**PROGRAMUL REGIONAL BUCUREȘTI-ILFOV 2021-2027**

**GHIDUL SOLICITANTULUI**

**PRIORITATEA 6**

**O regiune cu infrastructură educațională modernă.**



**APELUL DE PROIECTE PR BI P6/6.1/1/2024**

**Apel dedicat infrastructurii educaționale pentru învățământul timpuriu(antepreşcolar și preșcolar)**

**Martie 2024**

**CUPRINS**

[1. PREAMBUL, ABREVIERI ȘI GLOSAR 5](#_Toc161049174)

[1.1. Preambul 5](#_Toc161049175)

[1.2. Abrevieri 6](#_Toc161049176)

[1.3. Glosar 7](#_Toc161049177)

[2. ELEMENTE DE CONTEXT 8](#_Toc161049178)

[2.1. Informații generale Program 8](#_Toc161049179)

[2.2. Prioritatea/Fond/Obiectiv de politică/Obiectiv specific 9](#_Toc161049180)

[2.3. Reglementări europene și naționale, cadru strategic, documente programatice aplicabile 9](#_Toc161049181)

[3. ASPECTE SPECIFICE APELULUI DE PROIECTE 14](#_Toc161049182)

[3.1. Tipul de apel 14](#_Toc161049183)

[3.2. Forma de sprijin (granturi; instrumentele financiare; premii) 14](#_Toc161049184)

[3.3. Bugetul alocat apelului de proiecte 14](#_Toc161049185)

[3.4. Rata de cofinanțare 15](#_Toc161049186)

[3.5. Zona geografică vizată de apelul de proiecte 16](#_Toc161049187)

[3.6. Acțiuni sprijinite în cadrul apelului 16](#_Toc161049188)

[3.7. Grup țintă vizat de apelul de proiecte 17](#_Toc161049189)

[3.8. Indicatori 17](#_Toc161049190)

[3.8.1. Indicatori de realizare 17](#_Toc161049191)

[3.8.2. Indicatori de rezultat 19](#_Toc161049192)

[3.8.3. Indicatori suplimentari specifici Apelului de Proiecte 20](#_Toc161049193)

[3.9. Rezultatele așteptate 21](#_Toc161049194)

[3.10. Operațiune de importanță strategică 21](#_Toc161049195)

[3.11. Investiții teritoriale integrate 21](#_Toc161049196)

[3.12. Dezvoltare locală plasată sub responsabilitatea comunității 22](#_Toc161049197)

[3.13. Reguli privind ajutorul de stat 22](#_Toc161049198)

[3.14. Reguli privind instrumentele financiare 23](#_Toc161049199)

[3.15. Acțiuni interregionale, transfrontaliere și transnaționale 23](#_Toc161049200)

[3.16. Principiile orizontale 24](#_Toc161049201)

[3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 25](#_Toc161049202)

[3.18. Caracterul durabil al proiectului 25](#_Toc161049203)

[3.19. Acțiuni menite să garanteze egalitatea de șanse, de gen, incluziunea și nediscriminarea 26](#_Toc161049204)

[3.20. Teme secundare 26](#_Toc161049205)

[3.21. Informarea și vizibilitatea sprijinului din fonduri 26](#_Toc161049206)

[4. INFORMAȚII ADMINISTRATIVE DESPRE APELUL DE PROIECTE 27](#_Toc161049207)

[4.1. Data deschiderii apelului de proiecte 27](#_Toc161049208)

[4.2. Perioada de pregătire a proiectelor 27](#_Toc161049209)

[4.3. Perioada de depunere a proiectelor 28](#_Toc161049210)

[4.3.1. Data și ora pentru începerea depunerii de proiecte 28](#_Toc161049211)

[4.3.2. Data și ora închiderii apelului de proiecte 28](#_Toc161049212)

[4.4. Modalitatea de depunere a proiectelor 28](#_Toc161049213)

[5. CONDIȚII DE ELIGIBILITATE 28](#_Toc161049214)

[5.1. Eligibilitatea solicitanților 28](#_Toc161049215)

[5.1.1. Cerințe generale privind elibigilitatea solicitanților 28](#_Toc161049216)

[5.1.2. Categorii de solicitanți eligibili 33](#_Toc161049217)

[5.1.3. Categorii de parteneri eligibili 33](#_Toc161049218)

[5.1.4. Reguli și cerințe privind parteneriatul 33](#_Toc161049219)

[5.2. Eligibilitatea activităților 34](#_Toc161049220)

[5.2.1. Cerințe generale privind elibigilitatea activităților 34](#_Toc161049221)

[5.2.2 Activități eligibile 45](#_Toc161049222)

[5.2.3. Activitatea de bază 46](#_Toc161049223)

[5.2.4. Activități neeligibile 47](#_Toc161049224)

[5.3. Eligibilitatea cheltuielilor 47](#_Toc161049225)

[5.3.1 Baza legala pentru stabilitrea eligibilitatii cheltuielilor 48](#_Toc161049226)

[5.3.2. Categorii și plafoane de cheltuieli eligibile 48](#_Toc161049227)

[5.3.3. Categorii de cheltuieli neeligibile 51](#_Toc161049228)

[5.3.4. Opțiuni de costuri simplificate. Costuri directe și costuri indirecte 52](#_Toc161049229)

[5.3.5. Opțiuni de costuri simplificate. Costuri unitare/sume forfetare și rate forfetare 52](#_Toc161049230)

[5.3.6. Finanțare nelegată de costuri 52](#_Toc161049231)

[5.4. Valoarea minimă și maximă eligibilă/nerambursabilă a unui proiect 53](#_Toc161049232)

[5.5. Cuantumul cofinanțării acordate 53](#_Toc161049233)

[5.6. Durata proiectului 53](#_Toc161049234)

[5.7. Alte cerințe de eligibilitate a proiectului 53](#_Toc161049235)

[6. INDICATORI DE ETAPĂ 54](#_Toc161049236)

[7. COMPLETAREA CERERILOR DE FINANȚARE 54](#_Toc161049237)

[7.1. Completarea formularului cererii 54](#_Toc161049238)

[7.2 Limba utilizată în completarea cererii de finanțare 56](#_Toc161049239)

[7.3. Metodolgia de justificare și detaliere a bugetului cererii de finanțare 56](#_Toc161049240)

[7.4. Anexe si documente obligatorii la depunerea cererii 56](#_Toc161049241)

[7.5. Aspecte administrative privind depunerea cererii de finanțare 65](#_Toc161049242)

[7.6. Anexele și documente obligatorii la momentul contractării 65](#_Toc161049243)

[7.7 Renunțarea la cererea de finanțare 70](#_Toc161049248)

[8. PROCESUL DE EVALUARE, SELECȚIE ȘI CONTRACTARE A PROIECTELOR 70](#_Toc161049249)

[8.1. Principalele etape ale procesului de evaluare, selectie si contractare 70](#_Toc161049250)

[8.2. Conformitate administrativă – Declaratia Unica 71](#_Toc161049251)

[8.3. Etapa de evaluare preliminară – dacă este cazul (specific pentru intervențiile FSE+) 72](#_Toc161049252)

[8.4. Evaluarea tehnică și financiară. Criterii de evaluare tehnică și financiară 72](#_Toc161049253)

[8.5. Aplicarea pragului de calitate 77](#_Toc161049254)

[8.6. Aplicarea pragului de excelență 78](#_Toc161049255)

[8.7. Notificarea rezultatului evaluării tehnice și financiare 78](#_Toc161049256)

[8.8. Contestații 78](#_Toc161049257)

[8.9. Contractarea proiectelor 79](#_Toc161049258)

[8.9.1. Verificarea îndeplinirii condițiilor de eligibilitate 80](#_Toc161049259)

[8.9.2. Decizia de acordare a finanțării 81](#_Toc161049260)

[8.9.3. Definitivarea planului de monitorizare al proiectului 81](#_Toc161049261)

[8.9.4. Semnarea contractului de finanțare/emiterea deciziei de finanțare 82](#_Toc161049262)

[9. ASPECTE PRIVIND CONFLICTUL DE INTERESE 82](#_Toc161049263)

[10. ASPECTE PRIVIND PRELUCRAREA DATELOR CU CARACTER PERSONAL 82](#_Toc161049264)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 83](#_Toc161049265)

[11.1. Rapoartele de progres 83](#_Toc161049266)

[11.2. Vizitele pe monitorizare 84](#_Toc161049267)

[11.3. Mecanismul specific indicatorilor de etapă. Planul de monitorizare 84](#_Toc161049268)

[12. ASPECTE PRIVIND MANAGEMENTUL FINANCIAR 85](#_Toc161049269)

[12.1. Mecanismul cererilor de prefinanțare 85](#_Toc161049270)

[12.2. Mecanismul cererilor de plată 85](#_Toc161049271)

[12.3. Mecanismul cererilor de rambursare 85](#_Toc161049272)

[12.4. Graficul cererilor de prefinanțare/plată/rambursare 86](#_Toc161049273)

[12.5. Vizitele la fața locului 86](#_Toc161049274)

[13. MODIFICAREA GHIDULUI SOLICITANTULUI 87](#_Toc161049275)

[13.1. Aspectele care pot face obiectul modificărilor prevederilor ghidului solicitantului 87](#_Toc161049276)

[13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 87](#_Toc161049277)

[14. ANEXE 88](#_Toc161049278)

# 1. PREAMBUL, ABREVIERI ȘI GLOSAR

# 1.1. Preambul

Acest document reprezintă un set de reguli pentru pregătirea proiectelor și completarea corectă a cererilor de finanțare de către potențialii solicitanți ai Priorității 6. *O regiune cu infrastructură educațională modernă* din cadrul Programului Regional (PR) București-Ilfov (BI), aferent perioadei 2021-2027.

Ghidul solicitantului stabilește toate condițiile acordării sprijinului financiar pentru fiecare proiect, în conformitate cu prevederile art. 73 alin (3) din Regulamentul (UE) 1060/2021 al Parlamentului european și al Consiliului.

Înainte de a începe completarea cererii de finanțare, asigurați-vă că ați parcurs toate informațiile din prezentul document și anexele acestuia și că ați înțeles toate aspectele legate de specificul intervențiilor Acțiunii 6.1.

Documentul „ghidul solicitantului” se adresează potențialilor solicitanți care doresc să aplice în cadrul Apelului de proiecte PR BI P6/6.1/1/2024, pentru realizarea de intervenții asupra infrastructurii educaționale pentru învățământ timpuriu aparţinând teritorial zonelor urbane și rurale din Regiunea Bucureşti-Ilfov.

Până la data limită de depunere a cererilor de finanțare, vă invităm să consultați periodic pagina de internet [www.adrbi.ro/programe-regionale/por-bi-2021-2027](http://www.adrbi.ro/programe-regionale/por-bi-2021-2027) pentru a fi la curent cu eventualele modificări ale documentelor, comunicări sau clarificări privind Prioritatea 6 din cadrul PR BI 2021-2027.

De asemenea, la sediul Agenției pentru Dezvoltare Regională Bucureşti-Ilfov funcționează un birou de informare unde solicitanții pot fi asistați, în mod gratuit, în vederea clarificării unor aspecte legate de completarea și pregătirea cererilor de finanțare adresa de contact a biroului de informare este [helpdesk@adrbi.ro](mailto:helpdesk@adrbi.ro) .

În perioada de consultare publică a ghidului toate observațiile, informațiile și/sau solicitările solicitanților se vor transmite la adresa de e-mail [helpdesk@adrbi.ro](mailto:helpdesk@adrbi.ro).

În perioada de consultare publică a potențialilor solicitanți, ADRBI va publica periodic pe pagina de internet dedicată Programului Regional București-Ilfov 2021-2027 la secțiunea de consultări ale Apelului observațiile și întrebările primite și răspunsurile Autorității de management.

Pe întreaga durată a Apelului, după publicarea ghidului în forma finală, ADRBI va publica periodic pe pagina de internet, întrebările primite și răspunsurile Autorității de management.

Aspectele cuprinse în acest document ce derivă din Programul Regional Bucuresti-Ilfov 2021-2027 și modul său de implementare vor fi interpretate exclusiv de către AM PR BI, cu respectarea legislației în vigoare.

# 1.2. Abrevieri

|  |  |  |
| --- | --- | --- |
| **Nr. Crt.** | **ABREVIERI** | **DENUMIREA COMPLETĂ** |
| 1 | ADR BI | Agenția de Dezvoltare Regională București-Ilfov |
| 2 | AM PR BI | Autoritatea de Management a Programului Regional București-Ilfov 2021-2027 |
| 3 | AGAP | Adunarea generală a Asociației de proprietari |
| 4 | A | Acțiune |
| 5 | AC | Autorizația de construire |
| 6 | APM | Agenția pentru Protecția Mediului |
| 7 | CDR BI | Consiliul pentru Dezvoltare Regională București-Ilfov |
| 8 | CES | Cerințe educaționale speciale |
| 9 | CE | Comisia Europeană |
| 10 | CLLD | DLRC - Dezvoltare locală plasată sub responsabilitatea comunităţii |
| 11 | CM PR BI | Comitetul de Monitorizare al Programului Regional București-Ilfov |
| 12 | CPE | Certificat de Performanță Energetică |
| 13 | CU | Certificat de urbanism |
| 14 | DALI | Documentație de Avizare a Lucrărilor de Intervenție |
| 15 | DNSH | A nu prejudicia semnificativ (Do Not Significant Harm) |
| 16 | EU | Uniunea Europeană (European Union) |
| 17 | ET | Expertiză tehnică |
| 18 | FC | Fondul de Coeziune |
| 19 | FEDR | Fondul European de Dezvoltare Regională |
| 20 | FSE+ | Fondul Social European Plus |
| 21 | HG (R) | Hotărâre a Guvernului României |
| 22 | HCL | Hotărâre a Consiliului Local |
| 23 | HCJ | Hotărâre a Consiliului Județean |
| 24 | If | Ilfov |
| 25 | ISMB | Inspectoratul Școlar al Municipiului București |
| 26 | ISJ | Inspectoratul Școlar Județean Ilfov |
| 27 | MB | Municipiul Bucuresti |
| 28 | MDLPA | Ministerul Dezvoltării, Lucărilor Publice și Administrației |
| 29 | MIPE | Ministerul Investițiilor și Proiectelor Europene |
| 30 | ME | Ministerul Educației |
| 31 | OCPI | Oficiu de Cadastru și Publicitate Imobiliară |
| 32 | ONU | Organizația Națiunilor Unite |
| 33 | OP | Obiectiv de Politică |
| 34 | OR | Obiectiv Regional |
| 35 | OS | Obiectiv Specific |
| 36 | OUG/ OG | Ordonanță (de urgență) a Guvernului |
| 37 | P (1 … 8) | Prioritate (identificată în PR BI prin numerotare de la 1 la 8) |
| 38 | PC | Calculator personal |
| 39 | PEO | Programul Educație și Ocupare 2021-2027 |
| 40 | PIDS | Programul Incluziune și Demnitate Socială |
| 41 | PÎA | Participare în Învățământul Antepreșcolar |
| 42 | PÎP | Participare în învățământul Preșcolar |
| 43 | PRAI | Planul Regional de Acțiune pentru Învățământ 2016-2025 |
| 44 | PR BI | Programul Regional București-Ilfov 2021-2027 |
| 45 | PTE | Proiect tehnic de execuție |
| 46 | RIS3 | (Regional Innovation Strategy for Smart Specialization) Strategia de specializare inteligentă a Regiunii BI |
| 47 | RDC | Regulament Dispoziții Comune (Regulament 1060/2021) |
| 48 | Rs (I-IV) | (Clasa de) Risc Seismic |
| 49 | SEA | (Strategic Environmental Assesment) Evaluarea Strategică de Mediu |
| 50 | SER | Startegia Energetică a României |
| 51 | SF | Studiu de Fezabilitate |
| 52 | SIDU | Strategia Integrată de Dezvoltare Urbană |
| 53 | SMIS | Sistemul unic de management al informațiilor |
| 54 | SRPTȘR | Strategia pentru Reducerea Părăsirii Timpurii a Școlii în România |
| 55 | SIIIR | Sistemul Informatic Integrat al Învățământului din Romănia |
| 56 | TIC | Tehnologia Informației și Comunicațiilor |
| 57 | TSI | Technical Support Instrument |
| 58 | TVA | Taxa pe Valoare Adăugată |
| 59 | UAT | Unitate Administrativ - Teritorială |
| 60 | UE | Uniunea Europeană |

# 1.3. Glosar

**Glosar (termeni și definiții care sunt utilizați în cadrul ghidului):**

**Active corporale** reprezintă terenuri, clădiri și instalații, utilaje și echipamente;

**Active necorporale** reprezintă brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii;

**Activităţi de dotare -** Achiziţionarea de obiecte de inventar/ mijloace fixe necesare desfăşurării procesului educaţional: echipamente, aparate și materiale didactice necesare în cadrul procesului educațional, de îngrijire și supraveghere (de exemplu: hardware și software – inclusiv site, echipamente, aparate și materiale didactice necesare în cadrul procesului educațional, de îngrijire și supraveghere copii, mobilier pentru sălile de grupă, laboratoare sau ateliere sau alte facilități, sală de mese, spații de dormit, bibliotecă, ludotecă, etc, precum și dotări specifice pentru persoanele cu CES etc.)

**Activitate de bază,** este definită conform OUG nr.23/2023**,** în cadrul unui proiect – activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:

1. are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;
2. se regăsește în cererea de finanțare sub forma activităților eligibile obligatorii specificate în Ghidul Solicitantului;
3. nu face parte din activitățile conexe, așa cum sunt acestea definite în Ghidul Solicitantului;
4. bugetul estimat alocat activității sau pachetului de activități reprezintă minimum 50% din bugetul eligibil al proiectului;

**Imobilul** este definit conform Legii nr. 7/1996 a cadastrului și a publicității imobiliare, cu modificările și completările ulterioare, prin care se înțelege terenul, cu sau fără construcții, de pe teritoriul unei unități administrativ-teritoriale, aparținând unuia sau mai multor proprietari, care se identifică printr-un număr cadastral unic;

**Grup vulnerabil/marginalizat:**

* copii de etnie romă;
* copii cu cerințe educaționale speciale – CES (conform Ordinului Ministerului Educației și Cercetării Științifice nr.5805/2016).
* copii din comunitățile marginalizate aflate în risc de sărăcie sau excluziune socială și au domiciliul/ locuiesc în comunitatea marginalizată vizată de intervenție.

# 2. ELEMENTE DE CONTEXT

# 2.1. Informații generale Program

Acțiunile prevăzute în cadrul Programului Regional București-Ilfov 2021-2027 (PR BI) pentru infrastructura educațională au fost formulate în concordanță cu rezultatele mapării nevoilor la nivel local identificate cu ajutorul inspectoratelor școlare și al universităților și ia în considerare inegalitățile teritoriale, segregarea educațională și spațială și schimbările demografice. În plus, rezultatele proiectului TSI (Technical Support Instrument) „Consolidarea managementului sistemului de învățământ românesc” vor fi luate în considerare odată ce metodologia este finalizată și va produce date.

Toate investițiile sprijinite vor urma principiile desegregării și nediscriminării urmărind să combată segregarea și să promoveze accesul la servicii incluzive în educația de masă în special pentru grupurile marginalizate: romi, persoanele cu dizabilități, alte nevoi speciale, migranți etc. Nu vor exista investiții care mențin sau conduc la segregarea/ izolarea grupurilor marginalizate.

Infrastructura destinată educației timpurii este subdimensionată în raport cu populația de 0-6 ani din regiunea București-Ilfov - doar 36,4% este înscrisă într-o creșă/ grădiniță (din care doar 4,2% din copii de 0-3 ani), iar multe areale recent dezvoltate sunt deservite în exclusivitate de unități private.

Investițiile propuse prin Programul Regional București-Ilfov 2021-2027 (PR BI) vizează toate dotările necesare pentru asigurarea desfășurării la standarde moderne a actului educațional: săli de grupă/ cabinete adecvat echipate cu mobilier, echipamente și instrumente educaționale, inclusiv digitale și multimedia.

Se vor considera prioritare investitiile in cadrul unitatilor de învățamânt cu:

* nivel ridicat de supraaglomerare;
* disfuncționalități din perspectiva asigurării accesului la utilități și facilități/ dotări;
* disfuncționalități din perspectiva asigurării accesului facil al persoanelor cu dizabilități;
* copiii ce provin din grupuri vulnerabile/marginalizate etc.

Notă: Acestă prioritate face obiectul condiției favorizante 4.3. Un cadru de politică strategic pentru sistemul de educație și formare, la toate nivelurile, formulată în baza art.15 alin (1) din Regulamentul 1060/2021. Descrierea condiției favorizante se regăsește în PR BI 2021-2027 la secțiunea 4. Condiții favorizante.2.2. Prioritatea/Fond/Obiectiv de politică/Obiectiv specific.

# 2.2. Prioritatea/Fond/Obiectiv de politică/Obiectiv specific

|  |  |
| --- | --- |
| Prioritatea Programului (P) | 6 - O regiune cu infrastructură educațională modernă |
| Fond | Fondul European de Dezvoltare Regional |
| Obiectiv de politică (OP) | OP.4 - O Europă mai socială și mai favorabilă incluziunii, prin implementarea pilonului european al drepturilor sociale |
| Obiectiv specific | 4.2 Îmbunătățirea accesului egal la servicii de calitate și incluzive în educație, formare și învățarea pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online |
| Acțiunea | 6.1 – Crearea și modernizarea de infrastructuri educaționale pentru învățământul timpuriu (antepreșcolar: creșe și preșcolar: grădinițe) |

# 2.3. Reglementări europene și naționale, cadru strategic, documente programatice aplicabile

**Această secțiunea cuprinde o lista orientativă a actelor normative naționale și comunitare aplicabile și nu are caracter limitativ. Solicitantul va avea în vedere și alte acte normative și documente aplicabile.**

**Reglementări europene**

* Regulamentul (UE) 1060/2021 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) 1058/2021 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune.
* Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
* Regulamentul (UE, EURATOM) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021 - 2027;
* Comunicare a Comisiei C(2021) 1054 final din 12 februarie 2021. Orientări tehnice privind aplicarea principiului de ”a nu prejudicial în mod semnificativ” în temeiul Regulamentului privind Mecanismul de redresare și reziliență;
* Comunicarea Comisiei C(2021) 373/1 16 septembrie 2021. Orientări tehnice referitoare la imunizarea infrastructurii la schimbările climatice în perioada 2021-2027;
* Decizia de punere în aplicare a Comisiei C(2015) 4272 final din 23 iunie 2015 de aprobare a anumitor elemente din programul "Regional" pentru sprijinul din partea Fondului european de dezvoltare regională în temeiul obiectivului referitor la investițiile pentru creștere și locuri de muncă în România, cu modificările ulterioare;
* Carta drepturilor fundamentale a Uniunii Europene (2010/C 83/02);
* Directiva (UE) 54/2006 a Parlamentului European şi a Consiliului din 5 iulie 2006 privind punerea în aplicare a principiului egalităţii de şanse şi al egalităţii de tratament între bărbaţi şi femei în materie de încadrare în muncă şi de muncă;
* Directiva (UE) 113/2004 a Consiliului din 13 decembrie 2004 de aplicare a principiului egalităţii de tratament între femei şi bărbaţi privind accesul la bunuri şi servicii şi furnizarea de bunuri şi servicii;
* Directiva (UE) 79/7 a Consiliului din 19 decembrie 1978 privind aplicarea treptată a principiului egalităţii de tratament între bărbaţi şi femei în domeniul securităţii sociale;
* Directiva (UE) 75/117 a Consiliului din 10 februarie 1975 privind apropierea legislațiilor statelor membre referitoare la aplicarea principiului egalităţii de remunerare între lucrătorii de sex masculin şi cei de sex feminin;
* Convenția ONU privind Drepturile Persoanelor cu Dizabilități adoptată la 13 decembrie 2006 de către Adunarea Generală a ONU;
* Directiva (UE) 882/2019 a Parlamentului European și a Consiliului din 17 aprilie 2019 privind cerințele de accesibilitate aplicabile produselor și serviciilor;
* Directiva (UE) 43/2000 a Consiliului din 29 iunie 2000, cu privire la implementarea principiului tratamentului egal între persoane indiferent de originea rasială sau etnică;
* Regulamentul (UE) 852/2020 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088.

**Reglementări naționale:**

* Legea nr.198/2023 a învăţământului preuniversitar;
* Legea educației naționale nr.1/2011, cu modificările și completările ulterioare;
* Ordonanță de Urgenţă nr. 66/2011 privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora cu modificările și completările ulterioare;
* Hotărârea Guvernului nr. 875/2011 pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
* Ordonanța de Urgență nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare;
* Ordonanța de Urgență a Guvernului nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă cu modificările și completările ulterioare
* Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2021-2027.Ordinului comun al ministrului investițiilor și proiectelor europene și al ministrului finanțelor nr. 4.013/5.316/2023 în vigoare de la 15 decembrie 2023 și a Instrucțiunii din 23 octombrie 2023 de aplicare a prevederilor art. 9 alin. (1) şi (2) din Hotărârea Guvernului nr. 873/2022;
* HOTĂRÂRE nr. 907 din 29 noiembrie 2016 privind etapele de elaborare şi conţinutul-cadru al documentaţiilor tehnicoeconomice aferente obiectivelor/proiectelor de investiţii finanţate din fonduri publice;
* HOTĂRÂRE nr. 1116 din 23 noiembrie 2023 pentru modificarea şi completarea Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
* Legea nr. 69 din 25 aprilie 2016 privind achiziţiile publice verzi;
* Ordinul nr. 1068/1652/2018 din 4 octombrie 2018 pentru aprobarea Ghidului de achiziţii publice verzi care cuprinde cerinţele minime privind protecţia mediului pentru anumite grupe de produse şi servicii ce se solicită la nivelul caietelor de sarcini
* Legea nr. 202/2002 privind egalitatea de şanse între femei şi bărbaţi, cu modificările și completările ulterioare;
* Legea nr.197/2012 privind asigurarea calităţii în domeniul serviciilor sociale, cu modificările și completările ulterioare;
* Legea nr.448/2006 privind protecţia şi promovarea drepturilor persoanelor cu handicap, cu modificările și completările ulterioare;
* Ordonanța de Guvern nr.137/2000 privind prevenirea şi sancţionarea tuturor formelor de discriminare,
* Ordinul Ministerului Educației nr.6134/2016 privind interzicerea segregării școlare în unitățile de învățământ preuniversitar
* Ordinul Ministerului Educației nr. 5633/2019 pentru aprobarea metodologiei de monitorizare a segregării școlare în învățământul preuniversitar
* Ordinul nr.5633/2019 pentru aprobarea metodologiei de monitorizare a segregării școlare în învățământul preuniversitar
* Ordonanța de Urgență 23/ 2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
* Ordonanța de Urgență nr.113 din 14 decembrie 2023 privind modificarea unor acte normative în domeniul fondurilor externe nerambursabile aferente perioadei de programare 2021-2027 prin care se modifică și se completează OUG 23/2023;
* Ordinul Ministrului Investițiilor și Proiectelor Europene nr. 5744/2023 pentru aprobarea Ghidului de identitate vizuală "Vizibilitate, transparenţă şi comunicare în perioada de programare 2021-2027";
* Ordinul Ministerului Educației și Cercetării Științifice nr.5805/2016 privind aprobarea Metodologiei pentru evaluarea și intervenția integrată în vederea încadrării copiilor cu dizabilități în grad de handicap, a orientării școlare și profesionale a copiilor cu cerințe educaționale speciale, precum și în vederea abilitării și reabilitării copiilor cu dizabilități și/sau cerințe educaționale speciale;

**Legislatie si Reglementari tehnice:**

* Legea nr. 10/1995 privind calitatea in constructii, republicata in 2016, cu modificariule si completarile ulterioare
* Legea nr. 50/1991 privind autorizarea lucrarilor de construire, cu modificarile si completarile ulterioare
* Legea nr. 350/2001 privind amenajarea teritoriului si urbanismul, cu modificrile si completarile ulterioare
* HG nr. 742/ 2018 (abrogă HG 925/1995) pentru aprobarea Regulamentului de verificare și expertizare tehnică de calitate a proiectelor, a execuției lucrărilor și a construcțiilor, cu completările ulterioare

**Cadru normativ (ME):**

* NP 011-2022 - Normativ privind cerințe de calitate specifice construcțiilor pentru grădinițe de copii
* NP 022-2021 - Normativ privind proiectarea creșelor
* Cadru normativ (ME):
* ORDIN 3850-2010 Standarde si normativ de dotare pentru invatamantul prescolar.pdf
* ORDIN 3850-2010 ANEXA 1 Standardele privind materialele de predare.pdf
* ORDIN 3850-2010 ANEXA 2 Normativ de\_dotare minimala in acord cu standardele
* ORDIN 3851-2010 Repere Fundamentale in Invatarea si Dezvoltarea Timpurie-RFIDT
* ORDIN 3851-2010 ANEXA RFIDT.

**Alte documente:**

* Ghid de aplicare a Cartei drepturilor fundamentale a uniunii europene în implementarea fondurilor europene nerambursabile;
* Ghidul privind reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021-2027, realizat de Ministerul Investițiilor și Proiectelor Europene;

**Cadru strategic, Documente programatice (Programe, Strategii, Planuri):**

* Programul Regional București-Ilfov 2021-2027;
* Planul de Dezvoltare Regionala Bucuresti-Ilfov 2021-2027;
* Strategia de specializare inteligentă a Regiunii de Dezvoltare BI (RIS3 BI 2021-2027);
* România Educată – Viziune și strategie 2018-2030
* Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2021-2027;
* Strategia națională privind drepturile persoanelor cu dizabilități 2022-2027;
* Strategia privind reducerea părăsirii timpurii a școlii în România;
* Strategia pentru Modernizarea Infrastructurii Educationale 2018-2023;
* Strategia privind Digitalizarea Educației în România;
* Agenda 2030 pentru dezvoltare durabilă;
* Strategia națională pentru dezvoltarea durabilă a României 2030;
* Alte documente strategice considerate relevante

# 3. ASPECTE SPECIFICE APELULUI DE PROIECTE

# 3.1. Tipul de apel

Prin prezentul Ghid al solicitantului se lansează apelul de proiecte competitiv cu depunere la termen, cu numărul PR BI P6/6.1/1/ 2024.

# 3.2. Forma de sprijin (granturi; instrumentele financiare; premii)

Forma de sprijin oferită solicitanților pentru prezentul apel de proiecte este grantul nerambursabil.

# 3.3. Bugetul alocat apelului de proiecte

Alocarea financiară pentru acest apel de proiecte este 17.208.793 (FEDR+BS), din care 6.912.317 euro FEDR. Alocarea ar putea fi modificată în funcție de rezultatele unui viitor apel de proiecte ce va fi lansat în vederea aplicării Ordonanţei de urgenţă nr. 36/2023 privind stabilirea cadrului general pentru închiderea programelor operaţionale finanţate în perioada de programare 2014-2020 (proiectele etapizate din POR 2014-2020) și de rezultatele unui viitor apel de proiecte pe Strategiile Integrate de Dezvoltare Urbană (SIDU).

În cazul în care valoarea proiectelor admise/ selectate preliminar după contestații depășește suma disponibilă, AM PR BI va face demersurile necesare pentru alocări suplimentare/apelarea la bugetul alocat abordării urbane (dacă proiectele sunt în planul de acțiune al unei strategii evaluate ca fiind conformă de către AM PR BI) sau prin supracontractare. Până la identificarea surselor de finanțare, proiectele în aceasta situație vor fi identificate ca proiecte „în rezervă”.

***NOTĂ:***

*În funcție de aranjamentele financiare cu MF/ACP, AM PR BI trebuie să aibă aprobarea Ministerului de Finanțe pentru supracontractarea propusa de AM PR BI și să aibă prevăzute creditele de angajament necesare în bugetul anual, în conformitate cu prevederile Art. 15 alin 1) din OUG 133/2021 și Art. 5 alin 2) din HG 829/2022*.

Cursul valutar care se va lua în considerare este cursul inforeuro din luna anterioară deschiderii apelului de proiecte, folosind cursul contabil lunar oficial al Comisiei Europene: <https://commission.europa.eu/funding-tenders/procedures-guidelines-tenders/information-contractors-and-beneficiaries/exchange-rate-inforeuro_en>

Acest curs va fi utilizat până la semnarea contractului de finanţare.

# 3.4. Rata de cofinanțare

În cadrul apelului de proiecte PR BI P6/6.1/1/2024, pentru întocmirea bugetului cererii de finanțare, se vor lua în calcul următoarele rate de cofinanțare:

* + maximum 98% din valoarea cheltuielilor eligibile ale proiectului pentru proiectele localizate în județul Ilfov și 93% pentru proiectele localizate în Municipiul București – din Fondul European de Dezvoltare Regională şi de la bugetul de stat;
  + minimium 2% din valoarea cheltuielilor eligibile ale proiectelor pentru solicitanții proiectelor localizate în județul Ilfov, respectiv 7% pentru solicitanții proiectelor localizate în Municipiul București.

Solicitantul are obligaţia de a asigura resursele financiare pentru acoperirea tuturor cheltuielilor aferente Cererii de finanţare:

* + Cofinantarea de 2%, respectiv 7% pentru toate cheltuielile eligibile şi
  + Finanțarea 100% pentru toate cheltuielile neeligibile.

# 3.5. Zona geografică vizată de apelul de proiecte

Investițiile în infrastructura destinată învăţământului timpuriu (antepreșcolar, preșcolar) sunt localizate în regiunea de dezvoltare Bucureşti-Ilfov, atât în zonele urbane, cât și în zonele rurale.

# 3.6. Acțiuni sprijinite în cadrul apelului

Acțiunile sprijinite în cadrul prezentului apel de proiecte cuprind crearea și modernizarea de infrastructuri educaționale pentru învățământul timpuriu (antepreșcolar: creșe și preșcolar: grădinițe).

Cererea de finanțare vizează totalitatea activităților realizate la nivelul unei singure unități de educație antepreșcolară sau preșcolară.

Apelul vizeaza următoarele:

1) Infrastructură nouă:

* crearea/construirea și dotare unei unități de învățământ timpuriu (creșe, gradinițe).

2) Infrastructura existentă

* modernizarea și/sau extindere și dotarea de unității de învățământ pentru învățământul timpuriu.

În conformitate cu prevederile Legii nr. 198/2023 a învăţământului preuniversitar, cu modificările și completările ulterioare, învăţământul preuniversitar este organizat pe niveluri, forme de învăţământ şi, după caz, filiere şi profiluri şi asigură condiţiile necesare pentru dobândirea competenţelor-cheie şi pentru profesionalizarea progresivă.

În conformitate cu Legea nr. 198/2023 în învăţământul preuniversitar educaţia timpurie (3 luni-6 ani) este formată din învăţământul antepreşcolar (3 luni-3 ani) şi învăţământul preşcolar (3-6 ani).

În nivelul de educație timpurie, nivelul antepreşcolar, copiii sunt organizați, pe grupe de vârstă în conformitate cu prevederile legale în vigoare

(i) grupa mică cuprinde, în medie, 7 copii, dar nu mai puţin de 5 şi nu mai mult de 9;

(ii) grupa mijlocie cuprinde, în medie, 12 copii, dar nu mai puţin de 8 şi nu mai mult de 15;

(iii) grupa mare cuprinde, în medie, 14 copii, dar nu mai puţin de 8 şi nu mai mult de 20;

În nivelul de educație timpurie, nivelul preşcolar, copiii sunt organizați, pe grupe de vârstă în conformitate cu prevederile legale în vigoare. Grupa cuprinde, în medie, 15 preşcolari, dar nu mai puţin de 10 şi nu mai mult de 20.

# 3.7. Grup țintă vizat de apelul de proiecte

Grupul ţintă: utilizatori ai infrastructurilor și facilitatilor de învățare (antepreșcolari, preșcolari, părinți, cadre didactice și specialiști din educație: formatori, consilieri educaționali, experți în resurse educaționale).

# 3.8. Indicatori

Solicitantul are obligația de a completa în cererea de finanțare valori pentru toți indicatorii de realizare și rezultat prestabiliți ai programului, așa cum sunt menționați mai jos, cu excepția indicatorilor RCO 74 și RCO 75 ce se vor completa de către solicitant doar pentru cererile de finanțare care fac parte din Planul de acțiune a Strategiei Integrate de Dezvoltare Urbană (SIDU) de la nivelul unei Unități Administrativ Teritoriale Urbane.

Nu se acceptă identificarea și cuantificarea în cadrul cererii de finanțare a altor indicatori în afara celor menționați în cadrul secțiunii 3.8. din prezentul Ghid.

# 3.8.1. Indicatori de realizare

Indicatorii de realizare specifici programului, aferenți obiectivului specific sunt:

|  |  |  |  |  |
| --- | --- | --- | --- | --- |
| **Cod indicator PR BI** | **Denumirea** | **U.M.** | **Definiția** | **Data de raportare** |
| RCO 66 | Capacitatea sălilor de clasă din structurile noi sau modernizate de îngrijire a copiilor | persoane | Capacitatea clasei exprimată în număr maxim de locuri în centrele de îngrijire a copiilor noi sau modernizate la un moment dat. Capacitatea sălii de clasă ar trebui să fie calculată în conformitate cu legislația națională, dar nu ar trebui să includă profesori, părinți, personal auxiliar sau alte persoane care pot utiliza facilitățile.  Unitățile de îngrijire a copiilor, cum ar fi creșele și școlile preșcolare sunt concepute pentru copii de la naștere până la începutul învățământului primar. Indicatorul acoperă infrastructura de îngrijire a copiilor care este nou construită sau modernizată (de exemplu, pentru creșterea standardelor de igienă și siguranță) și nu include renovarea energetică sau întreținerea și reparațiile. | la finalizarea implementării proiectului |
| \*RCO 74 | Populație vizată de proiecte derulate în cadrul strategiilor de dezvoltare teritorială integrată | Persoane | Număr de persoane acoperite de proiecte susținute de fonduri în cadrul strategiilor de dezvoltare teritorială integrată. | La finalizarea implementării proiectului sprijinit. |
| \*RCO 75 | Strategii de dezvoltare teritorială integrată care beneficiază de sprijin | Contribuții la strategii | Numărul contribuțiilor la strategii pentru dezvoltare teritorială integrată raportate pe fiecare obiectiv specific care contribuie la dezvoltarea teritorială în linie cu Art. 28, pct. (a) și (c) - RDC. Indicatorul măsoară, la nivelul fiecărui obiectiv specific, numărul contribuțiilor financiare la strategii teritoriale.  Indicatorul nu ia în calcul strategiile CLLD. | La finalizarea implementării primului proiect sprijint în cadrul strategiei teritoriale. |

**\*Indicatorii RCO 74 și RCO 75** se vor raporta și completa de către solicitant în cererea de finanțare **doar** pentru cererile de finanțare care fac parte din Planul de acțiune a Strategiei Integrate de Dezvoltare Urbană (SIDU) de la nivelul unei Unități Administrativ Teritoriale.

Indicatorii RCO 74 și RCO 75 pentru cererile de finanțare care fac parte din Planul de acțiune al unei SIDU (a Municipiului București sau a unui oraș din Județul Ilfov) se vor completa astfel:

* pentru indicatorul RCO 74 se va completa numărul de persoane acoperite de proiectul susținut de fonduri;
* pentru indicatorul RCO 75 se va completa cu cifra 1 ce reprezintă Strategia de dezvoltare teritorială integrată care ar putea beneficia de sprijin prin proiectul depus. Se va ține cont de regula: **O strategie sprijinită prin mai multe proiecte se cuantifică o singură dată.**

La determinarea numărului maxim de copii din fiecare sală de grupă, este obligatorie respectarea condițiilor de suprafață și volum de aer din spațiul sălii de grupă, conform normativelor de proiectare și normelor de igiena și sănătate aplicabile fiecarui tip de cerință educațională specială.

Capacitatea unei unități de învățământ se referă la nr. de antepreșcolari/ preșcolari din fiecare sala de grupă, în baza normelor de ocupare și parametrii spațiilor ocupate (mp/ volum) conform Normelor stabilite de Ministerul Educației.

Spațiile cu destinații și dotări speciale, care se utilizează de catre toți copiii, precum: spațiu odihnă, spațiu pentru luat masa, dormitoare, săli pentru activități recreative, săli multifuncționale și altele asemenea nu se cuantifica la capacitatea acesteia.

Parametrii tehnici și funcționali se determină în conformitate cu Normativele de proiectare aplicabile.

Pentru copii cu cerințe educaționale speciale (CES), organizarea învatamanțului special integrat se face conform normelor speciale prevăzute de legislație și reglementările aplicabile fiecarui tip de cerința educațională specială, inclusiv în ceea ce privește dotările, în învăţământul de masă, prin cuprinderea fiecărui preşcolar cu CES în grupe, clase sau formaţiuni de studiu din învăţământul de masă.

Prevederi cu privire la numărul maxim de copii/ grupă și cu privire la alocarea cadrelor didactice pentru fiecare grupă constituită, în funcție de programul acesteia de funcționare (normal, prelungit și/sau săptămânal) sunt precizate în legislația în vigoare, cu modificarile și completările ulterioare.

Indicatorii de rezultat ai programului vor face obiectul monitorizării implementării și performanței investițiilor propuse prin proiect. Neîndeplinirea sau îndeplinirea parțială a acestora poate conduce la recuperarea finanţării proporţional cu gradul de neîndeplinire, în conformitate cu prevederile OUG nr. 66/2011, cu modificările şi completările ulterioare.

În cererea de finanţare se vor prelua indicatorii de realizare comuni și specifici de program (din sistemul informatic MySMIS2021/SMIS2021+, Secțiunea Indicatori prestabiliți).

# 3.8.2. Indicatori de rezultat

|  |  |  |  |  |
| --- | --- | --- | --- | --- |
| Cod indicator PR BI | Denumirea | U.M. | Definiția | Data de raportare |
| RCR 70 | Număr anual de utilizatori ai structurilor noi sau modernizate de îngrijire a copiilor | persoane | Numărul anual estimat de copii înregistrați care utilizează infrastructurile de îngrijire a copiilor care beneficiază de sprijin. Pentru valorile obținute, estimarea ar trebui efectuată ex-post în funcție de numărul și dimensiunea grupurilor de copii care folosesc infrastructura cel puțin o dată pe parcursul anului după finalizarea intervenției. Nivelul de referință al indicatorului se referă la numărul de utilizatori ai infrastructurii sprijinite, estimat pentru anul înainte de începerea intervenției, iar acesta este zero pentru infrastructurile nou construite. Indicatorul nu acoperă cadrele didactice, părinții, personalul auxiliar sau alte persoane care pot utiliza unitatea.  Unitățile de îngrijire a copiilor, cum ar fi creșele și grădinițele sunt concepute pentru copii de la naștere până la începutul învățământului primar. Indicatorul acoperă infrastructurile de îngrijire a copiilor, care sunt nou construite sau modernizate (de exemplu, pentru creșterea standardelor de igienă și siguranță) și nu include renovarea energetică sau întreținerea și reparațiile. | la un an de la finalizarea implementării proiectului |

# 3.8.3. Indicatori suplimentari specifici Apelului de Proiecte

Indicatorii splimentari specifici sunt utilizați la măsurarea activităților finanțate prin PR BI și se completează în concordanță cu tipologia activităților din cadrul proiectului propus. Solicitantul de finanțare are obligația de a selecta indicatorii care se aplică proiectului propus prin cererea de finanțare din lista de mai jos:

* Săli de grupă create/ modernizate si echipate, (număr)
* Alte spații create/ modernizate și echipate (număr)
* Suprafață construită defășurată nou realizată a infrastructurii educaționale (mp),
* Suprafață construită desfășurată modernizată a infrastructurii educaționale (mp),
* Măsuri de desegregare (număr),
* Măsuri de accesibilizare pentru persoane cu dizabilități (număr),
* Număr de participanți la activitățile de tip cooperare interregională, transfrontalieră și transnațională
* Suprafața totală de sol pierdută ca urmare a implementării acțiunilor propuse (mp)
* Suprafața totală de spații verzi nou create urmare a implementării acțiunilor propuse (incluzând aici spaţiile verzi pe verticală şi/sau acoperişuri verzi) (mp)

# 3.9. Rezultatele așteptate

Rezultatele așteptate asigură îndeplinirea indicatorilor și obiectivelor specifice proiectului, fiind stabilite în concordanță cu aceștia.

În cadrul cererii de finanțare, solicitantul de finanțare va enumera rezultatele așteptate ca urmare a implementării proiectului, în corelare cu tipologia activităților propuse spre finanțare.

**NOTĂ:**

*Rezultatele așteptate trebuie să fie realiste, realizabile, măsurabile și în concordanță cu indicatorii și obiectivele specifice ale proiectului.*

# 3.10. Operațiune de importanță strategică

În cadrul prezentului apel de proiecte această secțiune nu se aplică.

# 3.11. Investiții teritoriale integrate

Prezentul apel nu și-a propus ca obiectiv sprijinirea abordării integrate dar nici nu o exclude.

La momentul depunerii cererilor de finanțare, doar pentru cererile de finanțare care fac parte din Planul de acțiune al unei Strategii Integrate de Dezvoltare Urbană (SIDU) de la nivelul unei Unități Administrativ Teritoriale Urbane, se va anexa odată cu cererea de finanțare o dovadă ca proiectul depus spre finanțare face parte din lista de proiecte prioritare aferentă SIDU sau că această listă a fost transmisă în vederea includerii în SIDU București (în cazul sectoarelor Municipiului București). Acest aspect este valabil și în cazul în care SIDU este în elaborare la momentul depunerii proiectului.

***NOTĂ:***

*Apartenența proiectului la Planul de Acțiune al unei SIDU NU este criteriu de eligibilitate și nici de prioritizare.*

**La momentul verificării cererii de finanțare pot exista două situații:**

* Pentru cererile de finanțare care fac parte din Planul de acțiune al unei Strategii Integrate de Dezvoltare Urbană (SIDU) de la nivelul unei Unități Administrativ Teritoriale Urbane, în cadrul cererii de finanțare secțiunea Buget – Dimensiune punere în practică teritorială solicitantul va selecta din nomenclatorul MySMIS2021/ SMIS 2021+ codul 18 - Alte tipuri de instrumente teritoriale – Municipii, orașe și suburbii, iar în cadrul secțiunii Indicatori, solicitantul va raporta și completa Indicatorii RCO 74 și RCO 75.
* Pentru cererile de finanțare care nu fac parte din Planul de acțiune al unei Strategiei Integrate de Dezvoltare Urbană (SIDU) de la nivelul unei Unități Administrativ Teritoriale Urbane, în cadrul cererii de finanțare secțiunea Buget – Dimensiune punere în practică teritorială solicitantul va selecta din nomenclatorul MySMIS2021/ SMIS 2021+ codul 33 - Alte abordări – Nicio orientare teritorială, iar indicatorii RCO 74 ȘI 75 vor fi eliminați.

La momentul verificării SIDU-rilor în cadrul apelului de strategii, se va verifica daca proiectele depuse în cadrul acestui apel se regăsesc în SIDU. În cazul în care proiectul a fost preluat în SIDU secțiunile mai jos menționate din cadrul cererii de finanțare nu vor suferi nicio actualizare (Indicatori și Buget). În situația în care proiectele depuse pe acțiunea 6.1. nu se vor regăsi în SIDU, secțiunile mai sus amintite (indicatori si buget) vor fi actualizate astfel: indicatorii RCO 74 ȘI 75 vor fi eliminați din cererea de finanțare, iar în secțiunea Buget – Dimensiune punere în practică teritorială solicitantul va selecta din nomenclatorul MySMIS codul codul 33 - Alte abordări – Nicio orientare teritorială.

# 3.12. Dezvoltare locală plasată sub responsabilitatea comunității

În cadrul prezentului apel de proiecte această secțiune nu se aplică.

# 3.13. Reguli privind ajutorul de stat

În cadrul prezentului apel de proiecte nu sunt eligibile proiectele care intră sub incidența ajutorului de stat și nu se aplică scheme de ajutor de stat.

Ajutorul de stat înseamnă orice măsură care îndeplinește cumulativ toate cerințele prevăzute în articolul 107 alineatul (1) din Tratatul privind funcționarea Uniunii Europene (TFUE), astfel: sunt acordate de către stat sau de către unitățile administrative teritoriale, din resurse de stat sau resurse ale unităților administrativ-teritoriale, ori de alte organisme care administrează surse ale statului sau ale colectivităților locale indiferent de formă; sunt acordate în mod selectiv; sunt acordate întreprinderilor; asigură un avantaj economic întreprinderilor; distorsionează concurența; afectează comerțul cu statele membre ale Uniunii Europene.

Analiza ajutorului de stat se realizează la nivelul proprietarului infrastructurii, a utilizatorului infrastructurii, a executantului lucrărilor și a utilizatorului final.

La nivelul proprietarului și utilizatorului infrastructurii, se consideră că investițiile pentru care se acordă finanțare prin prezentul apel nu implică elemente de ajutor de stat atâta timp cât în clădirile/dotările vizate de proiecte se desfășoară activităţi ce țin de exercitarea prerogativelor de autoritate publică.

La nivelul execuției lucrărilor și dotărilor este înlăturat ajutorul de stat la nivelul constructorului și/sau furnizorului de dotări, prin selecția acestora în baza unei proceduri competitive.

Pentru a asigura eliminarea elementelor de ajutor de stat la nivelul utilizatorului final, infrastructura realizată prin proiect trebuie să fie publică, deschisă utilizării, fără discriminare, de către toți utilizatorii, în aceleași condiții.

În situația în care activitățile/investițiile finanțate printr-un proiect sunt susceptibile a intra sub incidența ajutorului de stat, se recomandă solicitanților să adreseze o cerere pentru exprimarea unui punct de vedere autorității naționale competente în domeniul concurenței și al ajutorului de stat.

Dacă în perioada de implementare a proiectului sau în perioada de durabilitate se constată situații care să indice potențiala incidență a regulilor de acordare a ajutorului de stat asupra finanțării, AM PR BI va acționa conform legislației aplicabile în vigoare.

Proiectele finanțate vor respecta prevederile art. 192 din Regulamentul CE 1046/2018 referitoare la **principiul nonprofitului**, așa cum acesta este descris în regulament.

În cadrul acestui apel semnificația respectării principiului nonprofitului este următoarea: pe perioada de durabilitate beneficiarul trebuie să se asigure că eventualele venituri obținute din exploatarea infrastructurii (închirieri, parteneritate, etc.) nu depășesc cheltuielile de întreținere și funcționare. În situația în care sunt estimate astfel de depășiri beneficiarul va prezenta anexat proiectului un document din care să rezulte valoarea actualizată a ”profitului”, valoare care va diminua valoarea finanțării nerambursabile fără să ducă la creșterea punctajului la subcriteriul *2.1 Contribuția proprie la cofinanțarea proiectului.*

# 3.14. Reguli privind instrumentele financiare

În cadrul prezentului apel de proiecte nu vor fi utilizate instrumente financiare.

# 3.15. Acțiuni interregionale, transfrontaliere și transnaționale

Prin intermediul acestei priorități este posibilă finanțarea activităților de cooperare transnațională și interregională (altele decât cele prevazute sub prioritatea de Asistență Tehnică) care să contribuie la implementarea eficientă a proiectelor de investiții.

Sunt încurajate schimburile de experiență si crearea de parteneriate cu beneficiari din alte regiuni similare ale UE cu experiență relevantă, realizarea de training-uri pentru întărirea capacității entităților beneficiare sau potențial beneficiare de finanțare în special în domeniile:

* educației incluzive cu regiuni precum: Madrid (Spania), Viena (Austria), Gießen (Germania) etc.
* infrastructuri educaționale sustenabile cu regiuni precum: Niederösterreich (Austria), Calabria (Italia), Centro (Portugalia) etc.
* digitalizare în educație cu regiuni precum: Vzhodna (Slovenia), Praga (Cehia) etc, identificate in program ca potentiale regiuni partenere, fara ca enumerarea sa fie limitativă.

Activitățile de cooperare vor conduce la consolidarea capacităților instituționale ale autorităților publice și ale părților interesate precum și la eficiență în administrația publică prin diseminarea bunelor practici, a cunoștințelor de specialitate și promovarea schimburilor de experiență.

# 3.16. Principiile orizontale

**Proiectul trebuie să respecte principiile privind egalitatea de şanse, gen, nediscriminarea si accesibilitatea pentru persoanele cu dizabilităti**

Principiile orizontalesunt reglementate de art. 9 al Regulamentului 1060/2021.

**Principiile privind egalitatea de şanse, de gen și nediscriminare** sunt reglementate de:

* Carta drepturilor fundamentale;
* Ghidul de Aplicare a Cartei Drepturilor Fundamentale a Uniunii Europene;
* Legislaţia naţională şi comunitară aplicabilă în domeniul egalităţii de şanse, de gen, nediscriminării și accesibilității persoanelor cu dizabilități.

În elaborarea proiectelor precum și în etapele de implementare și durabilitate a proiectelor, solicitantul trebuie să prevadă și să implementeze măsurile care asigură respectarea drepturilor fundamentale și conformitatea cu Carta Drepturilor Fundamentale a UE, a Convenției Națiunilor Unite privind Drepturile Persoanelor cu dizabilități și a actelor normative relevante europene și naționale.

Nu sunt susținute acțiuni care contribuie, sub orice formă, la segregare sau excluziune. Intervențiile sprijinite prin fonduri vor ține cont de principiile și domeniile prioritare promovate prin Strategia națională privind drepturile persoanelor cu dizabilități 2021-2027, urmărindu-se ca rezultatele proiectelor finanțate prin această intervenție să permită accesul persoanelor cu dizabilități în condiții de egalitate și nediscriminare.

Având în vedere prevederile Legii Învățământului preuniversitar nr.198 din 2023 și ale Ordinului Ministerului Educației nr. 6.134 din 21 decembrie 2016 privind interzicerea segregării şcolare în unităţile de învăţământ preuniversitar, solicitantul va depune Autoevaluarea privind segregarea la nivelul unității de învățământ. Abordarea specifică PR BI cu referire la Autoevaluarea privind segregarea și cazurile de segregare la nivelul unității de învățământ este descrisă la secțiunea 5.2.Solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă, precum și alte acțiuni suplimentare, dacă este cazul. În cadrul Declarației unice, solicitantul declară că va respecta obligațiile prevăzute în legislația comunitară și națională în domeniul egalității de șanse, nediscriminării și accesibilității pentru persoanele cu dizabilități. În Anexa 4. Grila de verficare privind conformitatea documentelor depuse si a modului de indeplinire a caracterului finantabil al solicitantului si proiectului și Anexa 6. Lista de verificare privind respectarea principiilor orizontale egalitate de sanse gen nediscriminare, există întrebări care vizează îndeplinirea cerințelor minime pentru fiecare din aspectele privind principiile orizontale, cu răspuns de tip Da/Nu, bazat pe conținutul CF și al documentelor anexate cererii de finanțare..

Recomandam consultarea Metodologiei privind Integrarea Principiilor Orizontale Privind Egalitatea de Șanse și Tratament, Accesibilitatea, Nediscriminarea și Incluziunea în Cadrul Proiectelor Finanțate prin Programul Regional București-Ilfov 2021-2027. Metodologiea reprezintă un îndrumar pentru potențialii solicitanți de finanțare din Programul Regional București-Ilfov 2021-2027 în implementarea principiilor orizontale. De asemenea, are scopul de a încuraja acțiuni și măsuri suplimentare față de prevederile legale specifice.

În acest context, tematica egalității de șanse și de tratament, reunește următoarele principii de bază:

• egalitatea de șanse și tratament între bărbați și femei (egalitatea de gen);

• nediscriminarea pe criterii de sex, rasă sau origine etnică, religie sau convingeri, dizabilitate, vârstă sau orientare sexuală;

• accesibilitate pentru persoanele cu dizabilități de orice fel.

Aceasta se găsește la adresa: <https://www.adrbi.ro/programe-regionale/por-bi-2021-2027/metodologie-principii-orizontale/> .

# 3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

Proiectul trebuie să respecte Aspectele de mediu (inclusiv aplicarea Directivei 2011/92/UE a Parlamentului European și a Consiliului), aplicarea principiului DNSH și să demonstreze imunizarea infrastructurilor la schimbările climatice, în conformitate cu secțiunea 5.2.

# 3.18. Caracterul durabil al proiectului

Solicitantul trebuie să asigure caracterul durabil al investiției realizate pe o perioadă de 5 ani de la efectuarea plății finale în cadrul contractului de finanțare, în conformitate cu art.65 din Regulamentul Parlamentului European și al Consiliului nr.2021/1060.

Solicitantul, în cazul în care va primi finanțare din PR BI 2021-2027, pentru investiţii în infrastructură, trebuie ca in perioada de durabilitate:

* să menţină investiţia realizată (asigurând mentenanţa şi serviciile asociate necesare);
* să nu realizeze o modificare asupra calităţii date de dreptul real deținut asupra infrastructurii/echipamentelor, decât în condițiile prevăzute în contractul de finanțare;
* să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiţiei. Aceste elemente constituie clauze de reziliere a contractelor de finanțare.

**NOTĂ:**

*Din documentele privind dreptul real asupra imobilului trebuie să reiasă faptul că acesta este menţinut pe toată perioada de durabilitate a investiţiei, în conformitate cu prevederile Articolulului 65 din Regulamentul Parlamentului European și al Consiliului nr. 1060/2021. Prin perioada de durabilitate a proiectului se înţelege perioada de menţinere obligatorie a investiției după finalizarea implementării proiectului (minimum 5 (cinci) ani de la efectuarea plății finale).*

Prin perioada de implementare a proiectului se înţelege perioada în care se finalizează toate activitățile aferente proiectului. Drepturile anterior menționate sunt acoperitoare pentru investiția propusă a fi realizată în conformitate cu datele din cadrul cererii de finanțare.

**De asemenea, tot ca o dovada inițială a caracterului durabil al investiției**, va fi depus în etapa de contractare Avizul Ministerului Educației, pentru proiectele de investiții care vizează unitățile de învățământ preuniversitar de stat, în conformitate cu prevederile Ordinului Ministrului Educației nr.5866/ 30.08.2023.

# 3.19. Acțiuni menite să garanteze egalitatea de șanse, de gen, incluziunea și nediscriminarea

În cadrul Declarației unice, solicitantul declară că respectă obligațiile prevăzute de legislația comunitară și națională în domeniul egalității de șanse, nediscriminării și accesibilității pentru persoanele cu dizabilități.

Solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă, precum și acțiuni suplimentare, dacă este cazul.

Solicitantul va asigura egalitatea între femei și bărbați și integrarea perspectivei de gen în toate etapele de programare și implementare, adoptând măsurile adecvate pentru a preveni orice formă de discriminare bazată pe gen, rasă sau origine etnică, religie sau convingeri, dizabilitate, vârstă sau orientare sexuală, precum și pentru a ține cont de accesibilitatea persoanelor cu dizabilități.

Nu sunt susținute acțiuni care contribuie, sub orice formă, la discriminare sau excluziune.

Proiectele propuse trebuie să țină cont de principiile și domeniile prioritare promovate prin Strategia națională privind drepturile persoanelor cu dizabilități 2021-2027, urmărindu-se ca rezultatele proiectelor finanțate prin această intervenție să permită accesul persoanelor cu dizabilități în condiții de egalitate și nediscriminare.

# 3.20. Teme secundare

În cadrul prezentului apel de proiecte această secțiune nu se aplică.

# 3.21. Informarea și vizibilitatea sprijinului din fonduri

Conform prevederilor Regulamentului (UE) nr. 1060/2021, art. 50, beneficiarii sunt responsabili pentru implementarea activităților de comunicare și vizibilitate în legătură cu asistența financiară nerambursabilă obținută prin Programul Regional București-Ilfov 2021-2027.

În realizarea acestor activități obligatorii de comunicare și vizibilitate, beneficiarii vor avea în vedere prevederile Ghidului de Identitate Vizuală - Vizibilitate, transparență şi comunicare în perioada de programare 2021-2027, aprobat prin Ordinul Ministrului Investițiilor și Proiectelor Europene nr. 5744/2023 pentru aprobarea Ghidului de identitate vizuală "Vizibilitate, transparenţă şi comunicare în perioada de programare 2021-2027 acesta poate fi găsit la adresa: https://www.adrbi.ro/programe-regionale/por-bi-2021-2027/ghid-identitate-vizuala-2021-2027/.

Elementele obligatorii de identitate vizuală care vor fi folosite pe materialele de comunicare si vizibilitate sunt:

• Emblema UE, însoțită obligatoriu de declarația de finanțare „Cofinanțat de Uniunea Europeană”;

• Sigla Guvernului României;

• Sigla Programului Regional București-Ilfov 2021-2027;

• Sigla ADR BI.

ATENȚIE!

În cazul proiectelor a căror valoare totală depășește 10 milioane euro, beneficiarul are si obligația organizării cel puțin a unui eveniment de lansare, cu implicarea reprezentanților Comisiei Europene și ai Autorității de Management (AM). AM și CE trebuie anunțate din timp (preferabil cu 3 luni inainte) pentru a putea participa la eveniment, iar mass-media trebuie să aibă acces la acest eveniment. De asemenea, pentru acest tip de proiecte vă rugăm să aveți în vedere includerea în Planul de Monitorizare a activităților de promovare.

ATENȚIE!

Conform prevederilor articolului 50 alin. (3)^ din Regulamentul Comisiei Europene nr.1060/2021, în cazul în care beneficiarul nu își respectă obligațiile ce îi revin conform contractului de finanțare referitoare la activitățile de comunicare și vizibilitate și în cazul în care nu se iau măsuri de remediere, Autoritatea de Management va aplica măsuri, cu luarea în considerare a principiului proporționalității, putând diminua cu cel mult 3% sprijinul acordat din fonduri pentru proiectul în cauză.

# 4. INFORMAȚII ADMINISTRATIVE DESPRE APELUL DE PROIECTE

# 4.1. Data deschiderii apelului de proiecte

Data deschiderii apelului de proiecte(reprezintă data publicării Ghidului Solicitantului aprobat prin decizia Autorității de Management): 11.03.2024

# 4.2. Perioada de pregătire a proiectelor

Perioada de pregătire a proiectelor este cuprinsă între data publicării Ghidului Solicitantului și data începerii depunerii de proiecte în sistemul informatic MySMIS2021/SMIS2021+.

# 4.3. Perioada de depunere a proiectelor

# 4.3.1. Data și ora pentru începerea depunerii de proiecte

Data și ora de începere a depunerii de proiecte: 10.05.2024 ora 09.00

# 4.3.2. Data și ora închiderii apelului de proiecte

Data și ora de închidere a depunerii de proiecte: 10.06.2024 ora 12.00.

# 4.4. Modalitatea de depunere a proiectelor

În cadrul prezentei cereri de proiecte, cererile de finanțare se vor depune prin sistemul informatic MySMIS2021/ SMIS2021+, disponibilă la: <https://mysmis2021.gov.ro/>, doar în intervalul menționat la secțiunea 4.3 a prezentului ghid.

Data depunerii cererii de finanțare este considerată data transmiterii aplicației prin sistemul informatic MySMIS2021/SMIS2021+.

Cererile de finanțare depuse prin sistemul MySMIS2021/SMIS2021+, se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului sau a persoanei împuternicite de către acesta, dacă este cazul.

# 5. CONDIȚII DE ELIGIBILITATE

# 5.1. Eligibilitatea solicitanților

# 5.1.1. Cerințe generale privind elibigilitatea solicitanților

Criteriile/ condițiile de eligibilitate trebuie respectate de către solicitant pe tot parcursul procesului de evaluare, selecție și contractare, precum și pe perioada de durabilitate a contractelor de finanțare, în condițiile stipulate de acestea.

Pentru aplicarea și obținerea finanțării în cadrul PR BI 2021-2027, solicitantul și proiectul trebuie să respecte toate criteriile de eligibilitate mai jos menționate.

**Solicitanții proiectelor depuse în cadrul apelului de proiecte PR BI pot fi toate tipurile de instituții care au dreptul, conform legii, să înființeze și/ sau să administreze infrastructuri/ bunuri proprietate publică în care se desfașoară activități de educație, definite în Legea învățământului preuniversitar nr. 198/2023. Sunt vizate exclusiv unități de învățământ de stat.**

**1. Solicitantul - Forma de constituire**

**Solicitanții proiectelor depuse în cadrul apelului de proiecte PR BI pot fi legal constituiți în:**

1. Unităţi sau subunități administrativ-teritoriale din mediul urban sau rural autorităţi ale administraţiei publice locale aşa cum sunt acestea definite de Ordonanța de Urgență nr. 57 din 03.07.2019 privind Codul administrativ, cu modificările şi completările ulterioare, cu modificările şi completările ulterioare;
2. Instituții ale administraţiei publice locale aferente entităţilor menţionate la punctul a, de ex: Direcţie/ Serviciu desprinse din aparatul Primăriei, aflate sub coordonarea Consiliului Local, cu bugetul aprobat prin HCL, derulează proceduri de achiziţii publice având personalitate juridică şi care au primit în administrare infrastructura educaţională;
3. Parteneriate între:

* unităţile/ subunitățile administrativ-teritoriale menţionate la punctul a şi instituții ale administraţiei publice locale menţionate la punctul b

ȘI/SAU

* unitățile/ subunitățile admnistrativ terioriale menționate la punctul a și unitățile de învățământ cu personalitate juridică și/sau alte entități (de exemplu o unitate de cult), acolo unde asocierea/ parteneriatul este determinata de o prevedere legală sau de un interes specific pentru realizarea proiectului.

În situația în care partenerul/solicitantul este APL/ sector, și contribuția proprie este asigurată de APL/ sector, i se aplică regula de cofinanțare pentru APL (7% Bucuresti și 2% Ilfov contribuție la cheltuielile eligibile). Liderul de proiect va fi reprezentat de unitatea administrativ teritorială.

În cazul parteneriatului, prin Acordul de parteneriat încheiat se va asigurarea cota contribuţiei la cofinanţarea proiectului ce revine fiecărui partener în cadrul proiectului.

Nu există restricții cu privire la numărul partenerilor. Liderul parteneriatului se va indica clar în toate documentele aferente proiectului.

**2. Solicitantul/Membrii parteneriatului, precum și reprezentanții legali ai acestora, care îşi exercita atribuțiile de drept, îndeplinesc, condițiile de eligibilitate, respectiv nu se încadrează în situațiile de excludere (la depunerea cererii de finanțare si in etapa contractuală) prezentate în Declarația unică.**

Pentru completarea cererii de finanțare se va utiliza modelul de Declarație unică, în care sunt detaliate situațiile în care solicitantul/membrii parteneriatului, precum și reprezentanții legali ai acestora, care îşi exercita atribuțiile de drept, nu trebuie să se regăsească pentru a fi beneficiarul acestei priorități de investiții.

Solicitantul de finanțare:

* NU se află în stare de faliment/insolvenţă, NU face obiectul unei proceduri de lichidare sau de administrare judiciară, NU a încheiat acorduri cu creditorii, NU şi-a suspendat activitatea economică sau NU face obiectul unei proceduri legale în urma acestor situaţii, NU se află în situaţii similare în urma unei proceduri de aceeaşi natură, prevăzute de legislaţia sau de reglementările naţionale.
* NU este în dificultate, în conformitate cu prevederile Regulamentului (UE) nr. 651/2014 al COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.
* NU este găsit vinovat, printr-o hotărâre judecătorească definitivă, pentru comiterea unei fraude/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare.
* NU face obiectul unui ordin de recuperare în urma unei decizii anterioare a Comisiei Europene sau a unui furnizor de ajutor privind declararea unui ajutor de stat ca fiind ilegal și incompatibil cu piața comună sau în cazul în care solicitantul a făcut obiectul unei astfel de decizii, aceasta a fost deja executată și ajutorul integral recuperat, inclusiv dobânda de recuperare aferentă.
* NU a fost găsit vinovat de încălcarea gravă a vreunui contract anterior, din cauza nerespectării obligaţiilor contractuale în urma unei proceduri de achiziţie sau în urma unei proceduri de acordare a unei finanţări nerambursabile din bugetul Uniunii Europene.
* NU se regăsește în situația de a fi fost stabilite debite în sarcina sa, ca urmare a măsurilor legale întreprinse de autoritatea de management.

SAU

* În cazul în care au fost stabilite debite în sarcina sa ca urmare a măsurilor legale întreprinse de autoritatea de management, va putea încheia contractul de finanţare în următoarele situaţii:
* recunoaşte debitul stabilit în sarcina sa de autoritatea de management şi îl achită integral, ataşând dovezi în acest sens, cu excepția proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat.
* a contestat în instanță notificările/procesele verbale/notele de constatare a unor debite și, prin decizie a instanțelor de judecată, acestea au fost suspendate de la executare, anexând dovezi în acest sens.

Reprezentantul legal al solicitantului de finanțare:

* NU este subiectul unui conflict de interese, definit în conformitate cu prevederile naţionale/europene în vigoare și își asumă să ia toate măsurile pentru respectarea regulilor privind evitarea conflictului de interese, în conformitate cu reglementările europene și naționale în vigoare.
* NU se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului.
* NU se află în situația de a induce grav în eroare Autoritatea de Management sau comisiile de evaluare, selecţie și contractare prin furnizarea de informaţii incorecte și/sau incomplete în cadrul prezentului apel de proiecte.
* NU se află în situația de a încerca/de a fi încercat să obţină informaţii confidenţiale sau să influenţeze comisiile de evaluare sau AM PR BI pe parcursul procesului de evaluare, selecție și contractare a prezentului apel de proiecte.
* NU a fost găsit vinovat, printr-o hotărâre judecătorească definitivă, pentru comiterea unei fraude/fapte de corupție/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009 cu modificările și completările ulterioare.
* NU a suferit condamnări definitive din cauza unei conduite profesionale îndreptate împotriva legii, decizie formulată de o autoritate de judecată ce are forţă de res judicata (ex. împotriva căreia nu se poate face recurs) în ultimele 36 de luni.

**3. Drepturi reale asupra imobilului (clădire și teren), obiect al proiectului, (cel mai tarziu la momentul semnarii contractului de finanţare, precum şi pe o perioadă de minim 5 ani de la data plăţii finale (aşa cum reiese din documentele depuse) - pentru care poate fi acordat dreptul de execuţie a lucrărilor de construcţii, în conformitate cu legislația în vigoare**.

Solicitantul la finanțare trebuie să demonstreze existența dreptului real invocat asupra imobilului pe care se propune a se realiza investiția în cadrul cererii de finanțare, conform legislației în vigoare. Prin imobil obiect al proiectului se înţelege terenul şi clădirea ce fac obiectul proiectului. Drepturile asupra imobilului - teren şi/sau construcții, trebuie să permită solicitantului de finanţare obţinerea Autorizației de Construire în conformitate cu prevederile Legii nr. 50/1991 privind autorizarea executării lucrărilor de construcții, republicată, cu modificările şi completările ulterioare și cele ale Ordinului nr. 839 din 12 octombrie 2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcții.

Solicitantul are obligaţia ca în condiţiile şi la termenele din Ghidul solicitantului, în etapa de contractare, respectiv nu mai târziu de semnarea contractului de finanţare, să facă dovada unui drept real principal, cu respectarea prevederilor art. 8 alin. (12) din OUG23/2023, cu modificările și completările ulterioare, asupra bunurilor imobile care fac obiectul cererii de finanţare, în condiţiile stabilite de autoritatea de management în Ghidul solicitantului. În situaţia în care, în etapa de contractare, beneficiarul nu demonstrează că este titularul dreptului real principal, cererea de finanţare poate fi respinsă sau, după caz, contractul de finanţare se încheie cu clauză rezolutorie de a cărei îndeplinire, în termenul prevăzut în contractul de finanţare şi care poate fi de maximum 1 an de la semnarea contractului de finanţare, depinde finanţarea proiectului.

Se acceptă înscrierile provizorii în cartea funciară, cu condiția clarificarii în etapa de contractare a motivelor de înscriere provizorie și încheierii contractului de finanțare cu clauză rezolutorie de a cărei îndeplinire, în termenul prevăzut în contractul finanțare și care poate fi de maximum 1 an de la semnarea contractului de finanțare, depinde finanțarea proiectului, în conformitate cu prevederile art.6 alin 11 din OUG 23/2023,cu modificările și completările ulterioare.

În cazul dreptului de administrare, se face referire la dreptul de administrare, ca drept real, aferent proprietăţii publice, prevăzut de art. 866 din Legea nr. 287/2009 privind Codul Civil, republicată, cu modificările și completările ulterioare. În extrasul de carte funciară trebuie înscris dreptul de administrare cel tarziu la momentul semnarii contractului de finantare.

Este obligatorie menţinerea dreptului real asupra imobilului pe toată perioada de durabilitate a investiţiei, respectiv perioada de menţinere obligatorie a investiției după finalizarea implementării proiectului (minim 5 (cinci) ani de la efectuarea plății finale). Prin perioada de implementare a proiectului se înţelege perioada în care se finalizează toate activităţile aferente proiectului.

**NOTĂ:**

*În situaţia în care pe parcursul procesului de evaluare, selecţie şi contractare, dar şi în perioada de implementare, sunt sesizate anumite probleme marginale privind dovedirea drepturilor reale asupra imobilelor sau privind condiţiile de realizare a investiţiilor proiectului, conform ghidului specific pentru proiectele prin care se realizează lucrări de construire, se va solicita un Memoriu tehnic din partea proiectantului care să stabilească dacă proiectul poate fi considerat funcţional fără acele investiţii/obiecte asupra cărora s-au constatat unele probleme marginale.*

*În situaţia în care proiectantul argumentează în Memoriul tehnic că proiectul nu este functional fără acele lucrări, proiectul va fi respins.*

*În situaţia în care proiectantul argumentează în Memoriul tehnic că proiectul este functional fără acele lucrări, solicitantul se angajează să scoată acele lucrări în afara proiectului, prin reproiectare, dacă este cazul, şi să elimine cheltuielile corespunzătoare din bugetul proiectului sau să le considere neeligibile, după caz.*

*Solicitantul deţine dreptul de execuţie a lucrărilor de construcţii asupra imobilului ce face obiectul proiectului, conform legislaţiei în vigoare.*

*Imobilul/imobilele (în conformitate cu prezentul criteriu de eligibilitate), care fac obiectul proiectului, care implică execuţia de lucrări de construcţii, îndeplineşte/ îndeplinesc cumulativ, nu mai târziu de semnarea contractului de finanţare, următoarele condiţii:*

* *să fie libere de orice sarcini sau interdicţii incompatibile cu realizarea activităților proiectului;*
* *să nu facă obiectul unor garanții, cesionări și nici a unei alte forme de sarcini care ar putea afecta dreptul invocat;*
* *să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;*
* *să nu facă obiectul revendicărilor potrivit unor legi speciale în materie sau dreptului comun.*

*Pentru precizarile de mai sus, acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul etc) nu vor conduce la respingerea cererii de finanțare din procesul de evaluare, selecție și contractare.*

*De asemenea, în cadrul acestui apel de proiecte, nu se consideră sarcină sau interdicție care afectează implementarea proiectului și care conduc la respingerea cererii de finanțare din procesul de evaluare, selecție și contractare, urmatoarele:*

* *închirierea/darea în folosință gratuită/concesiunea a unor suprafețe din terenul aferent imobilului, cu condiția ca respectivele limite ale dreptului de proprietate să nu fie incompatibile cu realizarea activităților/ implementarea proiectului;*
* *închirierea/darea în folosință gratuită/concesiunea a unor spații din clădirea aferentă imobilului, în condițiile precizate in ghidul solicitantului;*
* *dreptul de administrare înscris în cartea funciară.*

**4. Solicitantul demonstrează asigurarea cofinanțării conform ratelor de contribuție proprie aplicabile cheltuielilor eligibile**, minim 2% din valoarea cheltuielilor eligibile și ale proiectului pentru proiectele localizate în județul Ilfov și minim 7% pentru proiectele localizate în Municipiul București și 100% pentru cheltuielile neeligibile ale proiectului indiferent de localizare.

Solicitantul se angajează prin Declarația unică, pe care o va anexa la depunerea Cererii de finanțare, să asigure contribuția proprie la valoarea cheltuielilor eligibile, precum și acoperirea cheltuielilor neeligibile ale proiectului. În etapa de contractare solicitantul va transmite Hotărârea de aprobare a proiectului. Se va transmite hotărârea fiecărui partener de a participa la asigurarea finanţării proiectului, cu indicarea sumelor cu care participă la acoperirea fiecărei categorii de cheltuieli, dacă este cazul. În cazul în care unul dintre parteneri nu are contribuție financiară în proiect, nu este necesară depunerea unei hotărâri în acest sens. Prin Acordul de Parteneriat se va stabili cota parte cu care va participa fiecare partener la asigurarea contribuţiei proprii a solicitantului.

# 5.1.2. Categorii de solicitanți eligibili

În cadrul prezentului categoriile de parteneri eligibili sunt descriși în secțiunea 5.1.1.

# 5.1.3. Categorii de parteneri eligibili

În cadrul prezentului categoriile de parteneri eligibili sunt descriși în secțiunea 5.1.1.

# 5.1.4. Reguli și cerințe privind parteneriatul

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiat între parteneri. Acordul de parteneriat este încheiat în conformitate cu prevedererile OUG 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, și ținând cont de prevederile Normele metodologice aprobate prin Hotărârea de Guvern nr. 829 din 27 iunie 2022 pentru aprobarea Normelor metodologice de aplicare a Ordonanței de urgență a Guvernului nr. 133/2021. Acordul privind implementarea în parteneriat a proiectului va conține cel puțin informațiile din modelul Anexa 11. Acord de parteneriat.

Nu există restricții cu privire la numărul partenerilor. Liderul parteneriatului se va indica clar în toate documentele aferente proiectului.

# 5.2. Eligibilitatea activităților

# 5.2.1. Cerințe generale privind elibigilitatea activităților

**Eligibilitatea proictului și a activităților:**

**1. Asigurarea caracterului durabil al investiției, în conformitate cu art. 65 din Regulamentul Parlamentului European şi al Consiliului nr. 1060/2021**

Perioada pentru care este conferit dreptul asupra imobilului obiect al proiectului solicitanților eligibili și/sau partenerilor acestora trebuie să fie acoperitoare pentru durata menționată la Articolul 65 din Regulamentul 1060/2021, în vederea asigurării caracterului durabil al investiției, respectiv o perioadă de 5 ani de la data efectuării plății finale în cadrul contractului de finanțare.

Solicitantul, în cazul în care va primi finanțare din PR BI 2021-2027, pentru investiţii în infrastructură, trebuie ca in perioada de durabilitate:

* să menţină investiţia realizată (asigurând mentenanţa şi serviciile asociate necesare);
* să nu realizeze o modificare asupra calităţii date de dreptul real detinut asupra infrastructurii/echipamentelor, decât în condițiile prevăzute în contractul de finanțare;
* să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiţiei. Aceste elemente constituie clauze de reziliere a contractelor de finanțare.

Din documentele privind dreptul real asupra imobilului trebuie să reiasă faptul că acesta este menţinut pe toată perioada de durabilitate a investiţiei, în conformitate cu prevederile Articolulului 65 din Regulamentul Parlamentului European și al Consiliului nr. 1060/2021. Prin perioada de durabilitate a proiectului se înţelege perioada de menţinere obligatorie a investiției după finalizarea implementării proiectului (minimum 5 (cinci) ani de la efectuarea plății finale).

Prin perioada de implementare a proiectului se înţelege perioada în care se finalizează toate activităţile aferente proiectului. Drepturile anterior menționate sunt acoperitoare pentru investiția propusă a fi realizată în conformitate cu datele din cadrul cererii de finanțare.

**De asemenea, tot ca o dovadă inițială a caracterului durabil al investiției,** va fi depus în etapa de contractare Avizul Ministerului Educației, pentru proiectele de investiții care vizează unitățile de învățământ preuniversitar de stat, în conformitate cu prevederile Ordinului Ministrului Educației nr.5866/30.08.2023.

**2. Încadrarea proiectului şi a activităţilor sale privind investiţiile în acţiunile sprijinite în cadrul Obiectivului Specific**

Pentru a fi eligibil proiectul trebuie să se încadreze în prioritatea de intervenţie P6 finanțată prin PR BI 2021-2027 şi obiectivul specific 4.ii: Îmbunătățirea accesului egal la servicii de calitate și incluzive în educație, formare și învățarea pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online.

Toate activităţile şi lucrările de intervenţie propuse în cadrul proiectului trebuie să se încadreze în condiţiile de eligibilitate şi de legalitate prevăzute în ghid, inclusiv în ceea ce priveşte tipul de activităţi şi acţiuni/ măsuri propuse, criteriile de eligibilitate şi cerinţele fundamentale de calitate aplicabile la data elaborării documentaţiilor tehnice.

Activitățile eligibile propuse în cadrul cererilor de finanțare reprezintă obligații contractuale ce vor fi monitorizate pe parcursul implementării proiectului şi după finalizarea implementării acestuia.

Se vor avea în vedere următoarele activități eligibile:

1. construirea de noi unități de învățământ timpuriu;
2. extinderea unităților de învățământ timpuriu existente (cu creșterea numărului în săli de grupă);
3. modernizare unităților de învățământ timpuriu existente (inclusiv consolidare, accesibilizare și clădiri noi sau extindere de clădiri fără creșterea numărului în săli de grupă);
4. dotarea unităților de învățământ timpuriu (hardware și software – inclusiv site, echipamente, aparate și materiale didactice necesare în cadrul procesului educațional, de îngrijire și supraveghere, mobilier pentru sălile de grupă, laboratoare sau ateliere sau alte facilități, sală de mese, spații de dormit, bibliotecă, ludotecă, etc, precum și dotări specifice pentru persoanele cu CES);
5. activități de tip FSE+ care adresează desegregarea și incluziunea în limita a 15% din totalul bugetului unui proiect de tip investiție în infrastructură;
6. activități de cooperare interregională, transfrontalieră și transnațională;
7. activități de comunicare și vizibilitate a proiectului, consultanță, managementul implementarii proiectului, auditul financiar.

Proiectele care prevăd doar activitățile enumerate la punctele 4-7 nu sunt eligibile.

Extinderea unităților de învățământ care nu conduce la creșterea număr de săli de grupă este considerată modernizare. Pentru proiectele care prevăd mai multe activități de tip 1-3 în cadrul aceleași cereri de finanțare, activitatea de bază în sensul OUG nr.23/2023, cu modificările și completările ulterioare, este reprezentată de suma activităților de tip 1-3.

Categoriile de activități eligibile sunt descrise în secțiunea 5.2.2.

**3. Proiectul propus spre finanţare nu trebuie să fie încheiat în mod fizic sau implementat integral înainte de depunerea cererii de finanțare în cadrul PR București-Ilfov 2021-2027, indiferent dacă toate plățile aferente au fost realizate sau nu de către beneficiar (art. 63 din Regulamentul (UE) nr. 2021/1060).**

**Nu sunt eligibile** investiţiile care au fost finalizate din punct de vedere fizic (de ex. a fost efectuată recepţia la terminarea lucrărilor, a fost semnat procesul-verbal de predare-primire a echipamentelor) până la momentul depunerii cererii de finanţare.

Finalizarea lucrarilor se poate petrece/recepția la terminarea lucrărilor poate fi făcută în perioada cuprinsă între data depunerii cererii de finanțare și data semnării contractului de finanțare, în condițiile respectării prevederilor Regulamentului Parlamentului European şi al Consiliului nr. 1060/2021, mai sus-menționate, și în măsura în care recepția s-a făcut cu respectarea prevederilor contractului de lucrări și a legislației specifice în domeniul recepției lucrărilor de construcții (Regulamentul din 14 iunie 1994 de recepție a lucrărilor de construcții și instalații aferente acestora, aprobat prin Hotărârea Guvernului nr. 273/1994, cu modificările și completările ulterioare).

În cadrul acestui apel de proiecte nu se finanțează obiective de investiții care au fost încheiate în mod fizic sau implementate integral înainte de depunerea cererii de finanțare, chiar dacă recepția la terminarea lucrărilor nu s-a realizat. Se va evita situația în care, deși recepția la terminarea lucrărilor nu a fost realizată, investiția să fie încheiată în mod fizic sau implementată integral înainte de depunerea cererii de finanțare. În acest sens este relevantă notificarea finalizării lucrărilor de catre constructor și analiza motivelor pentru care recepția nu s-a efectuat într-un termen rezonabil. Tergiversarea efectuării recepţiei la terminarea lucrărilor doar pentru a asigura încadrarea în condiţiile prezentelor apeluri de proiecte va conduce la respingerea cererii de finanţare depuse.

Recepția la terminarea lucrărilor nu trebuie amânată în afara termenului contractual și/sau legal în scopul încadrării în condițiile de eligibilitate prevăzute de Ghidul specific, fapt care poate conduce la încălcarea prevederilor reglementate prin Regulamentul nr.1060/2021, a legislației naționale în domeniul lucrărilor de construcție, precum și a principiului tratamentului egal și nediscriminatoriu în raport cu solicitanții de finanțare.

**4. Proiectul propus nu a mai beneficiat de finanţare publică în ultimii 5 ani, pentru acelaşi tip de activităţi realizate asupra aceleiași infrastructuri/ aceluiaşi segment de infrastructură şi nu beneficiază în prezent de fonduri publice din alte surse de finanţare, altele decât cele ale solicitantului.**

Solicitantul va certifica faptul că înainte cu cel puțin 5 ani de la data depunerii Cererii de Finanțare (perioada de 5 ani stabilită prin Art 65 (1) din RDC pentru durabilitatea investițiilor) clădirea nu a mai beneficiat de finanțare publică/nu a folosit resursele de la bugetul local pentru aceleași tip de lucrări de intervenție/activități realizate asupra aceleiași infrastructuri/aceluiași tronson de infrastructură şi nici nu se află în perioada de garanție legală pentru lucrările de intervenție/ activitățile respective. Așadar, solicitantul va documenta, dacă este cazul, că între data efectuării Recepției la terminare a lucrărilor și data depunerii Cererii de finanţare au trecut cel puţin 5 ani.

Prezenta prevedere nu se aplica pentru lucrările efectuate în cadrul proiectele începute și nefinalizate. Pentru acestea solicitantul va trebui să certifice faptul că infrastuctura nu a mai beneficiat de finanțare publică (inclusiv din bugetul propriu).

Pentru verificarea dublei finanţări cu fondurile din PNRR, în etapele de evaluare, selecţie şi contractare, AM PR BI va utiliza aplicaţia informatică dezvoltată de MIPE: https://dublafinantare.fonduri-ue.ro, ce permite interogarea datelor stocate în sistemele informatice ale fondurilor din PNRR (e\_SMC.pnrr.gov.ro și proiecte.pnrr.gov.ro), cât şi a celor din programele finanţate din politica de coeziune (SMIS). De asemenea, în vederea verificării dublei finanțări AM PR BI poate utiliza ca instrumente de verificare și Art4SMIS sau ARACHNE, după caz.

În vederea evitării dublei finanțări, beneficiarii au obligația de a declara pe proprie răspundere, la momentul contractării, că proiectul depus nu este finanțat în cadrul altor programe ale Uniunii sau programe guvernamentale pentru aceleași cheltuieli eligibile. În situația în care urmare a verificării dublei finanțări AM PR BI constată că solicitantul are un proiect cu activități identice ce face deja obiectul unui contract de finanțare care nu a generat cheltuieli, solicitantul va avea posibilitatea să solicite finanțare cu obligativitatea declarării existenței altor surse de finanțare și cu asumarea faptului că în funcție de rezultatul evaluării PR BI, dacă va fi selectat, va înceta contractul anterior. În situația în care un proiect face obiectul unui contract de finanțare care a generat cheltuieli, solicitantul va avea obligativitatea încadrării în categoria cheltuielilor neeligibile a cheltuielilor pentru care există suspiciune de dublă finanțare.

Solicitantul își va asuma îndeplinirea acestui criteriu prin Declarația unică, iar informațiile se vor corela cu cele completate în cererea de finanțare.

**5. Perioada de implementare a activităților proiectului nu depășește 31.12.2029**

Perioada de implementare a activităţilor proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

În conformitate cu Hotărârea Guvernului nr. 873/2022 privind regulile de eligibilitate a cheltuielilor efectuate în cadrul operaţiunilor finanţate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, una dintre condițiile de eligibilitate a cheltuielilor se referă la angajarea și plata cheltuielilor în condiţiile legii între 1 ianuarie 2021 şi 31 decembrie 2029, cu respectarea perioadei de implementare stabilite prin contractul de finanţare.

Perioada de implementare a proiectului nu va include perioada de procesarea a cererii de rambursare finale și efectuarea plății aferente acesteia.

**6. Respectarea valorii minime de 200.000 euro:**

Cursul valutar la care se va calcula valoarea minima este cursul inforeuro din luna anterioară lansării apelului de proiecte. Acest curs va fi utilizat până la semnarea contractului de finanţare.

**NOTĂ:**

*Criteriul cu privire la valoarea minimă a investiției se menține pe perioada de implementare și durabilitate a investiției de aceea solicitantii vor trebui sa aibă în vedere acest aspect în gruparea obiectivelor de investiții în cadrul unei cereri de finanțare.*

**7. Proiectul trebuie să respecte principiile privind dezvoltarea durabilă, egalitatea de şanse, gen, nediscriminarea si accesibilitatea pentru persoanele cu dizabilităti**

**7.1 Proiectul trebuie să respecte principiile privind egalitatea de şanse, gen, nediscriminarea si accesibilitatea pentru persoanele cu dizabilităti**

Proiectul trebuie să respecte principiile orizontale privind egalitatea de şanse, de gen, nediscriminarea și dezvoltarea durabilă prevăzute în legislaţia naţională şi comunitară, în procesul de pregătire, contractare, implementare şi valabilitate a contractului de finanţare. În acest sens se va avea în vedere ca instrument de sprijin pentru identificarea măsurilor obligatorii și a potanțialelor măsuri suplimentare *Metodologia privind integrarea principiilor orizontale privind egalitatea de șanse și tratament, accesibilitatea, nediscriminarea și incluziunea în cadrul proiectelor finanțate prin Programul Regional București-Ilfov 2021-2027* elaborată de AM PR BI și care este disponibilă pe pagina web a PR BI (din cadrul site-ului adrbi.ro).

La nivelul politicii de coeziune principiile orizontale sunt reglementate de art. 9 al Regulamentului 1060/2021.

În procesul de pregătire, contractare, implementare şi valabilitate a contractului de finanţare, solicitantul a respectat şi va respecta:

* legislația națională şi comunitară aplicabilă în domeniul egalității de șanse, de gen, nediscriminării și accesibilității persoanelor cu dizabilități, înțelegând prin aceasta standardele minime prevăzute în legislație;
* Carta drepturilor fundamentale a Uniunii Europene;
* Convenția ONU privind drepturile persoanelor cu dizabilități.

**Egalitatea de şanse, gen, nediscriminarea și accesibilitatea pentru persoanele cu dizabilități:**

Proiectele propuse prevăd și implementează atât măsuri în ceea ce privește egalitatea de șanse, nediscriminarea, cât și măsuri de accesibilizare a infrastructurii pentru persoanele cu dizabilități. În procesul de verificare al respectării principiilor egalității de șanse, gen și nediscriminarea se va utiliza Ghidul de Aplicare a Cartei Drepturilor Fundamentale a Uniunii Europene în Implementarea Fondurilor Europene Nerambursabile (Listă de Verificare pentru Respectarea Drepturilor Fundamentale), se va ține cont de dispozițiile Art.9 din Convenția ONU privind drepturile persoanelor cu dizabilități si de legislatia in vigoare.

În elaborarea proiectelor precum si in etapele de implementare si durabilitate a proiectelor, solicitantul se va asigura de respectarea drepturilor fundamentale și conformitatea cu Carta Drepturilor Fundamentale a UE, a Convenției Națiunilor Unite privind Drepturile Persoanelor cu dizabilități și a actelor normative relevante europene și naționale, nefiind eligibile pentru finanțare proiectele care contravin principiilor orizontale din art. 9 al RDC.

În conformitate cu art. 4 lit. f) din Convenția ONU privind drepturile persoanelor cu dizabilități, solicitanții de finanțare vor avea în vedere „inițierea sau promovarea cercetării și dezvoltării bunurilor, serviciilor, echipamentelor şi facilităților concepute pe baza designului universal, care ar presupune o adaptare minimă şi la cel mai scăzut cost, pentru a răspunde nevoilor specifice ale persoanelor cu dizabilităţi, să promoveze existența şi să încurajeze utilizarea acestor bunuri, servicii, echipamente şi facilități concepute pe baza designului universal, precum şi să promoveze designul universal în elaborarea standardelor şi instrucțiunilor”.

Potrivit Convenției ONU privind drepturile persoanelor cu dizabilități, „design universal” înseamnă proiectarea produselor, mediului, programelor şi serviciilor, astfel încât să poată fi utilizate de către toate persoanele, pe cât este posibil, fără să fie nevoie de o adaptare sau de o proiectare specializate. Design-ul universal nu va exclude dispozitivele de asistare pentru anumite grupuri de persoane cu dizabilităţi, atunci când este necesar.

În același timp, „adaptare rezonabilă” înseamnă modificările şi ajustările necesare şi adecvate, care nu impun un efort disproporționat sau nejustificat atunci când este necesar într-un caz particular, pentru a permite persoanelor cu dizabilităţi să se bucure ori să își exercite, în condiții de egalitate cu ceilalți, toate drepturile şi libertățile fundamentale ale omului.

Cadrul legal general privind accesibilitatea este dat de Legea nr. 448/2006 privind protecția și promovarea drepturilor persoanelor cu handicap, cu modificările și completările ulterioare, Capitolul IV „Accesibilitate”, art. 61-71.

La acesta se adaugă legislația și normele de aplicare specifice, precum Legea nr. 232/2022 privind cerințele de accesibilitate aplicabile produselor şi serviciilor, Ordonanța de Urgență nr. 112/2018 privind accesibilitatea site-urilor web și a aplicațiilor mobile ale organismelor din sectorul public ș.a.

Egalitatea de gen, incluziunea și nediscriminarea pe bază de rasă, origine etnică, religie sau convingeri, dizabilitate, vârstă sau orientare sexuală sunt urmărite în toate etapele de elaborare, evaluare, implementare a proiectelor și vor reprezenta condiții obligatorii de îndeplinit pentru accesarea fondurilor europene. Solicitantul se va asigura că egalitatea între femei și bărbați și integrarea perspectivei de gen sunt luate în considerare și promovate în toate etapele de programare și implementare și se vor lua măsurile adecvate pentru a preveni orice formă de discriminare bazată pe gen, rasă sau origine etnică, religie sau convingeri, dizabilitate, vârstă sau orientare sexuală, precum și pentru a ține cont de accesibilitatea persoanelor cu dizabilități.

Nu sunt susținute acțiuni care contribuie, sub orice formă, la segregare sau excluziune. Intervențiile sprijinite prin fonduri vor ține cont de principiile și domeniile prioritare promovate prin Strategia națională privind drepturile persoanelor cu dizabilități 2021-2027, urmărindu-se ca rezultatele proiectelor finanțate prin această intervenție să permită accesul persoanelor cu dizabilități în condiții de egalitate și nediscriminare.

În vederea reducerii segregării școlare, cererea de finanțare va fi însoțită de Autoevaluarea privind segregarea la nivelul unității de învățământ, însoțită, dacă este cazul, de un plan de acțiune ce va conține măsuri de soluționare.

În cazul identificării unor forme de segregare urmare a realizării Autoevaluării privind segregarea la nivelul unitățiilor de învățământ solicitanții/parteneriatul în care este inclusă unitatea de învățământ trebuie să se asigure că măsurile identificate vor fi finanțate fie prin PR BI (în limita a 15%, prin măsuri bugetate în cadrul cererii de finanțare), fie din alte programe naționale (PEO, PIDS etc.) sau din fonduri proprii. Autoevaluarea va fi analizată de AM PR BI în procesul de evaluare și selecție, iar îndeplinirea planului de măsuri va fi urmărită pe parcursul implementării proiectului/perioadei de durabilitate..

Legislatie aplicabilă identificată:

Având în vedere prevederile Legii Învățământului preuniversitar nr.198 din 2023 și ale ORDINULUI nr. 6.134 din 21 decembrie 2016 privind interzicerea segregării şcolare în unităţile de învăţământ preuniversitar pentru unitățile existente, Solicitantul va depune Autoevaluarea privind segregarea la nivelul unității de învățământ însoțita, daca este cazul, de un plan de acțiune ce va conține masuri de soluționare. Pentru unitățile noi ”Solicitantul se va asigura ca începând cu primul an de funcționare va realiza și va transmite AM PR BI autoevaluarea, in vederea monitorizării".

***Articolul 14***

*(1) Unitatea de învăţământ preuniversitar are obligaţia să monitorizeze anual fiecare formă de segregare şcolară, în conformitate cu metodologia de monitorizare specifică fiecărui criteriu, fiecare metodologie de monitorizare aprobată devenind parte componentă a prezentului ordin, ca anexă a sa.*

*(2) Unitatea de învăţământ preuniversitar are obligaţia, atunci când identifică o formă de segregare şcolară, să adopte şi să implementeze, în conformitate cu metodologia de monitorizare a segregării şcolare pentru toate criteriile de segregare şcolară enunţate în prezentul ordin şi metodologia de prevenire şi intervenţie în situaţiile de segregare şcolară, măsurile de remediere prevăzute în metodologia respectivă, metodologia de monitorizare a segregării şcolare pentru toate criteriile de segregare şcolară enunţate în prezentul ordin şi metodologia de prevenire şi intervenţie în situaţiile de segregare şcolară adoptată devenind parte a prezentului ordin, ca anexă a sa.*

*(3) Unitatea de învăţământ preuniversitar are obligaţia să raporteze inspectoratului şcolar judeţean/Inspectoratului Şcolar al Municipiului Bucureşti situaţiile identificate la nivelul unităţii de învăţământ preuniversitar, iar în cazurile în care a identificat o formă de segregare şcolară, să raporteze măsurile de remediere adoptate şi progresul privind implementarea acestor măsuri.*

***Articolul 15***

*(1) Inspectoratul şcolar judeţean/Inspectoratul Şcolar al Municipiului Bucureşti are obligaţia să monitorizeze anual şi să centralizeze la nivelul judeţului situaţiile de segregare şcolară şi progresul privind implementarea măsurilor de desegregare, în conformitate cu metodologiile specifice fiecărui criteriu de segregare şcolară, şi să înainteze Comisiei Naţionale pentru Desegregare şi Incluziune Educaţională raportul anual la nivelul judeţului.*

*(2) Inspectoratul şcolar judeţean/Inspectoratul Şcolar al Municipiului Bucureşti are obligaţia să includă în activităţile specifice de inspecţie şcolară verificarea situaţiilor raportate de către unităţile de învăţământ preuniversitar în raportarea anuală privind situaţiile de segregare şcolară, precum şi a măsurilor de remediere adoptate şi progresul unităţii de învăţământ preuniversitar privind implementarea acestor măsuri.*

Având în vedere ca obligația raportării există în legislație doar pentru situațiile în care sunt identificate situații/ forme de segregare, neexistând o formă clară de raport de autoevaluare în contextul în care în procesul de negociere a programului a fost foarte clar formulat angajamentul AM PR BI de a urmări acest aspect, în toate situațiile va exista o cel puțin o formă de evaluare de tip DA/ NU (eligibilitate) prin care sa ne asigurăm ca proiectul îndeplinește condiții minimale.

**Pentru infrastructuri educaționale pentru învățământul timpuriu existente:**

Vom solicita la depunerea proiectului UN document de autoevaluare, întocmit de conducerea unității educaționale pentru învățământul timpuriu prin care acesta își asumă că a parcurs pașii indicați la Art. 14, a monitorizat fiecare formă de segregare școlară și a constatat/decis ca este în una dintre situațiile:

1. **Autoevaluare fără segregare.**

În acesta situație la proiect va fi depus documentul de autoevaluare și o declarație asumata/semnată de conducerea unității educaționale de învățământ timpuriu din care să reiasă că va efectua anual și va transmite Solicitantului finanțării o autoevaluare pe toata perioada de implementare și in perioada de durabilitate (minim anual).

La rândul sau Solicitantul va avea obligația introducerii în rapoartele de progres a acestor informații.

1. **Autoevaluare în urma careia se identifica situații/forme de segregare, caz în care pe lângă autoevaluare se va atașa la proiect și planul de măsuri (AVIZAT DE ISJI/ISMB).**

În aceste situații vor fi 2 optiuni:

* Măsurile cuprinse în plan nu necesita finanțare sau sunt vizate a se finanța din alte surse, caz în care conducerea unității de ânvățământ se angajează la implementarea planului de măsuri în afara proiectului și ca va transmite periodic (anual) solicitantului situația implementării planului; SAU
* Măsurile cuprinse în plan sunt vizate a se finanța din proiect, caz în care vor fi introduse ca activități în cererea de finanțare și vor beneficia de alocare în limita a 15%, alocare destinată pentru sprijinirea activităților de tip FSE+.

În toate situațiile autoevaluarea efectuată de unitatea educațională pentru învățământul preuniversitar va fi însoțită de o declarație asumată/semnată de conducerea unității educaționale, din care sa reiasă că va efectua anual și va transmite Solicitantului finanțării o autoevaluare pe toată perioada de implementare și în perioada de durabilitate (minim anual) a proiectului..

Atât în situația 1, cât și în situația 2, autoevaluarea și rezultatul ei (nu exista segregare SAU există segregare și este abordată prin măsuri specific cuprinse într-un Plan de măsuri) vor face obiect al raportării de către solicitant și al monitorizării de către AM PR BI.

**Pentru unitățile de învățământ timpuriu noi:** Solicitantul se va asigura că începând cu primul an de funcționare va realiza și va transmite AM PR BI autoevaluarea, în vederea monitorizării.

Solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă, precum și alte acțiuni suplimentare, dacă este cazul. În cadrul Declarației unice, solicitantul declară că va respecta obligațiile prevăzute în legislația comunitară și națională în domeniul, egalității de șanse, nediscriminării și accesibilității pentru persoanele cu dizabilități. În Anexa 4 - Grila de verficare privind conformitatea documentelor depuse si a modului de indeplinire a caracterului finantabil al solicitantului si proiectului, există întrebări ce vizează fiecare din aspectele care țin de respectarea legislației, cu răspuns de tip Da/Nu, bazat pe conținutul CF.

**7.2. Proiectul trebuie să respecte legislația națională și comunitară, în vigoare privind protecția mediului și să promoveze dezvoltarea durabilă cu respectarea principiului DNSH**

* Solicitarea și obținerea actului de reglementare din punct de vedere al protecției mediului de către solicitant, în conformitate cu prevederile OUG nr. 195/2005 privind protecția mediului cu modificări, aprobată prin Legea nr. 265/2006 cu modificările și completările ulterioare și cu Legea nr. 292/2018 privind evaluarea impactului anumitor proiecte publice și private asupra mediului Legii nr. 292/2018 (care transpune în legislația națională Directiva 2011/92/UE a Parlamentului European şi a Consiliului din 13 decembrie 2011 privind evaluarea efectelor anumitor proiecte publice şi private asupra mediului, modificată prin Directiva 2014/52/UE a Parlamentului European şi a Consiliului);
* Respectarea principiului de „a nu prejudicia in mod semnificativ” prin raportarea la cele 6 obiective de mediu prevăzute de analiza DNSH.;
* În cererea de finanțare trebuie sa fie descrise masurile care sa justifice modul in care proiectul răspunde la respectarea principiului DNSH și a legislației de mediu în vigoare prin prezentarea actului de reglementare emis de autoritatea competentă pentru protecția mediului.
* Asigurarea imunizării infrastructurilor la schimbările climatice.

În secțiunile corespunzătoare din cererea de finanțare precum și în documentațiile tehnice realizate, (sau în documente separate, inclusiv în cazul proiectelor cu lucrări începute) trebuie demonstrat că selectarea opțiunilor privind soluțiile tehnice propuse s-a bazat pe principiul imunizării infrastructurii la schimbări climatice (atenuare și adaptare). În situatia în care documentațiile tehnico - economice au fost elaborate și aprobate înainte de lansarea apelului, modul de respectare a principiilor și descrierea măsurilor vor face obiect al unui document separat întocmit în acest scop și depus odată cu Cererea de finanțare.

În cazul proiectelor cu lucrări începute, dacă analiza ulterioară a situației arată că sunt necesare măsuri suplimentare/modificări de soluții pentru respectarea principiului imunizării, acestea sunt preluate în cererea de finanțare și implementate prin proiect.

Solicitantul va respecta Metodologia privind abordarea aspectelor de dezvoltare durabilă, respectarea principiului de „a nu prejudicia în mod semnificativ” (DNSH) și de asigurare a „Imunizării la schimbării climatice” pentru implementarea Programului Regional București-Ilfov 2021-2027 și anexele aferente, care poate fi consultată aici: <https://www.adrbi.ro/programe-regionale/por-bi-2021-2027/metodologie-dnsh/> și Orientările tehnice referitoare la imunizarea infrastructurii la schimbările climatice în perioada 2021-2027 (2021/C 373/01).

Solicitantul va avea în vedere respectarea principiului DNSH inclusiv la întocmirea documentațiilor de atribuire a contractelor de achiziție și pe toată durata întregului ciclu de viață a investiţiei propuse, în conformitate cu Comunicarea Comisiei - Orientări tehnice referitoare la imunizarea infrastructurii la schimbările climatice în perioada 2021-2027 (2021/C 373/01) și în temeiul Regulamentului privind taxonomia (UE) (2020/852).

Solicitantul trebuie să se asigure că prin proiect nu este prejudiciat niciunul dintre cele 6 obiective de mediu, prin raportare la prevederile art. 17 din Regulamentului (UE) 2020/852, respectiv:

* atenuarea schimbărilor climatice;
* adaptarea la schimbările climatice;
* utilizarea durabilă și protecția resurselor de apă și a celor marine;
* tranziția către o economie circulară;
* prevenirea și controlul poluării;
* protecția și refacerea biodiversității și a ecosistemelor.

**Pentru obiectivul de mediu atenuarea schimbărilor climatice** solicitantul trebuie să aibă în vedere următoarele **măsuri minime obligatorii**:

* integrarea eficienței energetice în conceperea proiectului (materiale izolante cu eficiență energetică ridicată / ventilația pasivă / becurile cu consum redus de energie și durată mare de viață / aparatele de aer condiționat cu eficiență energetică ridicată etc.) ceea ce duce la diminuarea consumul de energie necesar pentru încălzirea / răcirea / ventilarea clădirii și implicit, la diminuarea emisiilor de gaze cu efect de seră;
* echipamentele tehnice specifice achiziționate îndeplinesc cerințele legate de energie stabilite în conformitate cu Directiva 2009/125/CE pentru produsele cu impact energetic, inclusiv servere și stocare de date sau computere și servere de calculatoare sau afișaje electronice.

**Pentru obiectivul de mediu adaptarea la schimbările climatice** solicitantul trebuie să aibă în vedere următoarele **măsuri minime obligatorii**:

* se vor specifica măsuri adecvate (pentru riscurile identificate) în conformitate cu rezultatele studiului de Imunizare la schimbări climatice (Pilonul II Adaptarea la schimbările climatice). Hazardurile climatice care vor fi luate în calcul: temperaturi extreme / valuri de căldură (materiale adecvate pentru izolarea termică, vopseluri și culoare pereți și acoperiș, soluții verzi etc.);
* precipitații extreme (dimensionarea sistemelor de canalizare, a sistemelor de colectare şi scurgere a apelor pluviale); inundații pluviale, fluviale (impermeabilizare, utilizare materiale hidrofuge elastice etc.); furtuni; vânt în rafale (orientare aerodinamică optimă, materiale rezistente etc.).

**Pentru obiectivul de mediu tranziția către o economie circulară** solicitantul trebuie să aibă în vedere următoarele **măsuri minime obligatorii**:

* Deşeurile generate în urma proiectelor de investiţii, în toate etapele acestuia, vor fi depozitate temporar doar pe suprafeţe special amenajate în acest sens; colectarea și sortarea selectivă a deșeurilor în timpul procesului de modernizare (containere separate pentru diferite tipuri de deșeuri, precum metal, sticlă sau lemn);
* documente justificative privind trasabilitatea deşeurilor (contracte pentru predarea lor către entități abilitate conform legii să gestioneze diferite tipuri de deşeuri, inclusiv deșeuri de echipamente electrice și electronice);
* 70% din deșeurile nepericuloase generate pe șantier din construcții și demolări (cu excepția materialelor naturale definite în categoria 17 05 04 - pământ și pietriș, altele decât cele vizate la rubrica 17 05 03 din lista europeană a deșeurilor stabilită prin Decizia 2000/532/CE a Comisiei, transpusă în HG nr. 856/2002, cu modificările și completările ulterioare) vor fi pregătite pentru reutilizare, reciclare și alte operațiuni de valorificare materială, inclusiv operațiuni de umplere care utilizează deșeuri pentru a înlocui alte materiale (dacă este cazul); echipamentele achiziționate (dacă este cazul) respectă prevederile legale în vigoare, inclusiv standardele europene cu privire la producerea acestora (cele legate de mediu) și cerințele în materie de proiectare ecologică aplicabile produselor cu impact energetic în conformitate cu Directiva 2009/125/CE.

**Pentru obiectivul de mediu prevenirea și controlul poluării** solicitantul trebuie să aibă în vedere următoarele **măsuri minime obligatorii**:

Măsuri de reducere a zgomotului, a prafului și a emisiilor poluante în timpul lucrărilor dacă se constată depășirea valorilor maxime admise pentru pulberi în suspensie, zgomot, noxe:

* protecţia zonelor critice cu bariere de zgomot, umezirea suprafețelor de lucru în caz de vânt puternic, utilizarea de utilaje cu nivel redus de emisii, verificarea periodică a utilajelor și echipamentelor utilizate;
* utilizarea de materiale adecvate: materialele nu conțin azbest, formaldehidă, radon etc. și nu sunt incluse în lista substanțelor supuse autorizării prevăzute în anexa XIV la Regulamentul (CE) nr. 1907/2006;

Măsuri pentru limitarea suprafețelor de teren ocupate temporar (pe durata construcției):

* planificarea prealabilă a șantierului, planificarea riguroasă a timpului, monitorizarea atentă a șantierului etc.;
* colectarea apelor uzate de la organizările de șantier în bazine vidanjabile sau evacuarea acestora în rețeaua de canalizare; refacerea amplasamentelor afectate de lucrări și organizări de șantier imediat după finalizarea lucrărilor de construcție.

**Pentru obiectivul de mediu protecția și refacerea biodiversității și a ecosistemelor** solicitantul trebuie să aibă în vedere următoarele **măsuri minime obligatorii**:

**Măsuri minime obligatorii sisteme de iluminare artificială (minim o măsură**) – conform Avizului de mediu nr. 85/28.03.2022 care poate fi consultat la adresa <http://www.mmediu.ro/categorie/por-bucuresti-ilfov/390> :

* reducerea supra-iluminării (lumini prea puternice); orientarea şi ecranarea surselor de lumină (menținerea luminii în limita proprietăţii sau a zonei desemnate pentru iluminare);
* evitarea grupării excesive a luminii (iluminarea doar a zonelor în care este cu adevărat necesar); reducerea duratei de iluminare (utilizarea temporizatoarelor, a senzorilor de mişcare, iluminare adaptivă care estompează sau sting luminile când nu mai sunt necesare etc);
* prevederea de surse de iluminat cu lumină caldă, fără culoarea albastră (temperatura culorii să nu depășească 3000 Kelvin), pentru protecţia faunei sălbatice.

Imunizarea la schimbările climatice este un proces care integrează măsurile de atenuare a schimbărilor climatice și de adaptare la acestea în dezvoltarea proiectelor de infrastructură, prin prevenirea vulnerabilității infrastructurii la potențialele efecte pe termen lung ale schimbărilor climatice, asigurându-se în același timp respectarea principiului „eficiența energetică înainte de toate” și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050.

Investițiile în infrastructură care au o durată de viață preconizată de cel puțin cinci ani trebuie să demonstreze imunizarea față de schimbările climatice în conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

Imunizarea la schimbările climatice este un proces care integrează măsurile de atenuare a schimbărilor climatice și măsurile de adaptare la schimbările climatice în dezvoltarea proiectelor de infrastructură.

Aceasta presupune:

* + 1. În etapa analizei de opțiuni - integrarea în analiza şi decizia asupra opțiunii preferate (pe lângă considerentele tehnice, economice, de mediu, etc.) şi considerentele legate de impactul opțiunilor din punctul de vedere al atenuării şi vulnerabilității faţă de schimbările climatice;
    2. În etapa detalierii/proiectării opțiunii preferate – integrarea masurilor adecvate pentru atenuarea si adaptarea (în măsura în care este necesară) la schimbările climatice.

Documentația tehnico - economică, în toate etapele de elaborare, trebuie să aibă integrate toate aspectele privind imunizarea la schimbările climatice, în situatia în care documentațiile tehnico - economice a fost elaborate și aprobate înainte de lansarea apelului, modul de respectare a principiilor și descrierea măsurilor vor face obiect al unui document separat întocmit în acest scop și depus odată cu Cererea de finanțare.

# 5.2.2 Activități eligibile

Activitati eligibile:

1. construirea de noi unități de învățământ timpuriu;

2. extinderea unităților de învățământ timpuriu existente (cu creșterea numărului în săli de grupă);

3. modernizare unităților de învățământ timpuriu existente (inclusiv consolidare, accesibilizare și clădiri noi sau extindere de clădiri fără creșterea numărului în săli de grupă);

4. dotarea unităților de învățământ timpuriu (hardware și software – inclusiv site, echipamente, aparate și materiale didactice necesare în cadrul procesului educațional și de îngrijire și supraveghere, mobilier pentru sălile de grupă, laboratoare sau ateliere sau alte facilități, sală de mese, spații de dormit, bibliotecă, ludotecă, etc, precum și dotări specifice pentru persoanele cu CES);

5. activități de tip FSE+ care adresează desegregarea și incluziunea în limita a 15% din totalul bugetului unui proiect de tip investiție în infrastructură;

6. activități de cooperare interregională, transfrontalieră și transnațională;

7. activități de comunicare și vizibilitate a proiectului, consultanță, managementul implementarii proiectului, auditul financiar.

**NOTĂ:**

*Infrastructura va răspunde tuturor cerințelor din legislația în vigoare sau publicată la data depunerii priectului, cerințelor fundamentale de calitate aplicabile, conform reglementarilor tehnice și normativelor de proiectare, inclusiv în ceea ce privește adaptarea acesteia la nevoile copiilor și persoanelor cu dizabilități:*

1. *rezistenţă mecanică şi stabilitate;*
2. *securitate la incendiu;*
3. *igienă, sănătate şi mediu înconjurător;*
4. *siguranţă şi accesibilitate în exploatare;*
5. *protecţie împotriva zgomotului;*
6. *economie de energie şi izolare termică;*
7. *utilizare sustenabilă a resurselor naturale.*

*Dacă în unitatea de învățământ există deja zone sau servicii segregate solicitantul va explica care sunt activitățile din proiect care duc la desegregare și cum anume aceste măsuri vor produce desegregarea. Se va ține cont de planul de desegregare, acolo unde acestea există.*

*Scopul activităților de tip FSE+ trebuie să fie acela de a elimina disparitățile de la nivelul unității de învățământ între comunitatea segregată și comunitatea majoritară și să îmbunătățească accesul la infrastructură și la servicii de educație calitative.*

**NOTĂ:**

*Nu sunt eligibile proiectele care vizeaza exclusiv activități conform punctelor: 4, 5, 6, și 7.*

# 5.2.3. Activitatea de bază

În condițiile în care proiectul conține doar una din activitățile descrise la secțiunea 5.2.2 pct 1, pct 2, respectiv pct 3 aceasta va fi considerată activitatea de bază.

În condițiile în care în cadrul aceleași cereri de finanțare sunt mai multe activități de tip 1-3, activitatea de bază, în sensul OUG 23/2023, este reprezentată de suma activităților de tip 1-3 pentru care bugetul estimat alocat reprezintă minimum 50% din bugetul eligibil al proiectului.

Toate cheltuielile eligibile menționate mai jos (la Secțiunea 5.3) sunt condiționate de executarea activităților de bază din domeniul infrastructurii de construcții și instalații și de echipare funcțională..

# 5.2.4. Activități neeligibile

Dacă proiectul conține activități neeligibile acest aspect nu conduce la respingerea proiectului, iar cheltuielile aferente activităților neeligibile vor fi încadrate în categoria cheltuielilor neeligibile, însă nu sunt eligibile proiectele care:

• *Cuprind exclusiv lucrari de reparatii curente sau din categoria celor care, potrivit Legii nr. 50/1991 privind autorizarea constructiilor cu completarile si modificarile ulterioare, nu se supun autorizarii;*

*• Cuprind exlusiv lucrari de reabilitare în vederea eficienței energetice (pentru acestea există finanțare în cadrul Priorității 3 a PR);*

*• Cuprind exclusiv activitati de dotare pentru unități de învățământ timpuriu;*

*• Cuprind exclusiv lucrări de reabilitare pentru aducerea construcțiilor/ clădirilor la nivelul acceptabil de reglementările tehnice în vigoare, din punct de vedere funcțional, pentru categoria lor de încadrare;*

*• Cuprind exclusiv activități de tip FSE+;*

*• Cuprind exclusiv activități de cooperare transnaționala, transfrontalieră, interregională;*

*• Vizează unități de învățământ timpuriu special (cu excepția învățământului special integrat, respectiv organizat în cadrul învățământului de masă);*

***•*** *Cuprind doar lucrări de extindere cu un corp nou fără să prevadă intervenții la clădirile existente dacă acestea nu au fost modernizate.*

NOTĂ:

Nu face obiect al subpunctului de mai sus situația în care o clădire existentă este demolată ca parte a unui proiect în urma căruia rezultă o unitate de învățământ cu un număr de locuri crescut (caz considerat extindere unitate de invățământ) sau același număr de locuri ca unitatea inițială (caz considerat modernizare unitate de invățământ).

# 5.3. Eligibilitatea cheltuielilor

Încadrarea cheltuielilor pe Categorii și subcategorii de cheltuieli bugetare în sistemul informatic se va face în baza matricei de corelare a bugetul proiectului cu devizul general al investiției Anexa 18. Matricea de corelare a bugetului proiectului cu devizul general al investitiei, privind corespondența între acestea și Capitolele/ subcapitolele din Devizul general al obiectivului de investiție, la prezentul ghid, document prevăzut la art. 7 alin. (3) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027, cu modificările și completările ulteriore.

# 5.3.1 Baza legala pentru stabilitrea eligibilitatii cheltuielilor

Baza legală pentru stabilirea eligibilității cheltuielilor este data de prevederile HOTĂRÂRII nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

În conformitate cu Hotararea 873/2022 “(1) Pentru a fi eligibilă, o cheltuială trebuie să îndeplinească cumulativ următoarele condiții cu caracter general:

1. să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1.060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
2. să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3, precum și formelor de sprijin prevăzute la art. 5;
3. să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5;
4. să fie în conformitate cu prevederile programului;
5. să fie în conformitate cu prevederile contractului/deciziei de finanțare;
6. să fie rezonabilă și necesară realizării operațiunii;
7. să respecte prevederile legislației Uniunii Europene și legislației naționale aplicabile;
8. să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepția formelor de sprijin prevăzute la art. 5.”

# 5.3.2. Categorii și plafoane de cheltuieli eligibile

În cadrul unui proiect sunt eligibile cheltuielile pentru investiția de bază și alte activități necesare proiectului având în vedere inclusiv prevederile HG 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu completările și modificările ulterioare.

Pentru prezentul apel de proiecte au fost stabilite următoarele plafoane aferente cheltuielilor eligibile care trebuie respectate de către solicitantul de finanțare:

* cheltuielile aferente activitățiilor eligible de baza[[1]](#footnote-1), reprezintă minimum 51% din bugetul eligibil al proiectului,
* cheltuielile aferente activităților de tip FSE+ care sunt destinate implementării Planului de desegregare, acolo unde este cazul, sunt eligibile în limita a 15% din totalul bugetului eligibil,
* cheltuielile aferente activităților de tip cooperare interregională, transfrontalieră și transnațională sunt eligibile în limita a 5% din totalul bugetului eligibil,

Precizări:

* cheltuielile aferente activităților de proiectare, consultanță și asistență tehnică (capitolul 3 din Devizul general al al obiectivului de investiție) sunt considerate eligibile ca parte a activităților eligibile în limita a 7% din valoarea totală eligibilă a Investiției de bază (total capitolul 4 din devizul general). Se includ cheltuielile pentru expertizare tehnică a construcțiilor existente, a structurilor și/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică, pentru elaborarea tuturor fazelor de proiectare (studiu de prefezabilitate, studiu de fezabilitate/DALI, proiect tehnic și detalii de execuție), precum și pentru elaborarea documentațiilor necesare obținerii acordurilor, avizelor și autorizațiilor aferente obiectivului de investiție (documentații ce stau la baza emiterii avizelor și acordurilor impuse prin certificatul de urbanism, documentații urbanistice, studii de impact, studii/expertize de amplasament, studii de trafic, audit de siguranță rutieră etc.), cheltuieli necesare pentru actualizarea documentațiilor tehnice pentru introducerea de măsuri DNSH și măsuri de imunizarea la schimbări climatice în conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).
* cheltuielile de audit financiar sunt eligibile în limita a 5.000 lei/ trimestru. Cheltuielile de audit financiar sunt eligibile doar dacă raportul de audit include rezultatul verificărilor cheltuielilor privind eligibilitatea și conformitatea sumelor ce urmează a fi solicitate la rambursare/ plata. Raportul de audit va fi depus în cadrul cererii de rambursare/ plată la AM PR BI. Solicitarea la plată a cheltuielilor cu auditul financiar se poate efectua prin carerea de rambursare/ plată cu care s-a depus raportul de audit sau într-o cerere ulterioară.
* cheltuielile diverse şi neprevăzute pot fi incluse în bugetul proiectului în limita a 10% din valoarea cheltuielilor prevăzute la cap./subcap. 1.2, 1.3, 1.4, 2, 3.5, 3.8 și 4 ale devizului general.
* 25% din valoarea cheltuielilor prevăzute la cap./subcap. 1.2 + 1.3 + 1.4 + 2 + 3.1 + 3.2 + 3.3 + 3.5 + 3.7 + 3.8 + 4 + 5.1.1 din devizul general pentru cheltuieli aferente marjei de buget, în conformitate cu prevederile HG 1116 din 16 noiembrie 2023 pentru modificarea și completarea Hotărârii Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice.

Cheltuielile estimate pentru constituirea rezervei de implementare pentru ajustarea de preț NU fac obiect al unei limitări procentuale însă pentru a fi preluate în bugetul proiectului este necesara justificarea acestora, respectiv menționarea formulei de ajustare utilizate precum și momentul de la care intervine ajustarea în implementarea proiectului.

**Atenție!** Sumele înscrise în cadrul Capitolului 7 din Devizul General devin cheltuieli eligibile doar după ce sunt încadrate într-unul din capitolele de deviz urmare implementării a unui contract de achiziție publică de lucrări. Modificările unui contract de achiziție publică se fac cu respectarea Legii nr. 98/ 2016 privind achizițiile publice, încălcarea prevederilor legii putând conduce la aplicarea de corecții financiare.

**NOTĂ:**

*De asemenea, se consideră eligibile cheltuielile cu taxa pe valoarea adăugată, în următoarele condiții:*

(1) În aplicarea excepției prevăzute la art. 64 alin. (1) lit. (c) pct. (i) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate din fondurile prevăzute la art. 1 alin. (1) și dacă nu este finanțată și din alte fonduri publice, pentru operațiunile al căror cost total este mai mic de 5 000 000EUR (inclusiv TVA);

(2) În aplicarea excepției prevăzute la art. 64 alin. (1) lit. (c) pct. (ii) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate din fondurile prevăzute la art. 1 alin. (1), dacă este nerecuperabilă, potrivit legii, pentru operațiunile al căror cost total este mai mare de 5 000 000EUR (inclusiv TVA), în cazul în care TVA-ul nu se recuperează în temeiul legislației naționale privind TVA;

Instrucțiunile de aplicare a prevederilor alin. (1) și (2) sunt aprobate prin ordinul comun al ministrului investițiilor și proiectelor europene și al ministrului finanțelor nr. 4.013/5.316/2023 de aplicare a prevederilor art. 9 alin. (1) şi (2) din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă.

Instrucţiunile mai sus menționate se aplică beneficiarilor/partenerilor care solicită autorităţii de management rambursarea cheltuielilor cu taxa pe valoarea adăugată eligibilă aferentă cheltuielilor eligibile efectuate în cadrul proiectelor finanţate în perioada de programare 2021-2027.

La depunerea cererii de finanţare, solicitantul are obligaţia de a depune „Declaraţia unică a solicitantului“, conform art. 6 alin. (3) din Ordonanţa de urgenţă a Guvernului nr. 23/2023. Solicitantul care declară în Bugetul sintetic al proiectului că taxa pe valoarea adăugată aferentă cheltuielilor ce vor fi efectuate în cadrul operaţiunii este eligibilă pentru a fi rambursată din fonduri europene are obligaţia confirmării prin declaraţia unică îndeplinirea cerinţei prevăzute în Declaraţia unică.

La depunerea cererii de rambursare/plată, pentru a evita dubla finanţare, beneficiarii/partenerii de finanţare din cadrul proiectelor finanţate au obligaţia depunerii la autoritatea de management a unei declaraţii pe propria răspundere din care să rezulte că valoarea TVA aferente cheltuielilor corespunzătoare achiziţiilor de la furnizori, prestatori, antreprenori, cuprinse în cererea de rambursare/plată, nu a fost şi nu va fi solicitată la rambursare conform legislaţiei naţionale în domeniul fiscal, denumită „Declaraţie privind eligibilitatea TVA în cazul operaţiunilor al căror cost total este mai mic de 5.000.000 euro (inclusiv TVA)“, al cărei model este prevăzut în anexa nr. 21 la prezentul ghid.

La depunerea cererii de rambursare/plată, beneficiarii/partenerii de finanţare au obligaţia depunerii la autoritatea de management a unei declaraţii pe propria răspundere din care să rezulte caracterul nerecuperabil al taxei pe valoarea adăugată aferente cheltuielilor eligibile, cuprinse în cererea de rambursare/plată, denumită „Declaraţia privind eligibilitatea TVA aferente cheltuielilor efectuate în cadrul operaţiunii al cărei cost total este mai mare de 5.000.000 euro (inclusiv TVA)“, al cărei model este prevăzut în anexa nr. 22 la prezentul ghid.

# 5.3.3. Categorii de cheltuieli neeligibile

**Nu sunt eligibile:**

* cheltuielile prevăzute la art. 64 din Regulamentul (UE) 2021/1.060;
* cheltuielile efectuate în sprijinul relocării potrivit art. 66 din Regulamentul (UE) 2021/1.060;
* cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058;
* cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1.057;
* cheltuielile excluse de la finanțare potrivit art. 9 din Regulamentul (UE) 2021/1.056;
* achiziția de echipamente și autovehicule sau mijloace de transport secondhand;
* amenzi, penalități, cheltuieli de judecată și cheltuieli de arbitraj;
* cheltuielile efectuate peste plafoanele specifice stabilite de autoritățile de management prin ghidul solicitantului, în aplicarea prevederilor art. 2 alin. (1) lit. f);
* cheltuielile excluse de la finanțare de autoritățile de management prin ghidul solicitantului, în aplicarea prevederilor art. 2 alin. (1) lit. f), corespunzător specificului programului și particularităților operațiunilor;
* cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060, cu excepția situațiilor reglementate la art. 20 alin. (1) lit. b) din același regulament.
* cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate.

În conformitate cu prevederile Regulamentului (UE) 1058/2021 al Parlamentului European și al Consiliului privind Fondul european de dezvoltare regională și Fondul de coeziune, investițiile legate de producția, prelucrarea, transportul, distribuția, stocarea sau arderea combustibililor fosili nu sunt eligibile. În sensul prevederilor Regulamentului nu sunt eligibile investițiile în sisteme de încălzire cu ardere pe bază de combustibili fosili și biomasă.

Excepțiile cuprinse la art.1 al Instrucțiunii nr.1 a AM PR BI *privind interpretarea unor prevederi din cadrul Ghidurilor solicitantului pentru apelurile de proiecte lansate în cadrul Programului Regional București-Ilfov 2021 – 2027* nu se aplica acestui Apel de proiecte, respectiv nu sunt eligibile investițiile în înlocuirea sistemelor de încălzire cu ardere pe bază de combustibili fosili solizi, și anume cărbune, turbă, lignit, șisturi bituminoase, cu sisteme de încălzire cu ardere pe bază de gaz. De asemenea, nu sunt eligibile investițiile în cazane și sisteme de încălzire cu ardere pe bază de gaze naturale pentru locuințe și clădiri, care înlocuiesc instalațiile pe bază de cărbune, turbă, lignit sau șisturi bituminoase.

# 5.3.4. Opțiuni de costuri simplificate. Costuri directe și costuri indirecte

Opțiuni de costuri simplificate nu se aplică prezentului apel de proiecte.

Costurile directe reprezintă acele cheltuieli eligibile care sunt direct legate de punerea în aplicare a investiţiei sau a proiectului şi pentru care poate fi demonstrată legătura directă cu respectiva investiţie sau cu respectivul proiect. Costurile directe pot include şi alte categorii de cheltuieli eligibile decât cele cu investiţiile care sunt direct legate de atingerea obiectivelor proiectului şi pentru care poate fi demonstrată legătura directă.

# 5.3.5. Opțiuni de costuri simplificate. Costuri unitare/sume forfetare și rate forfetare

În cadrul prezentului apel de proiecte această secțiune nu se aplică.

# 5.3.6. Finanțare nelegată de costuri

În cadrul prezentului apel de proiecte această secțiune nu se aplică.

# 5.4. Valoarea minimă și maximă eligibilă/nerambursabilă a unui proiect

Proiectele depuse vor respecta valoarea minimă de 200.000 euro.

Cursul valutar la care se va calcula valoarea minimă este cursul inforeuro din luna anterioară deschiderii apelului de proiecte, folosind cursul contabil lunar oficial al Comisiei Europene: <https://commission.europa.eu/funding-tenders/procedures-guidelines-tenders/information-contractors-and-beneficiaries/exchange-rate-inforeuro_en> . Acest curs va fi utilizat până la semnarea contractului de finanţare.

**NOTĂ:**

*Criteriul cu privire la valoarea minimă a investiției se menține pe perioada de implementare și durabilitate a investiției de aceea solicitantii vor trebui sa aiba in vedere acest aspect in gruparea obeictivelor de investitii in cadrul unei cereri de finantare.*

Pentru prezentul apel de proiecte nu a fost stabilită o valoare maximă pentru un proiect.

# 5.5. Cuantumul cofinanțării acordate

În cadrul apelului de proiecte PR BI P6/6.1/1/2023, pentru întocmirea bugetului cererii de finanțare, se vor lua în calcul următoarele rate de cofinanțare:

* Maximum 98% din valoarea cheltuielilor eligibile ale proiectului pentru proiectele localizate în judetul Ilfov si 93% pentru proiectele localizate in Municipiul Bucuresti – din Fondul European de Dezvoltare Regională şi de la bugetul de stat
* Cofinanțarea solicitantului de finanțare: minimum 2% din valoarea cheltuielilor eligibile ale proiectului pentru proiectele localizate in Judetul Ilfov si minim 7% pentru proiectele localizate in Municipiul Bucuresti.

# 5.6. Durata proiectului

Durata proiectului se va corela cu calendarul de activități propus, graficul de implemnetare al proiectului completat de către solicitant în cadrul secțiunii Activități din cererea de finantare, și nu va depăși 31.12.2029.

# 5.7. Alte cerințe de eligibilitate a proiectului

În cadrul prezentului apel de proiecte această secțiune nu se aplică.

# 6. INDICATORI DE ETAPĂ

Indicatorii de etapă se referă la reperele cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect. Indicatorii de etapă pot reprezenta: realizarea unor activități sau sub-activități din proiect, atingerea unor stadii de implementare sau de execuție tehnică sau financiară pre-stabilite, precum și stadii sau valori intermediare ale indicatorilor de realizare.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM PR BI verifică și validează indicatorii de etapă care vor prevăzuți în Planul de monitorizare a proiectului.

Indicatorii de etapă trebuie să se coreleze cu activitatea de bază declarată de beneficiar în cererea de finanțare, precum și cu rezultatele așteptate ale proiectului. În conformitate cu prevederile Ordonanței de Urgență nr.23/2023 art.14” (6)…primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare/decizia de finanțare, după caz. Prin excepție de la prevederile alin. (6), dacă data de începere a implementării proiectului este anterioară datei de semnare a contractului de finanțare/emiterii deciziei de finanțare, după caz, primul indicator de etapă este raportat la data semnării contractului de finanțare sau a emiterii deciziei de finanțare, după caz.”

Indicatorii de etapă fac obiectul monitorizării de către AM PR BI, și, în situația nerealizării acestora, autoritatea de management adoptă și implementează, în funcție de riscurile identificate, acțiuni și măsuri de monitorizare consolidată, indicate în Ghidul Solicitantului și detaliate în procedurile operaționale ale autorității de management. Contractul de finanțare/decizia de finanțare, după caz, include prevederi cu caracter obligatoriu privind acțiunile și măsurile consolidate de monitorizare și condițiile de aplicare a acestora.

# 7. COMPLETAREA CERERILOR DE FINANȚARE

# 7.1. Completarea formularului cererii

Cererea de finanțare este compusă din:

* Formularul cererii de finanțare;
* Anexele la cererea de finanțare, în format PDF, după ce au fost semnate digital de către reprezentantul legal al solicitantului, cu semnătură electronică calificată.

Completarea corectă și completă a tuturor secțiunilor din cererea de finanțare este primul pas în acceptarea cererii de finanțare pentru procesul de verificare, evaluare și selecție.

Anexarea tuturor documentelor solicitate în cadrul fiecărei secţiuni se face cu respectarea cerinţelor secţiunii, a modelelor/ formularelor anexe ale Cererii de finanţare şi în condiţiile asumării acestora de către reprezentantul legal al Solicitantului.

Solicitantul are obligația de a completa cererea de finanțare cu toate informațiile necesare și documentele justificative, documentele suport și anexele obligatorii prevăzute în Ghidul Solicitantului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare fie în etapa de evaluare tehnico-financiară, fie în etapa de contractare.

Documentele încărcate în aplicația MySMIS2021/ SMIS 2021+, ca parte din cererea de finanțare, trebuie să fie lizibile și complete şi asumate prin semnătură electronică calificată de către reprezentantul legal al Solicitantului sau împuternicitul acestuia.

Cererile de finanțare depuse prin sistemul MySMIS2021/SMIS2021+, se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului sau a persoanei împuternicite de către acesta, dacă este cazul.

Declaraţiile reprezentantului legal al solicitantului şi anexele cererii de finanțare pot fi semnate astfel:

* Olograf de către reprezentantul legal al solicitantului şi electronic de către persoana împuternicită.

sau

* Electronic de către reprezentantul legal al solicitantului.

Documentele anexate la cererea de finanțare vor fi încărcate în copie format pdf. sub semnătură electronică extinsă certificată a reprezentantului legal al solicitantului/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

Se recomandă o atenție sporită la scanarea anumitor documente (ex. planșe, schițe, tabele) de dimensiuni mari, ori care necesită o rezoluție adecvată pentru a se asigura lizibilitatea acestora.

Pentru cererile de finanțare transmise prin aplicația MySMIS2021/ SMIS 2021+, semnătura electronică a reprezentantului legal, certificată în conformitate cu prevederile legale în vigoare, este obligatorie pentru transmiterea cererii de finanțare și semnarea certificării aplicației și a declarațiilor date pe proprie răspundere.

Pentru declarațiile solicitate în nume personal ale reprezentantului legal, precum şi pentru certificarea aplicaţiei nu se acceptă însușirea și semnarea acestora de către o altă persoană împuternicită. Nerespectarea acestei prevederi va conduce automat la respingerea cererii de finanțare.

Cererea de finanţare cuprinde anexe care sunt obligatorii și care urmăresc asigurarea unor informații esențiale atât pentru implementarea proiectului, cât și pentru identificarea solicitantului.

Pentru toate proiectele depuse în cadrul PR 2021-2027 sunt solicitate documente obligatorii privind solicitantul şi cererea de finanţare. Momentele solicitării acestora sunt:

• depunerea cererii de finanțare;

• etapa contractuală.

# 7.2 Limba utilizată în completarea cererii de finanțare

Limba utilizată în completarea cererii de finanțare este limba romană.

# 7.3. Metodolgia de justificare și detaliere a bugetului cererii de finanțare

Completarea bugetului cererii de finanțare se va face conform prevederilor prezentului document și conform instructiunilor de completare MySMIS.

Bugetul cererii de finanțare va fi corelat cu informațiile cuprinse în cadrul devizelor (întocmite în conformitate cu prevederile HG 907/2016, cu modificările si completările ulterioare) aferente celei mai recente documentații anexate la cererea de finanțare: SF/DALI/PT sau Contract de lucrări încheiat, după caz.

# 7.4. Anexe si documente obligatorii la depunerea cererii

**1. Declaraţia unică.**

Declarația unică a solicitantului/ partenerului/liderului de parteneriat, anexata la prezentul Ghid reprezintă declarația pe propria răspundere a solicitantului/ partenerului/liderului de parteneriat, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare va prezenta toate documente justificative prin care va face dovada îndeplinirii condițiilor de eligibilitate, sub sancțiunea respingerii finanțării.

Îndeplinirea condițiilor de eligibilitate se dovedește de către solicitant, în etapa de contractare, prin prezentarea de documente cu valoare probantă, specificate în Ghidul Solicitantului aplicabil.

Această declarație va fi completată de solicitant/partener și ulterior generată de aplicația MySMIS2021/SMIS2021+ și va fi semnată cu semnătură electronică de către reprezentantul legal al solicitantului / partenerului/liderului de parteneriat, sau persoanele împuternicite.

În cazul parteneriatelor, toți membrii acestora vor transmite Declarația unică asumată de reprezentantul legal al partenerului.

**2. Documente privind constituirea parteneriatului, respectiv Acordul de parteneriat și hotărârea de aprobare a acordului de parteneriat, dacă este cazul.**

Acordul se completează şi se semnează de fiecare membru al acordului de parteneriat și trebuie să conțină elementele minime din legislația națională aplicabilă fondurilor nerambursabile în conformitate cu prevederile OUG 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, și ținând cont de prevederile Normele metodologice aprobate prin Hotărârea de Guvern nr. 829 din 27 iunie 2022 pentru aprobarea Normelor metodologice de aplicare a Ordonanței de urgență a Guvernului nr. 133/2021.

**3.** **Mandatul special/ împuternicire specială pentru semnarea cererii de finanțare și/ sau anumitor anexe la cererea de finanțare (dacă este cazul), conform legii.**

Actul de împuternicire în cazul în care Cererea de finanţare nu este semnată de reprezentantul legal al solicitantului, ci de o persoană împuternicită în acest sens.

Actul de împuternicire reprezintă orice document administrativ emis de reprezentantul legal în acest sens, cu respectarea prevederilor legale (exemple orientative: hotărâre, dispoziție etc).

**4. Documentația tehnico – economică.**

Pentru finanțarea proiectelor de investiții în infrastructură în cadrul PR BI 2021-2027 este obligatorie depunerea:

* Documentației de avizare a lucrărilor de intervenție (DALI), SAU
* Studiu de fezabilitate (SF), SAU
* Studiu de fezabilitate cu elemente de DALI (SF+DALI) după caz, elaborate în conformitate cu legislația relevantă, SAU
* Proiect tehnic în cazul în care acesta a fost întocmit și recepționat înainte de depunerea cererii de finanțare, dacă este cazul.

Pentru cazul în care Proiectul tehnic a fost întocmit și recepționat, acesta se va depune în cadrul documentației tehnico-economice în format scanat, tip pdf, însoțit de devizul general actualizat la faza PTE, conform prevederilor legale, urmând ca evaluarea tehnică și financiară să se realizeze în baza acestuia, însoțit de:

* Expertiza tehnică a clădirii (ET) pentru proiectele ce prevăd intervenții la construcții existente,
* Auditul energetic (raportul de audit, certificatul de performanţă energetică şi fişa de analiză termică şi energetică a clădirii).

Ca urmare a publicării Hotărârii Guvernului nr. 1116/2023 pentru modificarea și completarea Hotărârii Guvernului nr 907/2016 privind etapele de elaborare și conținutul cadru al documentațiilor tehnico-economice aferente obiectivelor/ proiectelor de investiții finanțate din fonduri publice, aplicabilă la zi, 24 noiembrie 2023, la depunerea documentației tehnicoeconomice se vor respecta prevederile art. II din HG nr. 1116/2023:

Art. II alin. (1) Pentru obiectivele/proiectele de investiţii aflate în diverse stadii de implementare la data intrării în vigoare a hotărârii, devizele generale se refac prin grija beneficiarului investiţiei/investitorului, cu includerea secţiunii a 7-a "Cheltuieli aferente marjei de buget şi pentru constituirea rezervei de implementare pentru ajustarea de preţ", prevăzută la art. I pct. 15, dacă sunt îndeplinite cumulativ următoarele condiţii:

a) beneficiarul investiţiei/investitorul dispune de resursele financiare necesare suportării cheltuielilor suplimentare aferente marjei de buget;

b) nu a intervenit finalizarea elaborării/definitivării proiectului tehnic de execuţie şi a detaliilor de execuţie, potrivit prevederilor art. 12 din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare, precum şi cu cele aduse prin prezenta hotărâre, sau finalizarea acordării asistenţei tehnice pe durata de execuţie.

Piesele scrise şi piesele desenate trebuie să respecte Conţinutului cadru prevăzut de HG 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare, (inclusiv Anexele 5, 6, 7 şi 8), atât în ceea ce priveşte respectarea capitolelor/ subcapitolelor cât şi detaliile cuprinse în titlurile/ subtitlurile acestora. Dacă unele elemente de descriere nu se aplică, se va justifica. Pentru acest apel de proiecte, în mod obligatoriu, documentaţia va cuprinde câteva elemente obligatorii în afara celor prevăzute în conţinutul cadru, respectând Grila de evaluare a conformităţii şi calităţii documentaţiei etapa DALI/SF/PT, anexate la Ghidul Solicitantului.

**Se vor anexa următoarele studii** efectuate pentru clădire**:**

* Analiză privind modul de respectare a principiului DNSH și analiza privind imunizarea insfratucturii la schimbări climatice cu descrierea măsurilor aferente care demonstrează că selectarea opțiunilor privind soluțiile tehnice propuse s-a bazat pe principiul DNSH și imunizării infrastructurii la schimbări climatice (atenuare și adaptare) – document obligatoriu.
* Studiu privind posibilitatea utilizării unor sisteme alternative de eficienţă ridicată pentru creşterea performanţei energetice (conform HG 907/2016) sau **Studiu de soluţii privind alternative** de utilizare a unor resurse regenerabile și dotarea infrastructurii cu echipamente „verzi” ” - document obligatoriu doar în situația în care solicitantul dorește să realizeze intervenții de acest tip

Orice reglementare tehnică nouă va fi pusă în aplicare în conformitate cu data la care aceasta intră în vigoare.

Documentația tehnică nu va fi anexă la contractul de finanțare.

**5. Devizul general al obiectivului de investiție întocmit la faza SF/DALI/SF+DALI//PT/contract de execuție lucrări**

Solicitantul va întocmi Devizul general obiectivului de investiție. Acesta se va întocmi respectând structura Devizului general al Obiectivului de investiţe, prevăzut de HG 907/2016, cu modificările și completările ulterioare din HG 1116/2023, astfel:

Cazul 1. Documentația este în curs de elaborare la etapa DALI sau SF sau SF/DALI mixt.

În acest caz, toate modificările și completările prevăzute de HG nr. 1116/2023 vor fi preluate în documentația tehnico-economică care va fi prezentată.

În cadrul Devizului general al obiectivului de investiție se vor cuprinde *cheltuieli destinate acoperirii eventualelor diferenţe de costuri determinate de lucrările care pot apărea pe parcursul fazelor de proiectare şi asistenţei tehnice pe durata de execuţie, ca urmare a completării sau optimizării soluţiilor tehnice stabilite la fazele anterioare.*

*Sumele cu această destinaţie constituie marja de buget şi pot fi utilizate până la finalizarea, potrivit prevederilor art. 12, a elaborării/definitivării proiectului tehnic de execuţie şi a detaliilor de execuţie. În cazul contractelor de achiziţie publică de lucrări care includ proiectarea, sumele aferente marjei de buget se vor utiliza în conformitate cu legislaţia în domeniul achiziţiilor publice ce face referire la modificările contractuale.*

Cazul 2. Documentația la etapa DALI sau SF sau SF/DALI mixt a fost finalizată, iar documentația tehnico-economică a fost aprobată prin Hotărârea / Decizia de aprobare a indicatorilor tehnico-economici și a documentației tehnico-economice.

Cazul 3. A fost demarată elaborarea documentației la etapa Documentație Tehnică pentru obținerea Autorizației de Construire (DTAC).

În aceste cazuri (2 și 3), prevederile art. 7 alin. (6) și ale art. 10, alin (51) modificate prin HG 1116/2023 sunt aplicabile:

„*În situaţia în care, după aprobarea indicatorilor tehnico-economici, apar schimbări care determină modificarea în plus a valorilor maximale şi/sau modificarea în minus a valorilor minimale ale indicatorilor tehnico-economici aprobaţi ori depăşirea intervalelor prevăzute la alin.*

*(5), sunt necesare refacerea corespunzătoare a documentaţiei tehnico-economice aprobate şi reluarea procedurii de aprobare a noilor indicatori, cu excepţia situaţiilor de actualizare a acestora*

*prevăzute în Legea nr. 500/2002, cu modificările şi completările ulterioare, şi în Legea nr. 273/2006, cu modificările şi completările ulterioare."*

*În limita indicatorilor tehnico-economici prevăzuţi în documentaţiile tehnico-economice aprobate*

*potrivit dispoziţiilor art. 7 alin. (7) şi art. 9 alin. (4), diferenţele de sume rezultate la capitolele/subcapitolele din devizul general întocmit la faza studiu de fezabilitate sau documentaţie de avizare a lucrărilor de intervenţii şi capitolele/subcapitolele din devizul general rezultat în urma finalizării procedurilor de achiziţii se pot utiliza pentru majorarea sumelor prevăzute la orice capitol/subcapitol din devizul general, cu respectarea prevederilor din legislaţia în domeniul achiziţiilor publice."*

Cazul 4. A fost demarată elaborarea documentației Proiect Tehnic de Execuție (PTE) dar aceasta

nu a fost finalizată și nu s-a demarat procedura de achiziție a lucrărilor.

În acest caz se poate aplica prevederea art. II alin (1) lit b) din HG 1116/2023.

Cazul 5. A fost finalizată documentația PTE și lucrările au fost începute.

*(2) Ca urmare a refacerii devizelor generale cu includerea cheltuielilor aferente marjei de buget, potrivit alin. (1), documentaţiile tehnico-economice aferente obiectivelor/proiectelor se supun aprobării potrivit competenţelor stabilite prin Legea nr. 500/2002 privind finanţele publice, cu modificările şi completările ulterioare, şi Legea nr. 273/2006 privind finanţele publice locale, cu modificările şi completările ulterioare.*

*(3) În situaţia în care pentru obiectivele/proiectele de investiţii prevăzute la alin. (1) sunt în curs de derulare contracte de achiziţie publică de lucrări la data aprobării devizului general, cu includerea marjei de buget potrivit alin. (2), utilizarea sumelor aferente acesteia se face în conformitate cu legislaţia în domeniul achiziţiilor publice referitoare la modificările contractuale.*

*(4) Pentru obiectivele/proiectele de investiţii aflate în curs de execuţie la data intrării în vigoare a prezentei hotărâri, actualizarea devizului general cu includerea subcapitolului 7.2 "Cheltuieli pentru constituirea rezervei de implementare pentru ajustarea de preţ", prevăzut la art. I pct. 15, se face la finalizarea lucrărilor de execuţie, în vederea efectuării recepţiei la terminarea lucrărilor.*

**6. Referatele de verificare**

Documentaţiile tehnico-economice vor fi verificate de către experți (expertul tehnic şi auditorul energetic) şi de către verificatori atestaţi pentru toate cerinţele fundamentale reglementate, conform prevederilor legale. Verificatorii trebuie să fie atestaţi/ autorizaţi în concordanţă cu categoria şi clasa de importanţă a construcţiei, alţi parametrii sau condiţii speciale reglementate, în conformitate cu prevederile HG nr. 742/2018 şi „Regulament de verificare si expertizare tehnica de calitate a proiectelor, a execuţiei lucrărilor şi a construcţiilor” şi ale Legii nr. 10/1991 privind calitatea în construcţii, cu modificările si completările ulterioare.

**7. Certificatul de urbanism /Autorizația de construire (acolo unde este cazul)**

Se va anexa Certificatul de urbanism însoțit de avizele și acordurile de amplasament stabilite prin certificatul de urbanism obținute până la data depunerii cererii de finantare, în conformitate cu prevederile Legii nr. 50/1991 privind autorizarea executării lucrărilor de construcții (actualizată/ republicată/ completată/ modificată) și ale reglementărilor în vigoare la data emiterii. Certificatul de Urbanism trebuie să fie emis de autoritatea competentă potrivit Legii nr. 50/1991 și să fie în termen de valabilitate.

Scopul emiterii Certificatului de urbanism trebuie să fie in concordanţă cu scopul proiectului, să fie emis în vederea autorizării lucrărilor de construire, să prevadă toate avizele şi acordurile legale care se impun pentru lucrările solicitate şi în condiţiile amplasamentului și să fie in termen de valabilitate la data depunerii Cererii de finanţare.

**NOTĂ:**

*În cazul în care Solicitantul a obţinut Autorizaţia de construire (AC), se va prezenta doar Autorizaţia de construire.*

Dacă la cererea de finanțare se depune autorizația de construire valabilă la data depunerii cererii de finanțare, nu este necesară depunerea avizelor, acordurilor, certificatelor, autorizațiilor sau altor documente, care au stat la baza emiterii acesteia. Solicitantul are obligația să asigure valabilitatea autorizației de construire, dacă cererea de finanțare este selectată, la semnarea contractului de finanțare.

Autoritățile publice care emit avize, acorduri, certificate, autorizații sau alte documente potrivit legii, care însoțesc autorizația de construire sunt responsabile pentru legalitatea acestora și respectarea legislației specifice în domeniul pentru care acestea emit, iar autoritatea publică care emite autorizația de construire este responsabilă pentru verificarea existenței și valabilității acestora.

**8. Decizia etapei de încadrare a proiectului în procedura de evaluare a impactului asupra mediului, emisă de la autoritatea pentru protecția mediului sau Clasarea notificării sau Decizia finală privind evaluarea impactului asupra mediului.**

Nu se acceptă decizii inițiale sau intermediare de încadrarea a proiectului în procedura de evaluare a impactului asupra mediului.

**9. Hotărârea consiliului local / Decizia de aprobare a indicatorilor tehnico-economici și a documentației tehnico-economice.**

Se va depune Hotărârea / Decizia de aprobare a indicatorilor tehnico-economici, precum şi anexele: Devizul General al Obiectivului de investiţie şi Descrierea investiţiei. Hotărârea de aprobare a indicatorilor tehnico-economici se va corela cu cea mai recentă documentație (DALI/SF/PT/Contract de lucrări încheiat) anexată la cererea de finanțare. În cazul în care la cererea de finanțare se anexează proiectul tehnic (PT), hotărârea anterior menționată va fi prezentată în versiunea actualizată pentru faza PT sau cu modificările și completările intervenite la faza PT.

Hotărârea / Decizia adoptată pentru aprobarea Obiectivului de investiţie trebuie să cuprindă:

* indicatorii tehnico-economici ai obiectivului de investiţie şi
* evidenţierea indicatorilor specifici precizaţi la capitolul Indicatori de proiect

Anexele la Hotărâre/Deczie (Devizul general al obiectivului de investiţie şi Descrierea investiţiei) elaborate de Proiectantul general trebuie să fie însuşite şi semnate de reprezentantul legal al Solicitantului. Descrierea investiției trebuie să conțină minim o detaliere sumară a investiției propuse, detalierea indicatorilor tehnico-economici şi a valorilor acestora în conformitate cu documentaţia tehnico-economică depusă și trebuie să fie asumată de proiectant. Hotărârea Consiliului Local de aprobare a indicatorilor tehnico-economici va cuprinde atât indicatorii tehnico-economici propuși care cuprind indicatori maximali, minimali, de performanță, financiari, socio-economici, de impact, de rezultat/operare stabiliți în funcție de specificul și ținta fiecărui obiectiv de investiție cât și durata estimată de execuție a obiectivului de investiție, exprimată în luni, conform HG 907/2016.

Eventualele modificări ale unor documentaţii sau părţi de documentaţie (SF/DALI/PT, Devizul general al obiectivului de investiţie sau Descrierea investiţiei), generate de modificări/ completări efectuate pe parcursul procesului de analiză şi evaluare a Cererii de finanţare, vor fi supuse spre re-aprobare Consiliului Local.

În situații excepționale (de ex: imposibilitatea întrunirii Consiliului Local în perioada de pregătire a proiectului), explicate printr-o notă solicitantului de finanțre, va fi acceptată prezentarea Proiectului de Hotărâre supus aprobării Consiliului Local de către Primărie, cu asumarea prin Declarația unică a faptului că hotărârea va fi prezentată în etapa de contractare.

**10. Lista de echipamente și/sau dotări și/sau lucrări cu încadrarea acestora pe secțiunea de cheltuieli eligibile /ne-eligibile**.

Se va anexa Anexa 8-Lista pentru echipamente și/sau dotări și/sau lucrări, evidenţiindu-se cele două tipuri de cheltuieli (eligibile/ne-eligibile), cu menționarea valorilor acestora..

**11. Autoevaluarea privind segregarea la nivelul unității de învățământ, respectiv Planul de acțiune pentru desegregare şcolară**

În conformitate cu prevederile Ordinului-cadru nr 6.134/21.12.2016 privind interzicerea segregării școlare în unitățile de învățământ preuniversitar unitatea de învăţământ are obligaţia să monitorizeze anual fiecare formă de segregare şcolară, în conformitate cu metodologia de monitorizare specifică fiecărui criteriu, fiecare metodologie de monitorizare aprobată devenind parte componentă a ordinului mai sus mentionat. În vederea reducerii segregării școlare se va avea în vedere realizarea de autoevaluări privind segregarea la nivelul unităților de învățământ timpuriu și o declarație asumată/semnată de conducerea unității educaționale pentru învățământul timpuriu din care sa reiasă că va efectua anual și va transmite Solicitantului finantarii o autoevaluare pe toata perioada de implementare si in perioada de durabilitate (minim anual) a proiectului.

Atunci când identifică o formă de segregare în conformitate cu prevederile Ordinului Ministrului Educației Naționale și Cercetării Științifice nr. 6.158/22.12.2016 pentru adoptarea Planului de acțiune pentru desegregare şcolară și creșterea calității educaționale în unitățile de învățământ preuniversitar din România, unitatea de învăţământ are obligaţia să adopte şi să implementeze, în conformitate cu metodologia de monitorizare a segregării şcolare pentru toate criteriile de segregare şcolară enunţate în ordinul mai sus mentionat şi metodologia de prevenire şi intervenţie în situaţiile de segregare şcolară, măsurile de remediere prevăzute în metodologia respectivă şi intervenţie în situaţiile de segregare şcolară, întocmind Planului de acțiune pentru desegregare şcolară.

Toate investițiile sprijinite vor urma principiile desegregării și nediscriminării urmărind să combată segregarea și să promoveze accesul la servicii incluzive în educația de masă în special pentru grupurile marginalizate: romi, persoanele cu dizabilități, alte nevoi speciale, migranți etc. Nu vor exista investiții care mențin sau conduc la segregarea/ izolarea grupurilor marginalizate.

Unitățile care identifică urmare a autoevalării disfuncționaliătăți din perspectiva segregării școlare au obligația, în vederea obținerii finanțării, să realizeze un Plan de acțiune pentru desegregare și să implementeze măsurile prevăzute în plan. Implementarea măsurilor se poate realiza inclusiv prin PR BI în limita a 15% din valoarea totală eligibilă a proiectului (pentru cheltuieli de tip FSE+).

**12. Cererea pentru eliberarea Avizului** **Ministerului Educaţiei / Avizul Ministerului Educaţiei**

În vederea obținerii Avizului Ministerul Educației, solicitantul trebuie să respecte prevederile *Ordinului Ministrului Educației nr.5866/30.08.2023 pentru aprobarea metodologiei de acordare a Avizului prevăzut în Ghidul solicitantului, pentru proiectele de investiții care vizează unitățile de învățământ preuniversitar de stat derulate în cadrul Programelor Operaționale cu finanțare din fonduri nerambursabile*.

Astfel, la momentul depunerii cererii de finanțare toti solicitanții vor depune o copie a Cererii pentru eliberarea Avizului ME în conformitate cu prevederile Ordinului Ministrului Educației nr.5866/30.08.2023 mai sus menționat, însoțită de dovada că cererea a fost depusă la Ministerul Educației.

Documentele necesare în vederea analizării și acordării Avizului sunt precizate în ordinul Ministrului Educației nr.5866/30.08.2023. În acest sens, la ghidul solicitantului se regăsește Anexa 21-Chestionar privind baza materială a unității de educație/învățământ preuniversitar (model atașat prezentului ghid).

Avizul Ministerului Educației se va depune de către solicitanți în etapa de contractare doar sub rezerva demonstrării de către solicitantul de finanţare a realizării demersurilor necesare obţinerii Avizului înainte de depunerea cererii de finanţare.

În situația în care solicitantul a parcurs toți pașii prevăzuți în Ordinului Ministrului Educației nr.5866/30.08.2023, mai sus menționat, și a obținut Avizul Ministerului Educației, acesta va depune Avizul ME, pentru proiectele de investiții care vizează unitățile de învățământ preuniversitar de stat, odată cu cererea de finanțare.

**13. Pentru a demonstra un grad înaintat de maturitate** sau **pentru proiectele pentru care execuţia de lucrări a fost demarată** înainte de depunerea Cererii de finanţare, însă proiectele nu s-au încheiat în mod fizic sau financiar, pe lângă documentația tehnico-economică, se prezintă suplimentar şi următoarele documente:

* Contractul de lucrări, inclusiv actele adiționale semnate până la data depunerii Cererii de finanţare
* Oferta financiară a Antreprenorului/ contractorului, întocmită conform HG 907/2016 (toate formularele F1-F6, pentru toate activităţile eligibile şi neeligibile, completate cu preţuri unitare pe resurse şi valori totale)
* Ordinul de începere a lucrărilor
* Raportul privind stadiul fizic al investiţiei (în cazul proiectelor începute și nefinalizate) întocmit conform anexei atașată la prezentul ghid.

**14. Bugetul sintetic al proiectului** întocmit în conformitate cu anexa atașată la prezentul ghid și ținând cont de prevederile OUG.23 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027, și anexelor aferente. Bugetul sintetic al proiectului se exportă din MySMIS/SMIS pe baza informațiilor detaliate privind elementele de cost / cheltuieli încărcate de solicitant în sistemul informatic.

**15.** **CV - uri, fișe de post** aferente echipei de proiect.

**16. Documente doveditoare că proiectul depus spre finanțare face parte din lista de proiecte prioritare aferentă SIDU**, și că această listă/document a fost transmisă în vederea includerii în SIDU București sau se regăsește pe o listă de proiecte prioritare ale Strategii Integrate de Dezvoltare Urbană (SIDU) de la nivelul unei Unități Administrativ Teritoriale Urbane.

**17.Document-anexă**, asumat de solicitant, din care să reiasă că proiectul demonstrează că la nivelul structurii educaționale există utilizatori ce aparțin grupurilor vulnerabile/marginalizate . În categoria grupurilor vulnerabile/ marginalizate se includ:

- copii de etnie romă;

- copii cu cerințe educaționale speciale – CES (conform OME 5805/2016);

- copii provenind din familii cu venituri mici - beneficiari de ajutor social în conformitate cu prevederile Legii nr. 416/2001 privind venitul minim garantat, cu modificarile si completarile ulterioare

- sau alte categorii identificate la nivelul unității de învățământ timpuriu și care nu sunt incluse în categoriile enumerate (de exemplu migranți).

**18.** **Extras sau document care demonstrează că proiectul vizează clădiri care sunt localizate într-o zona marginalizata**, conform Atlasul zonelor urbane marginalizate din România, sau conform SIDU - Strategie Integrate de Dezvoltare Urbană de la nivelul unei Unități Administrativ Teritoriale Urbane/Subunități Administrativ teritoriale și/ sau strategii dezvoltare urbană integrată/ strategii de dezvoltare/ strategii tematice.

**19. Tabel Centralizator privind justificarea costurilor.**

Se va completa un tabel centralizator privind justificarea costurilor cuprinse în bugetul proiectului, în vederea verificării rezonabilității costurilor, și se vor prezenta documente justificative care au stat la baza stabilirii costului aferent. Se vor depune minim 3 oferte de preț sau trimiteri directe către surse verificabile de prețuri. Costurile sunt realiste (corect estimate), suficiente şi necesare pentru implementarea proiectului.

Pentru lucrări, se pot depune atât oferte de preț sau trimiteri directe, cât și listele de cantități.

**20**. În situația în care proiectul vizează doar activități de extindere fără să prevadă lucrări la construcția existentă, pentru aceasta se vor depune urmatoarele documente:

* **procese verbale de recepție finală, de principiu nu mai vechi de 5 ani;**
* **și/sau procese verbale de receptie echipamente, dotari, de principiu nu mai vechi de 5 ani**.

**21**. Documente asumate de solicitant, din care să reiasă că pentru proiectul depus sunt realizate/prevăzute fi realizate achiziții verzi.

22. **Alte documente care vor fi depuse asumate de catre solicitant în vederea justificării cheltuielilor care nu sunt detaliate/justificate prin Devizul general al investiției**.

**23**. **Orice alte documente care se consideră a fi necesare** pentru demonstrarea anumitor situații ale proiectului, solicitantului sau criteriilor de eligibilitate.

# 7.5. Aspecte administrative privind depunerea cererii de finanțare

Cererile de finanțare vor intra într-un proces de evaluare și selecție în urma căruia vor fi finanțate doar proiectele care întrunesc toate condițiile de eligibilitate și selecție și care în urma evaluării tehnice și financiare se încadrează în alocarea apelului respectiv de proiecte.

Odată cu confirmarea depunerii proiectului prin MY SMIS, AM PR BI va transmite o notificare catre solicitant prin care acesta este informat cu privire la încadrarea proiectului în alocarea financiara aferenta apelului, inlusiv procentele încadrării.

Prin prezentul ghid se lansează apeluri de proiecte pentru care se aplică mecanismul competitiv, cu termen limită de depunere a cererilor de finantare, în cadrul cărora AM PR BI va evalua proiectele pe baza unei grile de punctaj cu un prag minim de calitate de 50 puncte din 100 de puncte.

În urma verificării documentațiilor de contractare, AM PR BI își rezervă dreptul de a refuza contractarea unor proiecte care nu îndeplinesc criteriile de evaluare și selecție. În acest sens, AM PR BI va respinge documentațiile de contractare, oferind posibilitatea solicitanților să depună contestații în conformitate cu prevederile prezentului ghid.

Un potenţial beneficiar poate depune mai multe cereri de finanţare.

Pentru informarea corectă a potențialilor solicitanți, AM PR BI va publica lunar situația proiectelor depuse și gradul de acoperire a alocării financiare disponibile.

Inducerea în eroare a instituţiilor care gestionează fonduri europene, inclusiv furnizarea de informaţii eronate şi/sau contradictorii în mod intenţionat, se pedepsesc conform legii.

# 7.6. Anexele și documente obligatorii la momentul contractării

1. **Certificatele de atestare fiscală**, referitore la obligațiile de plată la bugetul local și bugetul de stat. Certificatele trebuie să fie în termen de valabilitate.
2. **Certificatul de cazier fiscal al solicitantului**, în termen de valabilitate.
3. **Certificatul de cazier judiciar al reprezentantului legal al solicitantului**, în termen de valabilitate.

Documentele mai sus menționate, de la punctele 1, 2 și 3, se vor solicita în vederea verificării achitării obligațiilor de plată scadente la bugetul de stat, respectiv local, precum și inexistența faptelor înscrise în cazierul fiscal al solicitantului de finanțare., în cazul parteneriatului, toții membrii parteneriatul vor depune aceste documente.

**NOTĂ**:

*În situația în care nu este posibilă obținerea datelor și informațiilor prin implementarea măsurilor de interoperabilitate/interogare a sistemelor/bazelor de date ale altor autorități și instituții publice, pe baza protocoalelor încheiate cu acestea de Ministerul Investițiilor și Proiectelor Europene sau de către AM PR BI, documentele de la punctul 1, 2 și 3 vor fi solicitate în vederea transmiterii solicitantului.*

1. **Documente privind proprietatea**

Solicitantul trebuie să anexeze documentele care atesta dreptul de proprietate sau administrare asupra infrastructurii (teren și/sau clădire) pe care se propune a se realiza investiția. Respectivele documente trebuie să fie atotcuprinzătoare pentru datele menționate în cadrul documentației tehnico-economice cu privire la localizarea/poziționarea investiției.

* **Pentru proprietate**
* Extras de carte funciară din care să rezulte intabularea, emis cu maxim 30 de zile la primirea notificării privind demararea etapei contractuale, inclusiv încheierea în cazul în care s-au realizat modificări de la data depunerii cererii de finanțare.
* Plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate numerele cadastrale.
* Se acceptă înscrierile provizorii în cartea funciară, cu condiția clarificării în etapa de contractare a motivelor de inscriere provizorii și încheierii contractului de finanțare cu clauză rezolutorie de a cărei îndeplinire, în termenul prevăzut în contractul finanțare și care poate fi de maximum 1 an de la semnarea contractului de finanțare, depinde finanțarea proiectului, în conformitate cu prevederile art.6 alin 11 din OUG 23/2023.
* **Pentru administrarea aferentă proprietăţii**
* Extras de carte funciară din care să reiasă dreptul de administrare aferent proprietăţii publice, emis cu maxim 30 de zile la primirea notificării privind demararea etapei contractuale, inclusiv încheierea în cazul în care s-au realizat modificări de la data depunerii cererii de finanțare.
* Documentul prin care se conferă dreptul de administrare pe o perioadă estimată acoperitoare până la împlinirea a cel puțin cinci ani de la efectuarea plății finale după finalizarea proiectului pentru care se solicită finanțare.
* Plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate numerele cadastrale.

În cazul dreptului de administrare, se face referire la dreptul de administrare, ca drept real, aferent proprietăţii publice, prevăzut de art. 866 din Legea nr. 287/2009 privind Codul Civil, republicată, cu modificările și completările ulterioare. În extrasul de carte funciară trebuie înscris dreptul de administrare cel tarziu la momentul semnarii contractului de finantare.

Este obligatorie menţinerea dreptului real asupra imobilului pe toată perioada de durabilitate a investiţiei, respectiv perioada de menţinere obligatorie a investiției după finalizarea implementării proiectului (minim 5 (cinci) ani de la efectuarea plății finale). Prin perioada de implementare a proiectului se înţelege perioada în care se finalizează toate activităţile aferente proiectului.

***Important****!*

*În situaţia în care pe parcursul procesului de evaluare, selecţie şi contractare, dar şi în perioada de implementare, sunt sesizate anumite probleme marginale privind dovedirea drepturilor reale asupra imobilelor sau privind condiţiile de realizare a investiţiilor proiectului, conform ghidului specific pentru proiectele prin care se realizează lucrări de construire, se va solicita un Memoriu tehnic din partea proiectantului care să stabilească dacă proiectul poate fi considerat funcţional fără acele investiţii/obiecte asupra cărora s-au constatat unele probleme marginale.*

*În situaţia în care proiectantul argumentează în Memoriul tehnic că proiectul nu este functional fără acele lucrări, proiectul va fi respins.*

*În situaţia în care proiectantul argumentează în Memoriul tehnic că proiectul este functional fără acele lucrări, solicitantul se angajează să scoată acele lucrări în afara proiectului, prin reproiectare, dacă este cazul, şi să elimine cheltuielile corespunzătoare din bugetul proiectului sau să le considere neeligibile, după caz.*

Solicitantul deţine dreptul de execuţie a lucrărilor de construcţii asupra imobilului ce face obiectul proiectului, conform legislaţiei în vigoare.

**NOTĂ:**

*Imobilul/imobilele (în conformitate cu prezentul criteriu de eligibilitate), care fac obiectul proiectului, care implică execuţia de lucrări de construcţii, îndeplineşte/ îndeplinesc cumulativ, nu mai târziu de semnarea contractului de finanţare, următoarele condiţii:*

*• să fie libere de orice sarcini sau interdicţii incompatibile cu realizarea activităților proiectului;*

*• să nu facă obiectul unor garanții, cesionări și nici a unei alte forme de sarcini care ar putea afecta dreptul invocat;*

*• să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;*

*• să nu facă obiectul revendicărilor potrivit unor legi speciale în materie sau dreptului comun.*

*Pentru precizarile de mai sus, acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul etc) nu vor conduce la respingerea cererii de finanțare din procesul de evaluare, selecție și contractare.*

*De asemenea, în cadrul acestui apel de proiecte, nu se consideră sarcină sau interdicție care afectează implementarea proiectului și care conduc la respingerea cererii de finanțare din procesul de evaluare, selecție și contractare, urmatoarele:*

* *închirierea/darea în folosință gratuită/concesiunea a unor suprafețe din terenul aferent imobilului, cu condiția ca respectivele limite ale dreptului de proprietate să nu fie incompatibile cu realizarea activităților/ implementarea proiectului;*
* *închirierea/darea în folosință gratuită/concesiunea a unor spații din clădirea aferentă imobilului, în condițiile precizate in ghidul solicitantului;*
* *dreptul de administrare înscris în cartea funciară.*

Dacă împreună cu cererea de finanțare se depune autorizația de construire valabilă la data depunerii cererii de finanțare, emisă pentru solicitant/lider de parteneriat sau partener, după caz, pentru obiectivul de investiții vizat de cererea de finanțare, nu este necesară și nu se solicită depunerea avizelor, acordurilor, certificatelor, autorizațiilor sau altor documente, inclusiv cele privind regimul de proprietate/dreptul real principal asupra imobilelor, infrastructurilor sau obiectivelor, care au stat la baza emiterii acesteia. În situația în care cererea de finanțare este selectată pentru contractare, solicitantul are obligația să asigure valabilitatea autorizației de construire și corespondența cu obiectivul finanțat și la semnarea contractului de finanțare/emiterea deciziei de finanțare, după caz.

1. **Hotărârea/Decizia de aprobare a proiectului în conformitate cu ultima formă a bugetului rezultat în urma etapei de evaluare și selecție. În Hotărârea mai sus-menţionată trebuie să fie incluse toate cheltuielile pe care solicitantul trebuie să le asigure pentru implementarea proiectului, în condiţiile rambursării/decontării ulterioare a cheltuielilor eligibile din instrumente structurale.**

### În cazul parteneriatelor toţi partenerii care au contribuții financiare în cadrul proiectului vor depune aceste documente. Hotărârea de aprobare a Proiectului – sumele menționate în hotărâre trebuie să fie acoperitoare pentru suportarea cheltuielilor aferente investiției, cheltuieli eligibile și contribuția la cheltuieli eligibile, conform Bugetului Proiectului și Devizului general al Proiectului. În cazul în care unul dintre parteneri nu are contribuție financiară în proiect, nu este necesară depunerea unei hotărâri în acest sens. Devizul general și Lista de echipamente și/sau dotări și/sau lucrări cu încadrarea acestora pe secțiunea de cheltuieli eligibile /neeligibile, în conformitate cu ultima forma a bugetului rezultat în urma etapei de evaluare și selecție, dacă este cazul.

### Hotărârea consiliului local / Decizia de aprobare a indicatorilor tehnico-economici și a documentației tehnico-economice (dacă nu a fost depusă odată cu cererea de finanțare).

### Formularul bugetar "Fişa proiectului finanţat/propus la finanţare în cadrul programelor aferente Politicii de coeziune a Uniunii Europene" (cod 23), prevăzut de Scrisoarea-cadru privind contextul macroeconomic, în conformitate cu prevederile HG nr. 829/2022 pentru aprobarea Normelor metodologice de aplicare a Ordonanţei de urgenţă a Guvernului nr.133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul Social European Plus, Fondul pentru o Tranziţie Justă.

### Formularul nr. 1 - Fişă de fundamentare proiect propus la finanţare/finanţat din fonduri europene în conformitate cu HG nr. 829/2022 pentru aprobareaNormelor metodologice de aplicare a Ordonanţei de urgenţă a Guvernului nr.133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul Social European Plus, Fondul pentru o Tranziţie Justă.

1. **Planul de monitorizare a proiectului în conformitate cu prevederile OUG 23/2023.**

Planul de monitorizare a proiectului, anexat prezentul ghid, este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează atingerea acestora, în vederea atingerii indicatorilor de realizare și de rezultat prevăzuți în cererea finanțare și asumați în contractul de finanțare.

Planul de monitorizare include, de asemenea, valorile finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază și de referință ale acestora.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM verifică și validează indicatorii de etapă care vor prevăzuți în Planul de monitorizare a proiectului.

Indicatorii de etapă trebuie să se coreleze cu activitatea de bază declarată de beneficiar în cererea de finanțare, precum și cu rezultatele așteptate ale proiectului. În conformitate cu prevederile Ordonanței de Urgență nr.23/2023 art.14 „(6) (….)primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare/decizia de finanțare, după caz. Prin excepție de la prevederile alin. (6), dacă data de începere a implementării proiectului este anterioară datei de semnare a contractului de finanțare/emiterii deciziei de finanțare, după caz, primul indicator de etapă este raportat la data semnării contractului de finanțare sau a emiterii deciziei de finanțare, după caz.”

Indicatorii de etapă fac obiectul monitorizării de către AM PR BI, și, în situația nerealizării acestora, autoritatea de management adoptă și implementează, în funcție de riscurile identificate, acțiuni și măsuri de monitorizare consolidată, indicate în Ghidul Solicitantului și detaliate în procedurile operaționale ale autorității de management. Contractul de finanțareinclude prevederi cu caracter obligatoriu privind acțiunile și măsurile consolidate de monitorizare și condițiile de aplicare a acestora.

Prin excepție, dacă data de începere a implementării proiectului este anterioară datei de semnare a contractului de finanțare, primul indicator de etapă va fi raportat la data semnării contractului de finanțare.

În completarea Planului de monitorizare va rugam să aveți în vedere modelul orientativ Anexa 17 Plan de monitorizare la prezentul ghid, care poate fi adaptat în funcție de specificul fiecărui proiect.

1. **Cartea de identitate a reprezentantului legal sau a împuternicitului**, dacă este cazul.
2. **Documentele statutare** ale solicitantului. Vor fi depuse Hotărârea judecătorească de validare a mandatului primarului (sau orice alte documente din care să rezulte calitatea de reprezentant legal, pentru situații particulare) și Hotărârea de constituire a consiliului local.
3. **Avizul Ministerului Educației (dacă nu a fost depus odată cu cererea de finanțare).** Solicitantul va depune Avizul Ministerului Educației, pentru proiectele de investiții care vizează unitățile de învățământ preuniversitar de stat, în conformitate cu prevederile Ordinului Ministrului Educației nr.5866/30.08.2023 *pentru aprobarea metodologiei de acordare a Avizului prevăzut în Ghidul solicitantului, pentru proiectele de investiții care vizează unitățile de învățământ preuniversitar de stat derulate în cadrul Programelor Operaționale cu finanțare din fonduri nerambursabile*.
4. **Declarația privind realizarea de modificări a condițiilor de eligibilitate.** Declaraţia reprezentantului legal/împuternicitului prin care se certifică faptul că pe parcursul procesului de evaluare şi selecţie au fost/nu au fost înregistrate modificări asupra unora sau a tuturor documentelor depuse la cererea de finanţare (acolo unde este cazul) care modifică anumite criterii de eligibilitate. Se va utiliza modelul de declaraţie anexat prezentul Ghid**.** Documentul nu va face parte din contractul de finanțare.
5. **Declarația unică a solicitantului actualizată la momentul contractării.**
6. **Graficul cererilor de prefinanțare/plată/rambursare (Anexa nr. 3 la Contractul de finanțare)**.
7. Orice alt document din lista celor anexate la formularul cererii de finanțare, actualizat, dacă au intervenit modificări, sau documente similare solicitate de OUG 23/2023.
8. Orice alte documente care se consideră a fi necesare pentru demonstrarea anumitor situații ale proiectului, solicitantului sau criteriilor de eligibilitate.

# 7.7 Renunțarea la cererea de finanțare

În situaţia renunțării la solicitarea finanțării, solicitantul va trebui să completeze și să semneze o cerere de renunțare, prin MySMIS2021/SMIS2021+ SAU să transmită o cerere către AM PR BI.

Renunțarea la cererea de finanțare se va face numai de către reprezentantul legal/ persoana împuternicită al/a solicitantului în mod expres prin mandat special/ împuternicire specială prin completarea unei adrese/ cereri de renunțare care trebuie să conțină, cel puțin, următoarele elemente: denumirea solicitantului, numele reprezentantului legal/ persoanei împuternicite, serie și nr B.I/ C.I, codul SMIS al cererii de finanţare.

Procedura de renunțare la cererea de finanțare depusă se aplică pentru toate etapele procesului de evaluare, selecție și contractare.

# 8. PROCESUL DE EVALUARE, SELECȚIE ȘI CONTRACTARE A PROIECTELOR

# 8.1. Principalele etape ale procesului de evaluare, selectie si contractare

* 1. Etapa de verificare a existenței și conformității documentației
  2. Etapa de evaluare propriu-zisă
  3. Etapa de contractare

Principalele etape ale procesului de evaluare, selecție și contractare se desfășoară în conformitate cu Metodologia Generală a Procesului de Evaluare și Selecție pentru Proiectele depuse în cadrul Programului Regional București-Ilfov 2021-2027 – Prioritățile 2, 3, 4, 5, 6: <https://www.adrbi.ro/media/3364/anexa1_decizia3_metodologiegenerala.pdf>

În sistemul de management și control, în cadrul procesului de evaluare, selecție, contractare, cât și pe parcursul verificărilor de management (administrative și la fața locului), precum și în activitatea de monitorizare a beneficiarilor și proiectelor, AM PR BI va utiliza în vederea identificării elementelor de risc privind proiectele, contractele, contractanții și beneficiarii, sistemul ARACHNE.

ARACHNE reprezintă un instrument informatic elaborat de Comisia Europeană în cooperare cu unele state membre, și este utilizat de către Autoritățile de Management din România pentru analiza riscului în procesul de gestiune a programelor operaționale, în temeiul prevederilor regulamentelor europene.

Menționăm că datele disponibile aferente solicitanților și/sau beneficiarilor din sistemul informatic MySMIS2021/SMIS2021+ sunt exportate în sistemul ARACHNE. Aceste date, disponibile în bazele de date externe, vor fi prelucrate în vederea identificării indicatorilor de risc atât în procesul de evaluare și selecție a proiectelor, cât și pe parcursul derulării acestora în cadrul verificărilor de management, în scopul îndeplinirii activităților specifice, cu respectarea prevederilor legale.

În vederea respectării prevederilor art. 73, litera i) din Regulamentul (UE) 1060/2021 AM PR BI verifică ca operațiunile/proiectele selectate să nu facă în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea şi regularitatea cheltuielilor sau desfăşurarea operaţiunilor.

Solicitantul de finanțare își asumă în Declarația unică că organizația pe care o reprezintă nu depune un proiect care face în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea și regularitatea cheltuielilor sau desfășurarea proiectului conform prevederilor art. 73 din Regulamentul (UE) 2021/1060, sub sancțiunea declarării proiectului ca neeligibil și a recuperării finanțării acordate, dacă e cazul. AM PR BI verifică ca operațiunile/proiectele selectate să nu facă în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea şi regularitatea cheltuielilor sau desfăşurarea operaţiunilor. Astfel pentru fiecare cerere de finanțare depusă, din perspectiva celor mai sus menționate, se vor verifica informările periodice transmise către AM PR BI de către structura responsbilă din MIPE cu privire la avizele motivate.

# 8.2. Conformitate administrativă – Declaratia Unica

Etapa de verificare a existentei documentelor/ conformității este complet digitalizată și este realizată automat prin sistemul informatic MySMIS2021/ SMIS2021+, pe baza declarației unice, a cererii de finanțare, a bugetului și documentelor suport, a documentelor justificative și a anexelor la cererea de finanțare încărcate de către solicitant în sistemul informatic MySMIS2021/ SMIS2021+.

Declarția unică, depusă odată cu CF, va cuprinde în mod obligatoriu referinte la toate toate aspectele care vor fi verificate în etapa de contractare (înainte de finalizarea procesului de selectie) pe baza depunerii de documente doveditoare care nu au fost depuse odata cu Cererea de finantare si care nu pot fi verificate automat de MY SMIS (prin interconectarea cu baze de date oficiale, fara interventia AM PR).

La momentul depunerii, odata cu cererea de finantare generata de MYSMIS2021+, solicitanții trebuie să încarce în sistem toate anexele și documentele enumerate la secțiunea 7.2.

După verificarea digitalizată a existentei documentelor/conformitatii, sistemul informatic MySMIS2021/SMIS2021+ va informa solicitantul sau, după caz, liderul de parteneriat, cu privire la trecerea proiectului în etapa de evaluare tehnică și financiară, prin emiterea automată a unei notificări prin intermediul aplicației. În cazul în care sistemul informatic MySMIS2021/SMIS2021+ emite o notificare de neconformitate, etapa de evaluare tehnică și financiară nu va fi demarată, procesul de evaluare și selecție fiind considerat incheiat.

Solicitantul de finanțare este responsabil pentru corectitudinea documentelor încărcate în MySMIS2021/SMIS2021+ și necesare pentru verificarea digitalizată a conformității administrative (documente aferente proiectului propus/ valabilitatea documentelor/respectarea legislației în vigoare la momentul depunerii/respectarea prevederilor prezentului ghidul al solicitantului etc.).

# 8.3. Etapa de evaluare preliminară – dacă este cazul (specific pentru intervențiile FSE+)

Această secțiune nu se aplică pentru prezentul apel de proiecte.

# 8.4. Evaluarea tehnică și financiară. Criterii de evaluare tehnică și financiară

Etapa de evaluare propiu-zisă va fi comprehensiva și va viza verificarea detaliată a conținutului documentelor depuse, verificarea îndeplinirii de către solicitant și proiect a criteriilor de eligibilitate care sunt precizate în Ghidul Solicitantului și o evaluare tehnică și financiară (conf OUG 23/2023).

Cererile de finanțare care în urma evaluării tehnice și financiare vor atinge punctajul pentru minimul de calitate de 50 de puncte și vor îndeplini toate criteriile din grilele de verificare vor fi ierarhizate in vederea intrarii în etapa de contractare, după finalizarea termenului de depunere a contestatiilor , și în condițiile încadrării în acolarea financiară aferentă apelului de proiecte.

Ordinea finanțării proiectelor este ordinea descrescătoare a punctajelor obținute în urma evaluării tehnice și financiare. Pentru proiectele care au obținut același punctaj, departajarea se va realiza în funcție de punctajele obținute la criteriile de prioritizare prevăzute în PR BI, în următoarea ordine: 1.1 Schimbări demografice - Presiunea demografică (1.1.1, 1.1.2), 1.2 Impact social (1.2.1, 1.2.2), 1.3 Proiectul asigura accesul la utilitățile necesare infrastructurii de învățământ și, ulterior, în ordinea depunerii acestora în MySMIS2021/SMIS2021+ (după data și ora), dacă este cazul.

**NOTĂ:**

*În situația particulară de departajare între un proiect ce vizează măsuri de consolidare seismică și un proiect ce vizează o construcție nouă/extindere vor fi considerate prioritare proiectele ce cuprind măsuri de consolidare seismică pentru unitățile de învățământ încadrate prin expertiză tehnică în clasa de risc seismic 1 sau 2.*

După ierarhizarea proiectelor se va demara etapa de contractare.

Fiecare proiect va avea termenul de 30 de zile pentru depunerea unei contestatii asupra acestei prime comunicari.

În cazul în care valoarea proiectelor admise/ selectate preliminar după contestații depășește suma disponibilă, AM PR BI va face demersurile necesare pentru alocări suplimentare/ apelarea la bugetul alocat abordării urbane (dacă proiectele sunt în planul de acțiune al unei strategii evaluate ca fiind conformă de către ADRBI) sau prin supracontractare. Până la identificarea surselor de finanțare, proiectele în aceasta situație vor fi identificate ca proiecte „în rezervă”.

Pentru etapa de evaluare propriu-zisă, experții DESCP și/sau experții independenți vor verifica și completa mai multe grile de verificare, în contextul în care intreg procesul de verificare presupune evaluarea tuturor tipurilor de criterii intr-o singura etapa, astfel:

* Grila de verificare privind conformitatea conținutului documentelor depuse și de verificare a modului de îndeplinire a caracterului finanțabil al solicitantului și proiectului. Prin intermediul acestei grile va fi verificat faptul că documentele depuse răspund cerințelor definite în ghidul solicitantului din acest punct de vedere (doar dacă verificarea de conținut nu poate fi făcută de MYSMIS). Pentru verificare va fi utilizat un sistem de tip DA/NU. În cazul în care un criteriu va fi bifat cu NU și nu este completat după o solicitare de completări (pentru a corecta eventuale erori care pot aparea la incarcarea de documente în sistemul MY SMIS2021+), proiectul va fi respins (**aceasta situație apare în acele cazurile în care solicitantul încarcă documente diferite ca și conținut față de ce a declarat la încarcarea CF în MY SMIS2021+ conform declarației unice, etc.**).
* **Grila privind conformitatea și conținutul documentației tehnice la faza DALI/faza PT**, după caz. Pentru verificare va fi utilizat un sistem de tip DA/NU. Toate criteriile aferente acestei grile trebuie să fie îndeplinite, **pot face obiect de clarificări/ completări. (Acesta etapa va fi deosebit de importantă pentru calitatea intrinsecă a documentațiilor ca și element de baza în vederea unei implementari ușoare).** Un obiectiv de investiție poate fi admis spre finanțare doar dacă documentația tehnico-economică și studiile premergătoare aferente sunt întocmite conform legislației și reglementărilor tehnice aplicabile.

Acceptarea pentru finanțare a unui proiect este condiționată de îndeplinirea condițiilor de conformitate și de calitate a documentațiilor tehnico-economice și corelarea Cererii de finanțare cu conținutul acestora. În cazul în care un criteriu va fi bifat cu NU și nu este completat după o solicitare de completări proiectul va fi respins.

În cazul în care cererea de finanțare va fi însotită de documentația tehnico-economică aflată la faza de SF/ SF cu elemente DALI/DALI, evaluatorul va verifica și va completa Grila privind conformitatea și conținutul documentației tehnice aplicabile SF/ SF cu elemente DALI/DALI.

În cazul în care cererea de finantare va fi însoțită de documentația tehnico-economică aflată la stadiul cel mai înaintat de proiectare, faza de Proiect Tehnic, evaluatorul va verifica și va completa Grila privind conformitatea și conținutul documentației tehnice aplicabile Proiect Tehnic de Execuție.

* **Grila de verificare a modului de respectare a îndeplinirii principiilor DNSH și imunizării la schimbările climatice. (art. 73 alin 2 lit j). Pentru verificare va fi utilizat un sistem de tip DA/NU. Toate criteriile aferente acestei grile trebuie sa fie îndeplinite. În cazul în care un criteriu va fi bifat cu NU și nu este completat după o solicitare de completări proiectul va fi respins**;
* **Lista de verificarea îndeplinirii criteriilor și procedurilor nediscriminatorii și transparente, care asigură accesibilitatea pentru persoanele cu handicap și egalitatea de gen și ţin seama de Carta drepturilor fundamentale a Uniunii Europene, de principiul dezvoltării durabile și de politica Uniunii în domeniul mediului (Anexa 6), în conformitate cu articolul 11 și cu articolul 191 alineatul (1) din TFUE. Pentru verificare va fi utilizat un sistem de tip DA/NU. Toate criteriile aferente acestei grile trebuie să fie îndeplinite. În cazul în care un criteriu va fi bifat cu NU și nu este completat după o solicitare de completări proiectul va fi respins**;
* **Grila de evaluare tehnică și financiară** privind verificarea îndeplinirii criteriilor de calitate și de prioritizare aferente fiecarui apel de proiecte. Criteriilor din aceasta grilă li se vor acorda punctaje. Punctajul minim pe care il poate primi un proiect este de 50 de puncte.

În cadrul etapei de evaluare se pot/se vor solicita clarificări/ completări, cu termen de raspuns stabilit de la caz la caz, în functie de complexitatea acestora (și cu condiția respectării evantualelor prevederi care decurg din legislația națională aplicabilă).

În lipsa unor răspunsuri la solicitari de clarificări repetate, Autoritatea de Management, va lua decizia pe baza informațiilor existente si va decide selectia preliminara/trecere in etapa de contractare SAU respingerea proiectelor.

În cazul în care, contractul de finanțare se va semna la faza SF/DALI, verificarea proiectului tehnic, în vederea analizei conformității acestuia, se va realiza după semnarea contractului de finanțare în conformitate cu procedura specifică.

Modalitatea de punctare a criteriilor de evaluare tehnică și financiară este detalitată în cadrul grilei de evaluare tehnică și financiară la prezentul ghid.

Această etapă va permite aprecierea gradului în care proiectul răspunde obiectivelor priorității/obiectivului specific, acțiunii, a calităţii și maturității proiectului și a contribuției la promovarea dezvoltării durabile, a egalității de şanse, de gen și nediscriminarii etc.

Grila de evaluare se completează și se generează în sistemul informatic MySMIS2021/SMIS2021+. Notarea aferentă criteriilor și subcriteriilor este alocată prin sistemul informatic MySMIS2021/SMIS2021+ și este selectată de către solicitant în conformitate cu opțiunea aplicabilă în urma autoevaluării efectuate de către acesta. Evaluatorii independenți vor verifica inclusiv criteriile sau subcriteriile, notate de către solicitant, utilizate pentru evaluarea tehnică și financiară complet digitalizabile și punctajele aferente acestora.

Rezultatele evaluării se comunică solicitantului, indicându-se punctajul obținut și justificarea acordării respectivului punctaj, pentru fiecare criteriu în parte.

Împotriva rezultatului evaluării, solicitantul poate formula contestație în termenele prevăzute de OUG 23/2023 art.10, detalii sunt prezentate în Secțiunea 8.8.

Detalii despre modalitatea de acordare a punctajelor sunt menționate în grila relevantă pentru etapa de evaluare tehnică și financiară. Dacă nu există diferențe mai mari de 2 puncte între punctajele acordate de experții evaluatori, la același criteriu evaluat și 1 punct între punctajele acordate la același subcriteriu evaluat, dacă nu există diferențe între recomandările evaluatorilor, dacă este cazul, și dacă între experții evaluatori există consens privind admisibilitatea cererii de finanțare, evaluarea tehnică și financiară este considerată finalizată.

Proiectele vor fi evaluate având în vedere următoarele aspecte:

1. **Contribuția proiectului la realizarea obiectivelor specifice.**

În cadrul acestui criteriu proiectul va fi evaluat și punctat ținând cont de:

* presiunea demografică în rândul populației de vârstă ante-preșcolară / preșcolară,
* impactul social din perspectiva ponderii utilizatorilor infrastructurii educaționale ce aparțin grupurilor vulnerabile/ marginalizate,
* asigurarea accesului la utilitățile necesare infrastructurii de învățământ timpuriu, contribuția proiectului la creșterea participării la educația timpurie,
* complementaritatea cu alte investiții propuse/realizate prin PR BI 2021-2027/alte surse, programe de finanțare, vizând îmbunătățirea accesului la educație, inclusiv pentru grupurile dezavantajate, reducerea sărăciei copiilor, precum și cu investiții pentru digitalizarea procesului educațional.

În vederea punctării subcriteriului Schimbări demografice - Presiunea demografică, se va utiliza Anexa 19. Calcul\_rata\_crestere\_invatamant\_timpuriu\_RBI realizată de către AM PR BI. Aceasta cuprinde calculul ratei de creștere demografică în rândul populației de 0-6 ani (inclusiv) la niveul UAT-ului/subunității administrativ teritorială din Regiunea București-Ilfov, între 2018 și 2022, datele utilizate au fost preluate din baza de date a Institutul Național de Statistică (INS).

Solicitantul va descrie în cadrul secțiunii Solicitant din cadrul cererii de finanțare proiectele realizate sau în curs de realizare finanțate din alte priorități PR, precum și alte surse de finanțare (PNRR, alte surse de finanțare) care sunt complementare cu proiectul propus pentru finanțare.

1. **Eficiența utilizării fondurilor europene.**

În cadrul acestui criteriu proiectul va fi evaluat și punctat ținând cont de:

* contributia proprie a solicitantului la cofinantarea proiectului, fiind punctate suplimentar proiectele în care contribuția proprie depășește limita minimă stabilită prin ghid, și
* costul mediu unitar al investiției (costul mediu unitar per metru pătrat, subcriteriul se punctează in funcție de costurile medii maxime si minime rezultate in urma evaluării tuturor proiectelor eligibile).

1. **Contribuția proiectului la teme orizontale prin promovarea unor măsuri suplimentare față de cele obligatorii**

În cadrul acestui criteriu proiectul va fi evaluat și punctat ținând cont de:

* măsurile suplimentare propuse față de cele minim obligatorii identificate in analizia DNSH,
* măsuri de suplimentare față de cerințele minime cu privire la asigurarea egalității de șanse, accesului facil al persoanelor cu dizabilitati,
* si alte masuri de asigurare a unui proces educational incluziv,
* realizarea de achiziții verzi.

Se recomandă utilizarea achizițiilor publice verzi în conformitate cu prevederile legislatiei nationale in domeniu. Documente orientative privind criteriile si cerintele ce pot fi incorporate in procedurile de achizitii publice de: servicii, lucrari si bunuri pot fi consultate accesand urmatoarele link-uri:

<https://anap.gov.ro/web/criterii-ecologice/>

<https://green-business.ec.europa.eu/green-public-procurement/gpp-criteria-and-requirements_en#gpp-requirements-in-sectoral-legislation>

1. **Maturitatea proiectului.**

În cadrul acestui criteriu proiectul va fi evaluat și punctat ținând cont de:

* stadiul de realizare a documentațiilor tehnice sau proiecte incepute și
* stadiul lucărilor,

fiind punctate suplimentar proiectele ce demostreaza un grad ridicat de maturitate cu Ordin de începere a lucrărilor emis și lucrări realizate pentru investiția de bază – capitolul 4 din devizul general (minim 10 % din valoarea investiției de bază capitolul 4 din Devizul General).

1. **Calitatea proiectului și capacitatea de implementare a Solicitantului.**

În cadrul acestui criteriu proiectul va fi evaluat și punctat ținând cont de:

* capacitatea solicitantului de a implementa proiectul (echipa de proiect dedicată, proceduri existente, calendar adecvat), obiectivele stabilite ce vor fi atinse prin activități, indicatori și rezultate clar identificate, detaliate și corelate cu calendarul de realizare al proiectului, fiind verificate de asemenea, Planul de monitorizare al proiectului, Bugetul proiectului, corectitudinea încadrării cheltuielilor, respectarea pragurilor impuse prin ghidul solicitantului, corelarea cu devizul general, cu lista de echipamente, realitatea şi justificarea costurilor necesare pentru implementarea proiectului.

Punctarea cu 0 (zero) a subcriteriul 5.3 conduce automat la respingerea proiectului.

Punctajul aferent criteriului și subcriteriilor aferente precum și modalitatea de punctare este detaliată în grila ETF.

**Vizita pe teren**

În cadrul etapei de evaluare, se va efectua o vizită la locul de implementare a obiectivului investiţiei. Vizita la faţa locului va fi realizată de către comisia de evaluare formată din experţi independenţi (specializarea tehnica și financiara) şi reprezentantul AM şi va avea drept scop stabilirea conformității între situaţia prezentată în documentele analizate şi cea din teren.

**NOTĂ:**

*Deoarece prin PR BI 2021-2027 se vor finanța proiecte începute și care nu erau finalizate la data depunerii cererii de finantare, în sensul art. 63 (6) din Regulamentul 1060/2021, la vizita pe teren se va verifica stadiul de realizare, astfel:*

* *daca proiectul este deja finalizat la momentul vizitei pe teren, se vor solicita documentele care atestă finalizarea, în vederea verificării;*
* *daca proiectul nu este finalizat, se vor înscrie în raportul de vizita elemente doveditoare (inclusiv dovezi foto).*

În acest sens se va completa Raportul de vizită în teren, care va fi semnat de către membrii comisiei de evaluare, reprezentanții AM prezenți în teren, cât și de către reprezentantul legal al solicitantului/persoana împuternicită, proiectanți. Orice constatări și observații sesizate cu ocazia vizitei la faţa locului vor fi consemnate și în cadrul grilelor de evaluare tehnică și financiară. În urma efectuării vizitei la fața locului evaluatorii vor putea finaliza punctajul acordat pentru criteriile ce țin de coerența documentației tehnico-economice. Neconcordanțele din documentatie și cele constatate la vizita pe teren impreuna cu justificarea și dovezile aferente vor fi mentionate în Raportul de vizita la fata locului.

După primirea răspunsului la prima solicitare de clarificari evaluatorii vor efectua in mod obligatoriu vizita la locul de implementare a obiectivului/investitiei. Vizita la faţa locului va fi stabilită de comun acord cu solicitantul finanţării nerambursabile şi va dura o zi. Impactul asupra situaţiei constatate în teren va fi reflectat în grila de evaluare tehnică şi financiară. Vizita la fața locului se va realiza pentru toate proiectele aflate în etapa de evaluare tehnică și financiară.

Vizita propusă va avea loc în 5 zile lucrătoare de la data transmiterii notificării către aplicant, cu confirmare electronică de primire. În cazul în care reprezentantul legal al solicitantului nu poate participa la vizita la faţa locului, acesta poate delega/mandata o altă persoană din cadrul instituţiei pentru a participa la vizita la faţa locului. În cazuri justificate, solicitantul poate solicita amânarea datei vizitei la faţa locului până la maxim 15 zile lucrătoare de la notificarea AM.

În cadrul etapei de vizită la fața locului nu vor fi preluate documente suplimentare.

# 8.5. Aplicarea pragului de calitate

Pragul de calitate este stabilit ca punctaj minim care trebuie obținut în urma evaluării tehnice și financiare de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile. În cadrul prezentului apel de proiecte pragul de calitate este de minim 50 de puncte din maximul de 100 de puncte.

# 8.6. Aplicarea pragului de excelență

Pentru prezentul apel de proiecte nu este prevăzut un prag de excelență.

# 8.7. Notificarea rezultatului evaluării tehnice și financiare

În conformitate cu prevederile OUG 23/2023 cu modificările și completările ulterioare, Notificarea rezultatului evaluării tehnice și financiare se comunică solicitantului/liderului de parteneriat, prin grija autorității de management, electronic, prin intermediul sistemului informatic MySMIS2021/SMIS2021, indicându-se punctajul obținut și justificarea acordării respectivului punctaj, pentru fiecare criteriu în parte.

# 8.8. Contestații

Un solicitant de finanţare nerambursabilă care se consideră nedreptăţit de rezultatele procesului de evaluare, selecţie și contractare, poate formula o singură contestaţie pe tip de decizie care va fi trimisă spre soluţionare AM PR BI, în conformitate cu prevederile OUG 23/2023 cu modificările și completările ulterioare.

Contestaţiile, inclusiv documentele suport, se trimit prin sistemul MySMIS2021/SMIS2021+, meniul Contestații, în conformitate cu instrucțiunile de completare din Manualul de utilizare MySMIS2021/SMIS2021+.cÎn cazul nefuncționării sistemului MySMIS2021/SMIS2021+ contestațiile se transmit către AM PR BI la adresa de email: [contestatii@adrbi.ro](mailto:contestatii@adrbi.ro).

Contestația trebuie să cuprindă cel puțin următoarele elemente:

1. datele de identificare ale solicitantului: denumire, sediu, datele de contact, precum și alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum și a cererii de finanțare: titlu, cod unic SMIS;
2. datele de identificare ale reprezentantului legal al solicitantului;
3. obiectul contestației;
4. criteriul/criteriile contestate;
5. motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;
6. semnătura reprezentantului legal/împuternicit al solicitantului.

În cazul în care contestatarul nu prezintă motivele de fapt şi de drept, dovezile pe care se întemeiază contestaţia, aceasta nu are obiect de analiză și prin urmare AM PR BI o va considera neîntemeiată.

De asemenea, contestațiile depuse după termenul menționat in ghidul solicitantului vor fi respinse automat ca intarziate, rezultatul obtinut în cadrul procesului de evaluare şi selecţie fiind menţinut.

Analiza contestației va fi realizată de către un comitet de soluționare a contestațiilor. Comitetul de soluţionare a contestaţiilor soluţionează contestaţia, prin decizie motivată, în termen de 30 de zile calendaristice, calculat de la data înregistrării acesteia la autoritatea de management, dată care nu poate depăşi 5 zile lucrătoare de la data transmiterii contestaţiei prin sistemul informatic MySMIS2021/SMIS2021+. Decizia de soluţionare a contestaţiei se comunică solicitantului/liderului de parteneriat, după caz, prin grija autorităţii de management electronic, prin intermediul sistemului informatic MySMIS2021/SMIS2021+.

Decizia AM PR BI privind soluționarea contestațiilor este finală, iar contestatarul nu mai poate înainta la AM PR BI o nouă contestație pentru aceleasi motive pentru care a primit o decizie. Împotriva deciziei emisă, solicitantul se poate adresa instanței de contencios administrativ, în conformitate cu prevederile art. 8 din Legea contenciosului administrativ nr. 554/2004, cu modificările și completările ulterioare.

Contestația poate fi retrasă de contestatar până la soluționarea acesteia. . Înregistrarea acestui document se va face tot în Registrul de contestații. Prin retragerea contestației se pierde dreptul de a se înainta o nouă contestație în interiorul termenului general de depunere a acesteia.

Pe parcursul soluționării contestațiilor, lista proiectelor se va actualiza cu acele proiecte pentru care AM PR BI a luat o decizie favorabilă.

# 8.9. Contractarea proiectelor

Intrarea în etapa de contractare este adusă la cunoștința solicitantului prin aplicația informatică MySMIS2021/SMIS2021+. Solicitanții ale căror cereri de finanțare au îndeplinit condițiile prevăzute în Ghidul Solicitantului vor fi notificați cu privire la trecerea în etapa de contractare, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații.

În etapa de contractare, solicitanților li se va solicita de către AM prin sistemul informatic MySMIS2021/SMIS2021+ să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate.

Solicitantul transmite documentele solicitate în etapa de contractare, sub sancțiunea respingerii cererii de finanțare, în termen de 15 zile lucrătoare calculat de la data primirii solicitării autorității de management.

AM PR BI poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă la clarificări în termenul stabilit de autoritatea de management care nu poate depăși 15 zile lucrătoare, calculat de la data primirii solicitării de clarificări, sub sancțiunea respingerii cererii de finanțare..

Etapa se va finaliza cu emiterea unei decizii de aprobare a finanțării, respectiv deciziei de respingere de la finanțare (care este in fapt expresia juridica a selectarii/neselectarii operatiunii/proiectului).

Pentru cererile de finantare selectate, în baza deciziei de aprobare a finanțării, AM PR BI va proceda la încheierea contractului de finanțare/emiterea deciziei de finanțare, după caz.

Pentru acele situații în care:

* Nu este posibilă obținerea datelor și informațiilor prin implementarea măsurilor de interoperabilitate/interogare a sistemelor/bazelor de date ale altor autorități și instituții publice, pe baza protocoalelor încheiate cu acestea de Ministerul Investițiilor și Proiectelor Europene sau de AM;
* Informațiile obținute prin implementarea măsurilor de interoperabilitate/interogare nu corespund cu cele furnizate de solicitant.

AM PR BI are obligația solicitării informațiilor și documentelor justificative de la solicitant, cu respectarea termenelor procedurale.

În cazul prezentului apel de proiecte durata totală până la semnarea contractului de finanțare nu poate depăși 180 zile calendaristice calculate de la închiderea apelului de proiecte. În cazuri temeinic justificate, autoritatea de management are dreptul de a prelungi durata, motivat, o singură dată, cu maximum 90 de zile calendaristice, cu informarea solicitanților prin publicarea unui anunț pe pagina de internet a autorității de management.

În cazuri excepționale și pentru motive independente de solicitant, la solicitarea acestuia, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele cumulate de suspendare nu pot depăși 45 de zile calendaristice.

# 8.9.1. Verificarea îndeplinirii condițiilor de eligibilitate

Verificarea îndeplinirii condițiilor de eligibilitate se va realiza odată cu etapa de evaluare tehnică și financiată prin completarea de către experții evaluatori a Anexa 4. Grila de verficare privind conformitatea documentelor depuse si a modului de indeplinire a caracterului finantabil al solicitantului si proiectului. Verificarea îndeplinirii condițiilor de eligibilitate se va realiza de catre AM PR BI prin DESCP, cu respectarea principiului verificarii „4 ochi” .

În etapa de contractare se realizeaza o reverificare a eligibilitatii, în condițiile din Ghidul Solicitantului.

AM PR BI poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării.

Verificarea îndeplinirii condițiilor de eligibilitate se va realiza de către AM PR BI prin DESCP, cu respectarea principiului verificării „4 ochi” și se va concretiza prin completarea Grilei de verificare a documentației de contractare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile AM din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

AM PR BI emite decizia de respingere a finanțării, conform procedurilor proprii, în etapa de contractare, cu menționarea motivelor de respingere, dacă intervine cel puțin una dintre următoarele situații:

1. solicitantul nu face dovada că cele declarate prin declarația unică sunt conforme cu realitatea și corespund cerințelor din Ghidul Solicitantului;
2. solicitantul nu răspunde în termenele prevăzute la art. 11 alin. (11) și/sau alin. (12), cu excepția situației de încheiere a contractului cu clauză rezolutorie potrivit art. 6 alin (11), în confomitate cu prevederile OUG 23/2023, cu modificările și completările ulterioare.

# 8.9.2. Decizia de acordare a finanțării

Urmare a verificării îndeplinirii condițiilor de eligibilitate, AM PR BI va întocmi documentația de contractare. Pentru proiectele selectate AM PR BI va proceda la încheierea contractului de finanțare..

Contractul de finanțare va fi semnat de catre ADR BI, în calitate de AM PR BI 2021-2027 și solicitantul de finantare.

# 8.9.3. Definitivarea planului de monitorizare al proiectului

Planul de monitorizare a proiectului, anexat prezentul ghid, este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează atingerea acestora, în vederea atingerii indicatorilor de realizare și de rezultat prevăzuți în cererea finanțare și asumați în contractul de finanțare.

Planul de monitorizare include, de asemenea, valorile finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază și de referință ale acestora.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM verifică și validează indicatorii de etapă care vor prevăzuți în Planul de monitorizare a proiectului.

Indicatorii de etapă trebuie să se coreleze cu activitatea de bază declarată de beneficiar în cererea de finanțare, precum și cu rezultatele așteptate ale proiectului. În conformitate cu prevederile Ordonanței de Urgență nr.23/2023 art.14 *”(6)….primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare/decizia de finanțare, după caz. Prin excepție de la prevederile alin. (6), dacă data de începere a implementării proiectului este anterioară datei de semnare a contractului de finanțare/emiterii deciziei de finanțare, după caz, primul indicator de etapă este raportat la data semnării contractului de finanțare sau a emiterii deciziei de finanțare, după caz.”*

Indicatorii de etapă fac obiectul monitorizării de către AM PR BI, și, în situația nerealizării acestora, autoritatea de management adoptă și implementează, în funcție de riscurile identificate, acțiuni și măsuri de monitorizare consolidată, indicate în Ghidul Solicitantului și detaliate în procedurile operaționale ale autorității de management. Contractul de finanțare include prevederi cu caracter obligatoriu privind acțiunile și măsurile consolidate de monitorizare și condițiile de aplicare a acestora.

Prin excepție, dacă data de începere a implementării proiectului este anterioară datei de semnare a contractului de finanțare, primul indicator de etapă va fi raportat la data semnării contractului de finanțare.

# 8.9.4. Semnarea contractului de finanțare/emiterea deciziei de finanțare

Contractul de finanțare se generează de sistemul informatic MySMIS2021/ SMIS2021+ și se semnează numai în format electronic de către reprezentantul legal/persoanele împuternicite ale autorității de management și reprezentantului legal al solicitantul.

# 9. ASPECTE PRIVIND CONFLICTUL DE INTERESE

Solicitantul, respectiv beneficiarul are obligația de a întreprinde toate măsurile pentru respectarea regulilor pentru evitarea conflictului de interese, în conformitate cu prevederile art. 61 din Regulamentul nr. 1046/2018 și OUG nr. 66/2011, capitolului 2, având în vedere și alte reglementări naționale și europene în vigoare.

Reprezentantul legal al solicitantul își asumă în Declarația unică faptul că se angajază ca organizația pe care o reprezintă să întreprindă toate măsurile pentru respectarea regulilor privind evitarea conflictului de interese, în conformitate cu reglementările europene și naționale în vigoare.

Beneficiarii care au calitatea de autoritate contractantă au obligația de a respecta aplicarea prevederilor referitoare la conflictele de interese prevăzute de legislația în materia achizițiilor publice.

Cu privire la conflictul de interese și incompatibilitate beneficiarii din categoria subiecților de drept public au obligația de a urmări respectarea prevederilor Legii nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, în materia.

Beneficiarii care nu au calitatea de autoritate contractantă au obligația de a respecta aplicarea prevederilor referitoare la conflictul de interese prevăzut în art. 14 și art. 15 din OUG nr. 66/2011, precum și celelalte prevederi legale aplicabile.

# 10. ASPECTE PRIVIND PRELUCRAREA DATELOR CU CARACTER PERSONAL

În cadrul Declarației unice solicitantul își exprimă acordul cu privire la utilizarea şi prelucrarea datelor cu caracter personal de către autoritatea de management/auditori, în cadrul procesului de evaluare și contractare și în cadrul verificărilor de management/ audit/ control, în scopul îndeplinirii activităților specifice, cu respectarea prevederilor legale.

Ghidul solicitantului respectă prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).

Autoritatea de management PR BI poate oține documente și informații necesare în vederea confirmării realității informațiilor din declarația unică depusă de către solicitant din bazele de date administrate de alte instituții publice, prin implementarea măsurilor de interoperabilitate/interogare a sistemelor/bazelor de date/rapoartelor prevăzute la art. 22 – 25 din OUG nr.23/2023, dacă acestea se pot obține în mod direct, în baza consimțământului solicitanților, cu respectarea prevederilor legale privind protecția datelor cu caracter personal.

# ASPECTE PRIVIND MONITORIZAREA TEHNICĂ ȘI RAPOARTELE DE PROGRES

AM PR BI monitorizează implementarea proiectelor din punct de vedere al îndeplinirii indicatorilor, atingerii rezultatelor și a obiectivelor asumate de către Beneficiar în cererea de finanțare și anexele aferente, precum și modul în care beneficiarul respectă prevederile contractuale specifice operațiunii finanțate. Instrumentul principal utilizat în activităţile de monitorizare a proiectelor este reprezentant de Planul de monitorizare a proiectului, parte a contractului de finanţare/deciziei de finanţare.

# 11.1. Rapoartele de progres

Raportul de progres se genereaza prin sistemul informatic MySMIS2021/SMIS 2021+ de către beneficiari și se transmite periodic la AM PR BI, în termen de 30 de zile de la finalizarea perioadei de raportare. Autoritatea de management poate să aplice măsurile corective prevăzute în contractul de finanţare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariţia de decalaje între progresul fizic la nivelul ţintelor asumate şi stadiul din rapoartele de progres şi pe care are obligaţia de a le prevedea în contractul de finanţare.

Monitorizarea proiectului de către AM PR BI prin rapoartele de progres și documentele justificative ce le însoțesc are drept scop urmărirea progresului proiectului și a stadiului îndeplinirii indicatorilor de realizare și rezultat ai proiectului, respectarea planului de monitorizare a proiectului și realizarea indicatorilor de etapa prevazuți în plan.

Monitorizarea proiectului se realizează în conformitate cu prevederile OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027 și cu procedurile descrise în Manualul Beneficiarului.

În procesul de monitorizare a proiectelor, se elaborează Raportul de progres al cărui conținut cadru este anexat prezentului ghid. (Anexa 12 – Formular Raport de progres).

Raportul de progres conține informații referitoare la stadiul implementării proiectului, modul de desfășurare a activităților prevăzute în cererea de finanțare, modificările Proiectului Tehnic, dacă este cazul, rezultatele obținute, indicatorii de realizare și/sau de rezultat realizați până la momentul raportării, respectarea prevederilor privind ajutorul de stat, respectarea cerințelor cu privire la publicitatea proiectului, modificări apărute în perioada de implementare, principii orizontale, stadiul îndeplinirii indicatorilor de etapă, abateri/întârzieri față de planul de monitorizare și eventualele probleme întâmpinate pe parcursul implementării.

# 11.2. Vizitele pe monitorizare

Activitatea de monitorizare a proiectelor finanțate în cadrul PR BI 2021 – 2027 vizează și efectuarea vizitelor la fața locului. Prin vizitele la fața locului se verifică stadiul de implementare a proiectelor, corelat cu raportul de progres transmis de beneficiar, situația reală a proiectului la locul de implementare a acestuia.

Vizitele de monitorizare pot fi vizite la faţa locului, speciale de tip ad-hoc, încrucişate şi ex post, vizite pe teren la beneficiarii proiectelor, atât în perioada de implementare, cât şi postimplementare, pe perioada în care beneficiarul/liderul de parteneriat are obligaţia de a asigura caracterul durabil al operaţiunilor.

# 11.3. Mecanismul specific indicatorilor de etapă. Planul de monitorizare

Planul de monitorizare (Anexă la contractul de finanţare) este instrumentul prin care se stabilesc indicatorii de etapă care se vor monitoriza de către AM PR BI, pe parcursul implementării proiectului, modul de verificare a acestora, precum si ţintele finale asumate pentru indicatorii de realizare şi de rezultat care vor fi atinse în urma implementării proiectului.

Indicatorii de etapa constituie repere cantitative, valorice sau calitative faţă de care este monitorizat şi evaluat, într-o manieră obiectivă şi transparentă, progresul implementării unui proiect; în funcţie de natura proiectelor, indicatorii de etapă pot reprezenta: realizarea unor activităţi sau subactivităţi din proiect, atingerea unor stadii de implementare sau de execuţie tehnică sau financiară prestabilite, precum şi stadii sau valori intermediare ale indicatorilor de realizare.

Indicatorii de etapă se corelează cu activitatea de bază declarată de beneficiar în cererea de finanţare, precum şi cu rezultatele aşteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, aşa cum este prevăzută în contractul de finanţare.

Pe baza informaţiilor incluse în cererea de finanţare şi, dacă este cazul, a informaţiilor suplimentare solicitate beneficiarului, AM PR BI verifică şi validează indicatorii de etapă care vor fi prevăzuţi în Planul de monitorizare a proiectului.

# 12. ASPECTE PRIVIND MANAGEMENTUL FINANCIAR

# 12.1. Mecanismul cererilor de prefinanțare

Beneficiarul are dreptul de a primi prefinanțare în condițiile legale aplicabile, cu respectarea și în conformitate cu prevederile contractului de finanțare, reglementat prin OUG nr.23/2023, cu modificările și completările ulterioare.

Prefinanțarea se justifică și se acordă în termenele și condițiile prevăzute la art. 18 din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, și ale contractului de finanțare.

Recuperarea prefinanțării se realizează în conformitate cu prevederile art. 20 din Ordonanța de urgență a Guvernului nr. 133/2021 și ale prezentului contract de finanțare.

# 12.2. Mecanismul cererilor de plată

Beneficiarul are dreptul utiliza mecanismul cererilor de plată în condițiile legale aplicabile, cu respectarea și în conformitate cu prevederile contractului de finanțare, reglementat prin OUG nr.23/2023, cu modificările și completările ulterioare.

Mecanismul cererilor de plată se justifică și se acordă în termenele și condițiile prevăzute la art. 21, 22, 23 din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, și ale contractului de finanțare.

# 12.3. Mecanismul cererilor de rambursare

Mecanismul cererilor de rambursare pentru proiectele depuse în cadrul prezentului apel poate fi de două tipuri:

* cerere de rambursare depusă de către un beneficiar prin care se solicită autorităţii de management virarea sumelor aferente cheltuielilor eligibile efectuate conform contractului de finanţare sau prin care se justifică utilizarea prefinanţării.
* cerere de rambursare aferentă cererii de plată - cererea depusă de către un beneficiar prin care se justifică utilizarea sumelor plătite de către autoritatea de management ca urmare a cererii de plată;

În cazul în care prin cererea de rambursare se justifică utilizarea prefinanțării urmare a autorizării cheltuielilor eligibile aferente fondurilor externe nerambursabile şi cofinanţării de la bugetul de stat cuprinse în cererile de rambursare, contravaloarea acestora se deduce din valoarea prefinanţării acordate, iar sumele respective nu se mai cuvin a fi rambursate beneficiarului la cererile de rambursare (art. 19^alin 1-2, OUG nr. 133/2021, cu modificările și completarile ulterioare).

Beneficiarul va transmite cererile de rambursare conform secțiunii Graficului de depunere a cererilor de rambursare completată in MySMIS 2021 și generat ulterior de sistemul informatic ca anexa la contractul de finanțare.

Beneficiarii au obligația de a efectua plata sumelor primite prin mecanismul cererilor de plată si de a depune cererea de rambursare aferentă cererii de plată la AM PR BI în decurs de 10 zile lucrătoare de la momentul încasării sumelor virate.

Beneficiarii au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată.

# 12.4. Graficul cererilor de prefinanțare/plată/rambursare

Finanțarea va fi acordată, în baza cererilor de prefinanțare/rambursare/ plată, elaborate și transmise prin sistemul MySMIS 2021 în conformitate cu Graficul de depunere a cererilor de prefinanțare/plată/rambursare a cheltuielilor.

Graficul cererilor de prefinanțare/plată/rambursare este o secțiune în cererea de finanțare care se va completa la momentul etapei de contractare, și se va corela cu calendarul de activități propus al investiției.

Graficul cererilor de prefinanțare/plată/rambursare se constituie în Anexa nr. 3 la contractul de finanțate, încărcat și actualizat de beneficiar în sistemul MySMIS 2021.

# 12.5. Vizitele la fața locului

Pentru proiectele depuse în cadrul prezentului apel de proiecte se vor efectua vizite la fața locului atât în etapa de evaluare – a se vedea secțiunea 8.4, cât și în etapa de implementare a proiectului - a se vedea secțiunea 11.2.

În perioada de implementare a proiectului efectuarea vizitei la fața locului va avea drept scop:

* Verificarea existenței livrabilelor (format fizic sau electronic) / bunurilor obținute în cadrul proiectului și corespondența acestora din punct de vedere tehnic și financiar cu cele din factură/contract de achiziție publică/procese-verbale;
* Verificarea corelării stadiului lucrărilor executate cu lucrările decontate pe parcursul implementării;
* Verificarea realizării activității de publicitate a proiectului, așa cum este prevăzut în contractul de finanțare;
* Verificarea stadiului de implementare, în conformitate cu Planul de monitorizare, respectiv dacă există întârzieri în implementarea proiectului.

Vizitele la fața locului se realizează și post-implementare, pe durata de durabilitate a contractului de finanțare.

# 13. MODIFICAREA GHIDULUI SOLICITANTULUI

# 13.1. Aspectele care pot face obiectul modificărilor prevederilor ghidului solicitantului

Informațiile cuprinse în acest document rezultă din Programul Regional București-Ilfov 2021-2027 iar clarificarea unor termeni sau a unor informații din cuprinsul documentului se realizează numai de către Autoritatea de Management (AM) a Programului Regional Bucureşti-Ilfov (PR BI).

Oricare modificări sau actualizări ale unor documente prezentate în continuare care conduc la schimbarea unor condiţii de accesare şi/sau de evaluare, aprobare, contractare, finanţare, etc. vor fi aduse la cunoştinţa solicitanţilor/ beneficiarilor prin publicare pe site-ul Autorităţii de Management al Programului Regional Bucureşti-Ilfov 2021-2027/ Agenţiei pentru Dezvoltare Regională Bucureşti-Ilfov.

Aspectele prevăzute în cadrul prezentului ghid se raportează la legislația în vigoare. Modificarea prevederilor legale în vigoare poate determina AM PR BI să solicite documente suplimentare și/sau reaspectarea unor condiții suplimentare față de prevederile prezentului ghid, pentru conformarea cu modificările legislative intervenite.

Solicitanții de finanțare au obligația de a respecta legislația în vigoare la nivel național și european, inclusiv a modificărilor intervenite pe parcursul procesului de evaluare, selecție și contractare a proiectelor, modificărilor intervenite ulterior lansării prezentului apel de proiecte.

Identificarea unor aspecte ce pot îmbunătăți procesul de evaluare, selecție și contractare poate determina solicitări de documente suplimentare din partea AM PR BI, solicitări la care potențialii beneficiari au obligația de a răspunde, în caz contrar cererea de finanțare putând fi respinsă din procesul de evaluare, selecție și contractare.

# 13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Pentru aplicarea celor menționate la secțiunea 13.1 AM PR BI poate emite ordine de modificare/completare a prevederilor prezentului ghid, corrigenda, cu mențiunea că în cadrul acestora vor fi precizate dispozițiile tranzitorii cu privire la proiectele aflate în procesul de evaluare, selecție și contractare.

AM PR BI poate emite clarificări/interpretări a prevederilor prezentului ghid cu condiția ca acestea să nu modifice sau să completeză prevederile prezentului ghid.

În funcție de modificările intervenite, AM PR BI se va asigura de respectarea privind tratamentul nedescriminatoriu al tuturor solicitanților de finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid.

# 14. ANEXE

 Anexa 1. Cererea de Finanțare

 Anexa 2. Declarația unică

 Anexa 3. Bugetul proiectului

Anexa 4. Grila de verficare privind conformitatea documentelor depuse si a modului de indeplinire a caracterului finantabil al solicitantului și proiectului

 Anexa 5. Grila privind conformitatea si continutul documentatiei tehnice la faza SF/DALI/ faza PT/ (H.G. nr. 907/2016)

 Anexa 6. Lista de verificare privind respectarea principiilor orizontale: egalitate de șanse, gen, nediscriminare și accesibilitatea pentru persoanele cu dizabilități Prioritatea 6/6.1

 Anexa 7. Grila de evaluare tehnica și financiară

 Anexa 8. Lista de echipamente, lucrări sau servicii

 Anexa 9. Raportul privind stadiul fizic al investiției

 Anexa 10. Forma de contract de finanțare

 Anexa 11. Acord de parteneriat

 Anexa 12. Raport de progres

 Anexa 13. Raport de vizită

 Anexa 14. Metodologie de calcul formulă interpolare liniară

 Anexa 15. Grila Imunizare și DNSH

 Anexa 16. Declaraţia privind realizarea de modificări a condițiilor de eligibilitate

 Anexa 17. Plan de monitorizare - model

 Anexa 18. Matricea de corelare a bugetului proiectului cu devizul general al investiției

Anexa 19. Calcul rata de creștere învațământ timpuriu RBI

Anexa 20.Cerere aviz ME - va fi emis prin Decizie AM PR BI ulterior publicării ghidului solicitantului

Anexa 21.Chestionar aviz ME – va fi emis prin Decizie AM PR BI ulterior publicării ghidului solicitantului

Anexa 22. Declaraţie privind eligibilitatea TVA în cazul operaţiunilor al căror cost total este mai mic de 5.000.000 euro (inclusiv TVA)

Anexa 23. Declaraţie privind eligibilitatea TVA aferente cheltuielilor efectuate în cadrul operaţiunii al căror cost total este mai mare de 5.000.000 euro (inclusiv TVA)

1. Aferente activității de bază așa cum este acestea definită în OUG 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027 [↑](#footnote-ref-1)